
Wata shahararriyar mota ce ƙirar zamani ash color da ta gaji da haɗuwa tayi parking a gaban katafaran store ɗin nan wato Sahad store. Sai da aka kusan shafe mintuna biyar kafin a ɓalle murfin motar wacce take ciki ta fito gabaki ɗayanta waje. Tafe take cike da nishaɗi da walwala sanye cikin shigar wata doguwar rigar jallabiya ƙirar ƙasar (Oman) kalar sararin samaniya. Kallo ɗaya zakayi mata kasan da cewar tana taƙama da kuɗin da Allah ya baiwa mahaifinta. Cikin isa da wata irin izza ta shiga ciki tana ware idanunta a cikin store ɗin. Duka-duka minti talatin tayi a cikin shopping store ɗin ta ɗakko duk wasu abubuwan da take da buƙata ta biya aka kai mata cikin mota. Maimoon Gwarzo kenan kyakkyawar yarinya ta gaban kwatance, farace tas irin farin nan na larabawan asali, haka kuma doguwa ce bata da jiki sosai, gabaki ɗaya dai zubinta irin wanda zaka kalleta ne ka kasa ɗauke idanunka a lokaci ɗaya. Ƴa ce ga Alhaji Mustapha Gwarzo wanda mutum ne shi mai kawaici da tawakkali, sannan shi mutum ne mai tausayin gaske, uwa uba kuma mai riƙo ne da addininsa. Yana da matuƙar mutunta jama'a da son maƙotansa fiye da tunanin mutane. Shi ɗin mai sakin fuska ne a wajan mutane, Allah ya bashi wani irin sihirtaccen kyau domin shi ɗin jinsin Fulani ne na asali. Matarsa ta farko ta rasu ne a wajen haihuwar ƴarsa Maimoonatu. Ɗansu na farko shine Abdul-Shaheed Gwarzo sai Moobarak Gwarzo sannan kuma Maimoonatu Gwarzo. Tun bayan rasuwar mahaifiyarsu da kusan shekaru goma sai lokacin Alhaji Mustapha Gwarzo ya ƙara yin wani auren yana da matarsa suna tare. Sai kuma yaron da yake riƙo a wajanshi wato ɗan ƙaninsa wanda tun yana ƙaraminsa iyayen sukayi haɗari suka rasu wato RAFEEQ Habeeb Gwarzo. Sosai Alhaji Mustapha Gwarzo yake riƙe dashi yana jinsa tamkar ɗan cikinsa da ya tsugunna ya haifa, haka kuma ya haɗeshi cikin yaransa baya taɓa nuna mishi wani banbanci a komai na rayuwarsu. Shekarun Maimoona huɗu a duniya ta fara zuwa makaranta, tana da shekaru goma sha ɗaya ta gama matakin primary school, a shekaru goma sha bakwai kuma ta kammala karatunta na secondary school. Babu yadda yayunta ba su yi ba akan mahaifinsu ya tura Maimoonatu karatu can ƙasar waje amma yaki, a cewarsa yana son yaga ƴan matan Nigeria suna kishin ƙasarsu. Dan haka ya samar mata gurbin karatunta a can (A.B.U Zaria). Suma kansu mazan dakyar yabarsu suka fita zuwa ƙasasashen waje karatun. Maimoonatu tun tana ss1 tayi saukarta ta karatun alkur'ani maigirma da kuma sauran wasu littattafai na addinin musulunci. Abdul-wahaab shine mutum na farko da ya fara shayar da ita zaƙi da kuma ɗanɗanon garɗi irin na soyayya. Wato Wahaab mutum ne mai matuƙar hakuri da sanin ya kamata. Abdul-Wahaab mutum ne da yake da ƙarancin haƙuri dan ya zamto ba komai Maimoonatu keyi masa ta ɓata masa rai ba. Gabaki ɗaya Wahaab ba kyakkyawa bane, sai dai kuma baya cikin layin da za'a kirashi da munana ba. Kalar fatarsa mai duhu ce, amman da kaganshi kasan cewar yana cikin hutu da jin daɗin rayuwa. Yazo bautar ƙasa ne cikin makarantar A.B.U, wanda a nan ne alaƙarsu ta fara shida Maimoona. Shekarar su uku tare. Tana komawa gida toilet ta shiga, cikin jacuzzi ta shige tana sakarwa jikinta ruwa mai ɗan zafi. Tana zaune a cikin ɗakinta taji kamar hayaniyarsu Yayah Shaheed, ta duba agogon bangon ɗakin lokacin ƙarfe goma na safe. Ta runtse ido da sauri kafin ta ƙara buɗewa dan san tabbatar da cewar ba wai mafarki take yi ba. Da gudu ta fita daga ita sai kayan bacci a jikinta na riga da wando masu ɗan kauri, ko hula babu a kanta sai kananun kalabar dake ta faman reto a tsakiyyar bayanta. Sosai nayi matuƙar tsaye a wajan dan ganin Yayuna guda biyu a wajan, daman Moobarak Gwarzo ba ƙasa ɗaya suke karatu ba. Shi yana Germany su kuma suna ƙasar Cyprus. Da gudu ta ruga ta faɗa cikin jikin Yayah Shaheed tana ta faman dariyar farin ciki take faɗin. "Yaya kai ne kuwa? Anya kai ne Yah Shaheed?" Yana sake ɗago da fuskarta suna haɗa ido yake cewa. "Yeah ni ne nan mana autar Daddy me kika gani?" Ya faɗa yana ɗage mata gira ɗaya. Cikin murna take cewa. "Gaskiya Yaya ƙasar nan ta karɓeku kai da Yayah Rafeeq, Uhmmm kaga wani kalar haske da kuka yi kuwa?" Ta maida idanunta ta kalli gefen inda Yayah Rafeeq ɗin yake tsaye, ga mamakinta sai taga ya ɗauke kai daga kallanta. Ta marairaice fuska tare da kamo hannunsa cikin shagwaɓa take cewa. "I'm so sorry Yayana, kasan fa bama ƴar haka da kai, ko so kake Yayah Shaheed yayi mana dariya?" 

Fisge hannunsa yayi wanda a dai-dai lokacin Daddy da Aunty suka fito. Da murmushi a fuskar Daddy yake faɗin. "Ku kuma haka ake zuwa babu wani sanarwa?" Dukansu suka juya tare da rungume Daddy. Rafeeq ne mai faɗin. "Mun gama komai Daddy har kwalayen karatun mu mun karɓa munyi bankwana da ƙasar Cyprus." Da farin ciki Daddy yake faɗin "Alhamdulillahi Allah yasawa karatun naku albarka." Duk suka haɗa baki. "Ameen." Suka amsawa Daddy. Haka Aunty ma ta tayasu murna. Tare suka shiga cikin kitchen da Aunty muka shirya masu abincin rana. Ƙarfe biyu suna gamawa Maimoona ta shige wanka, daman kuma tana son leƙawa gidan Aunty Amra wato ƙanwar Daddy. Har cikin parlor ta samu Daddy ta sanar dashi zataje yayi mata fatan sauka lafiya shi da Auntyn su. Harta shiga mota sai kuma ta fito da sauri ta nufi part ɗin su Yayah Shaheed, kai tsaye ɗakin Yah Rafeeq ta nufa, sai da taje sannan ta tsaya a bakin ƙofa tayi knocking kafin ta tura ƙofar ɗakin ta shiga. Ɗagowa yayi da sauri suka haɗa ido yayin da ya yiwa ruwan faron hannunshi wata irin kyakkyawar zuƙa. A hankali ta ƙarasa wajanshi ta karɓe jarkar ta  wurgata ta window sannan ta dubeshi cikin muryar damuwa tana faɗin. "Meyasa hakan Yah Rafeeq? Ashe daman baka daina yiwa ruwa irin wannan shan ba tun a lokacin daka kace ka dai na?" Ranta ya ɓaci ta juya zata nufi ƙofa yayi saurin riƙo hannuta ya zaunar da ita a gefenshi. Ta harɗe hannunta akan kirjinta tana faman shan toka. Ganin yadda tayi ne yasa saura kaɗan Rafeeq ya fashe da dariya amman ya danne dan yasan idan har ya yi dariyar ya ƙara takalo wata rigima ne. "Okay na dai na but ina zakije hakan?" Kawar da fuska tayi gefe "Gidan Aunty Amra zanje." Ta faɗa still shaye da toka. Kallonta kawai yake with out blinking kallonta kawai yana sake faranta ranshi domin bashi da wani burin da ya wuce a duniyar nan Maimoonatu Gwarzo ta zama matarsa ta aure ba. "Me kake tunani haka?" Yaji sassanyar muryarta ta sake dukan cikin kunnanshi. Ya sake cijewa yace. "Babu komai, ina zaki hakan?" Sai da ta miqe tsaye sannan take faɗin. "Zanje gidan Aunty Amra ne." Numfashi yaja mai sanyi tare da faɗin. "Alright muje na rakaki toh." Ba tayi musu ba yabi bayanta su nufi motarta. Maimoona ke driving ɗin shi kuma yana gefenta da waya a hannunsa yana dannawa. Har ƙofar gidan Aunty Amra ta ajiye su sannan suka jera suka shiga cikin gidan. A falo Maimoona tayi sallama, da gudu Suhaila ta fito tana mata Oyo-yo-yo. Maimoona ta ɗagata sama tana zagaye parlorn da ita, wanda kuma hakan da tayi yasa Rafeeq Gwarzo ya harɗe hannayenshi akan kirji yana kallonsu yaji tankar a lokacin Maimoonatu matarsa ce da kuma ƴarsu. "Suhaila ina Mami take?" Cikin fara'a take faɗin. "Mami tana ɗakin Abba." Sake janyo hannunta tayi tana cewa. "Okay Suhal fa.?" Tace shima yana ɗaki yana buga game. Dai-dai lokacin Aunty Amra ta fito daga cikin wani ɗaki da fara'a take yi musu sannu da zuwa. Cike da mamaki kuma take tambayar Rafeeq yaushe a garin? Ya faɗa mata cewar ɗazu da safe. Da murna take faɗin. "Allah yasa wannan karon da matanku na aure a hannayenku kai da Shaheed? Dama ga auta nan Daddy na shirin yi mata aure banda ku. Da wani irin yanayi ya juya yana kallon Aunty Amra fuskarsa cike da tsantsar mamaki, kalmar auren da Maimoonatu zatayi yafi ko mai tsaya masa arai. Zai yi magana kuma aka kira Maimoonan a wayarta, dubawa tayi ganin yanayin yadda ta ɗora a jikin kunnan ta take wani amsa wayar ya tabbatar masa da cewa da namiji take wayar. Tashin hankalin da Rafeeq Gwarzon ya shiga a wannan lokacin ba zai faɗuba. Ya rinse ido yana lasar ƙasan lips ɗin shi da harshe yana cewa. "Aunty bari zanje na dawo zuwa anjima." Rafeeq ya faɗa yana ƙoƙarin barin cikin parlorn cike da tashin hankali yana kuma jin wani mugun sanyin na shigar masa duk wata ƙofa ta cikin jinin jikinsa. Tun daga tsakiyyar kansa har cikin tafin ƙafarsa haka yake jin sanyin. Sai da ya fita compound ya tuna baya tare da car key, juyawar da zaiyi ya hango Maimoona na fitowa da fara'a cikin fuskarta. Ganin yanayinsa yasa taji walwalar da take ciki na ɓacewa a hankali. Hannu kawai ya miƙa mata yana cewa. "Bani key ɗin." Kallonsa take ganin irin damuwar dake kwance a cikin fuskarsa yasa taji wata irin damuwa itama, dama kuma gashi duk cikin yayunta tafi jin Rafeeq Gwarzon har a ranta wanda batasan dalili ba. Jiki a sanyaye ta miƙa masa key ɗin tana faɗin. "Daman shi na fito na baka, but wai ina zaka haka kake ta sauri?" Batareda ya kalleta ba yake faɗin. "Yanzu zan dawo ba wani daɗewa zanyi ba." Daga haka ya shiga motar yai mata key yana yiwa mai gadi horn, tana kallon motar har tabar cikin compound ɗin sannan ta ɗan yi ajiyar zuciya ta juya ta koma cikin gidan tana jiran isowar Abdul-wahaab...

****************

Har parlorn baki takai Abdul-wahaab, ya ɗaga kai ya kalleta yana faɗin. "Sai da aka gama shanyani ko?" Ta sakko da tray ɗin agabansa mai ɗauke da kayan motsa baki sannan ta zauna akan kujera mai fuskantarsa fuskarta kunshe da murmushi. Sake kallanta yai cike da soyayyarta yace. "Yanzu ke madam duk wannan abubuwan da, kika ajiye min su kike na cinye komai?" Maimoona ta sake yin wani sassanyan murmushi muryarta a sanyaye take cewa. "Idan har ka cinye zanfi kowa jin daɗin haka, ko babu komai nasan baka tafi da yunwa ba." Idanuwa suka haɗa tayi saurin ɗauke nata saboda kunyarsa da takeji. "Shikenan sakko muci tare." Ta buɗe ido tana kallansa. "Nifa kai kaɗai na kawowa kaci kabar ragowar." Yayi ƴar dariya kafin ya ɗauki juice ɗin yasha. Abdulwahab bai jima ba yayi mata sallama, anan kuma Aunty Amra ta roƙeta alfarma akan ta kai Suhail da Suhaila wajan shan ice cream ɗan tun jiya tayi masu alƙawarin zata kai su gashi bata samu lokaci ba, kuma yau Abbansu yana azumi zata tsaya ta haɗa masa abun buɗa baki. Daga haka Maimoona ta kwashesu a motar Aunty Amrah zuwa wajan shan ice cream. Tana gama yin parking ta hango motar ta a wajen, mamaki ya kamata, kenan Yah Rafeeq nan yazo? Aikuwa fitowar da Maimoona tayi daga cikin mota ta hangoshi cikin motar shi da wata budurwa zaune a gaban motar. Ƙarasawa sukayi gaban motar ita da yaran, kallo ɗaya tayiwa budurwar da irin shigar dake jikinta ta ɗauke kai tana taɓe baki kafin subar wajen da sauri. Budurwar ta kallonshi tana faɗin. "Ita kuma wannan wacece?" Sai da yaja numfashi mai ƙarfi kafin ya iya buɗe bakinsa. "Ƙanwata ce." Ya faɗa ba tare da ya kalleta ba yana tada motar gamida barin wurin. Kusan awa biyu sukayi a wajen sannan suka dawo gidan. Ganin Rafeeq yaki dawowa ne yasa ta yiwa Aunty Amrah sallama tare yi mata ƙaryar cewa Rafeeq ɗin yana waje yana jiranta. Tana fitowa tayi tsaye a gefen hanya tana jiran abun hawa ranta duk a ɓace, sai ga Rafeeq ya tsaya ya sauke glass yana faɗin ta shigo. Ai kuwa ta wani haɗe rai tana faɗin. "Kawai ka tafi zan samu abun hawa na koma gida." Baki buɗe yake kallanta. "Kinsan Allah ranki zai ɓaci idan baki shigo ba." Ya faɗa da ɗan ɗaga murya. Ta buɗe ƙofar motar a fusace ta shiga tana jin wani irin takaici. Har suka hau babban titi babu mai kallon ɗan uwansa. Wayartace ta fara ringing sai dai tana ji taki ɗauka. Cike da mamaki Rafeeq ke faɗin. "Kina jin waya amma bazaki ɗauka ba.?" Tayi shiru tana faman cuno baki, sai kawai taga yayi parking a gefen hanya ya buɗe jakar ya ɗakko wayar yana dubawa, sunan da yaga yana yawo akan screen ɗin wayar ne ya karya masa duka wani kwarin gwiwarsa. Gani kawai tayi ya tada motar tare da harbata kan titi sun ci gaba da tafiya. Ita kam tana mamakin canjawar yanayin sa, ikon Allah kawai ya kaisu gida ba wai tuki cikin nutsuwa ba. Suna cikin cin abincin dare Daddy ya kalli Shaheed da Rafeeq yake sanar dasu zancen auren ƴar uwarsu Maimoon nan da wani watan, sannan zata cigaba da karatunta a ɗakin mijinta. Rafeeq Gwarzo yafi kowa shiga cikin tashin hankali lokacin da yaji haka a bakin Daddy. Wata irin dariyar farin ciki Shaheed ya fashe da ita yana kallon Maimoon da takeji tamkar ta nutse cikin ƙasa saboda kunya. "Finally ƙanwata zatayi hankali very soon Inyeeee." Ya faɗa sounding so very happy a muryarsa. Da gudu Maimoon ta tashi ta nufi ɗakinta tana dariya. Shaheed Gwarzo na kwala mata kira amma bata ko kalleshi ba. Rafeeq kuwa gabaki ɗaya kasa cigaba da cin abincin yayi, ji yayi kalaman Daddy suna taɓa zuciyarsa, da murmushi yake faɗin. "Allah ya sanya alkhairi." Aunty ta karɓa da "Amin." Tana sake cewa. "Ya kamata kuma kuzo ku fito da matan aure duk ku shiga gidajenku dan abin kunya ne ace kaf cikin ku babu mai tsayayyar budurwa." Dariya kawai Shaheed yayi amma Rafeeq barin parlorn yayi yana jin kirjinsa nayi masa wani irin nauyi. Yanzu dagaske rasa Maimoon Gwarzo zai yi? Ya zai yi da soyayyar da yake mata shekaru kusan goma sha biyar zata tashi a banza? Ya dafe gefen kansa yana jin komai na cikin duniyar yana tsaya masa cak! Ko kafin wayewar gari jikinsa yayi mugun zafi haka ya tashi da wani irin zazzabi. Jin shirun yayi yawa Rafeeq bai fito ba yasa Shaheed ya leƙa cikin ɗakinsa a nan Rafeeq ɗin dunkule cikin duvert yana rawar sanyi. Hankalinsa yayi mugun ɗagawa, ya ƙarasa da sauri ya ɗagoshi duka zuwa cikin jikinsa yana tambayarsa meke damunsa, ganin duk yabi ya ruɗa ɗan uwansa kasancewar kaunarsu dabance a cikin gidan yasa Rafeeq sake rufe ido. Babu kalar tambayar da Shahed bai yi masa ba amman yaki buɗe baki yayi masa magana. Waya Shaheed ya ɗaga ya kira family doctor ɗin su. Kai tsaye cikin gidan ya tashi ya nufa, Aunty ya samu a kitchen tana shirya breakfast ita da ƴan aiki ya gaisheta yana tambayarta daddy fa? Ta faɗa masa cewar yana parlorn sa. "Lafiya dai ko?" Ta tambaya tana kallon yanayinsa. "Daman Rafeeq ne baya jin daɗi." Cikin sauri tace. "Meya samesa?" Cike da rashin sani yace. "Wallahi nima ban sani ba, amman jikinsa yayi zafi sosai." Aunty ta girgiza kai tana faɗin. "Toh Allah ya kara sauki, bara na haɗa tea akai masa ya samu ya sha sai ka kira family doctor ɗin." Daga haka Shaheed ya nufi parlorn mahaifinsu. Da sallama ya shiga duk da sun gaisa dan tare sukayi sallar asuba, amman sai da ya ƙara gaisheda Alhaji Mustapha Gwarzo. Cike da fara'a ya amsa yana kallon yaron nasa dake tare da damuwa cikin fuskarsa. "Lafiya dai koh?" Anan Shaheed ya faɗawa Daddy yadda ya tarar da Rafeeq. Dashi da Daddyn suka nufi part ɗin su wanda shine na farko a cikin gidan mai ɗauke da ƙaton falo da kuma ɗakunan barci dauke da karamin parlor a kowanne. Kai tsaye room ɗin Rafeeq suka nufa Shaheed na ɗauke da ƙaramin tray wanda Aunty ta haɗa masa tea da wainar kwai a cikin plate...

Tunda yaji muryar Daddy a cikin ɗakin sai kawai yaji duk gabaki ɗaya ana sake hargitsa masa ƙwaƙwalwarshi, ya sake curewa cikin duvert tare da rintsa idanuwa yana sauke wahalallan numfashi. Alhaji Mustapha ya ƙarasa wajan bed ɗin tare da sanya hannunsa ya yaye duvert ɗin jikinsa yana ƙarewa ɗan marayan yaran nashi kallo. "Rafeeq meke damunka haka?" Maimakon yayi magana kawai sai ya fara ƙoƙarin tashi zaune, Shaheed ya taimaka masa ya jingina bayansa jikin gadon yana furta. "Gajiya ce kawai Daddy kuma na kasa yin bacci." Cikin tsananin tausayawa Daddyn ya sake taɓa forehead ɗinshi, jin zafi sosai yasa shi cewa. "Wannan zazzabin na jikinka yafi ƙarfin ace na gajiya ne kaɗai, ka buɗe bakinka kasanar dani ainahin abinda yake damunka, ko kanada wanda ya fini ban sani ba?" Cikin sauri Rafeeq ya shiga girgiza masa kai yana cewa. "Haba Daddy har akwai wani da zaifika a gurina? Please kayi hakuri idan na ɓatamaka rai." Ganin yadda ya wani gigice ne yasa Daddy cewa. "Shikenan naji yanzu dai karɓi tea kasha Dr Arham yana hanyarsa ta zuwa gidan nan ya dubaka." Shaheed ya shiga miƙa masa tea cup ɗin ya karɓa tare da kaiwa bakinsa. Wani amai ne ya taho masa, kafin kace wani abu ya fara sakinshi a duka jikinsa. Alhaji Mustapha ya riƙeshi a jikinsa yana matse mishi shoulder yake faɗin. "Subahanallahi wannan wane irin ciwo ne yake damunka?" Hankali a tashe Shaheed ke cewa. "Da alama ba wai zazzabin bane kaɗai." Daddy ya jinjina kai. Wayar Shaheed ce ta fara ringing ya zarota daga cikin aljihu, Dr Arham ya gani ba tare da ya tsaya ba ya fice daga ɗakin yana amsawa. Tare suka shigo cikin ɗakin, a lokacin Alhaji Mustapha ya shiga gyarawa Rafeeq jikinsa wanda gabaki ɗaya ya rasa duk wani ƙwari na jikinsa. "Yauwa Dr bari na saka masa riga sai ka duba shi." Ya faɗa yana buɗe wardrobe ɗin kayan Rafeeq ɗin. Riga da wando na bacci ya zaro masa suka sanya masa shida Shaheed, sannan suka taimaka masa ya bar kan gadon wanda bedsheet ɗin ya lalace da amai. Cikin soofa yake ƙoƙarin kwanciya suka hanashi, Daddy yace a maidashi room ɗin Shaheed kafin a gyara masa nashi. Sosai Dr Arham ya duddubashi kafin ya rubuta wata allura da magani sai kuma drip da za'a yi masa sakamakon rashin kuzarin da bashi dashi, sannan jikinsa yana buƙatar hakan saboda babu abinci a cikinsa. Kallansa kawai Alhaji Mustapha keyi yana faɗin. "Yanzu sabida Allah meyake shirin haifar maka da heart attack Rafeeq? Ko dai wani abin ake yi maka wanda ka kejin babu daɗi a cikin gidan nan? Ka sanar dani zanyi maganin abin da yardar Allah." Rafeeq yai shiru yana jin zuciyarsa na wani irin bugawa, yasa hannunsa cike da dauriya ya kamo na Daddy yana kuma rintsa ido. "Alhaji ku tsagaita da yi masa yawan tambayoyi yanzu, duk wani abu da zai yi dogon bayani yanzu a ɗan barshi har mu samu zuciyarsa ta daidaita, yanzu bari naje a ɗakko allurar da sauran abubuwan da za'ayi masa, kafin na dawo a samu ya ɗan ci wani abun koyaya yake kafin na zo." Cike da sauraro Alhaji Mustapha ya amsawa Dr, yana fita ya kalli Shaheed yana cewa. "Shaheed kira mai kula da side ɗinku ya gyara room ɗin Rafeeq yanzun nan." Babu ɓata lokaci kuwa Shaheed ya fita ya sanar dashi kafin ya koma ɗakin ya zauna sukaci gaba da jiran Dr. Kai tsaye wajan dining room ta nufa inda aka gama shirya breakfast, kallan wormers ɗin ta shiga yi kafin ta fara buɗewa dan ganin abubuwan da suke ciki. Kujera taja tare da janyo flask ɗin kunun madara ta zuba cikin glass cup, jin an shigo cikin parlorn ne yasa ta ɗan waiga kaɗan, Yaya Shaheed ne ya haye stairs still idanunta suna kan hanyar taga ya shiga ɗakin Daddyn su. Cikin sauri taga ya sake fitowa zai fice ba tare da ya kulata ba tayi saurin cewa. "Yaya Shaheed Daddy bayanan nima naje mu gaisa na tarar babu kowa." Cikin yanayin sauri yake ce mata. "Yeah muna tare dashi a wajan Rafeeq za'a sanya masa drip." Da sauri ta miƙe ganin ko tsayawa beyi ba tabi bayansa. Maimoon tasha mamaki lokacin da taga yanayin da Rafeeq ke ciki, ta dinga zaro ido cike da tashin hankali take tambayar Alhaji Mustapha. "Daddy me ya samu Yaya haka?" Alhaji Mustapha Gwarzo ya kamo hannunta ya zaunar da ita a gefenshi yana cewa. "Muma bamu sani ba kiyi masa addu'a kinji ko?" Jikinta yayi sanyi ta shiga leƙen fuskarsa da take a lumshe yana jan numfashi kaɗan-kaɗan. Hannun mahaifinta ta kamo cike da tsantsar damuwa take cewa. "Ikon Allah sai kace jiya ba muna tare da shi ba. Daddy haka mutuwa fa takeyi ko? Kuna tare da mutum lafiya lau sai kaji ance ya mutu." Alhaji Mustapha ya sake damke hannunta yana kallanta yace. "Haka ne auta . shi yasa a kullum ake son mutum ya dinga yafiya dan kar a mutu ana jin haushin wani ko wata." Sosai jikinta ya mutu da yanayin da taga ɗan uwan nata a ciki. Har aka gama masa allurar aka daura masa drip ɗin be motsa ba bare ya buɗe idanunsa. Yana jin duk wasu kalamai nata da suke fitowa daga cikin bakinta suna sauka a duka sashen jikinsa wanda har baya so yaji tayi shiru. "Shaheed kaci gaba da kula dashi bari naje sitting room zanyi baki." Cewar Alhaji Mustapha yana miƙewa tsaye ya fice daga cikin ɗakin. Maimoon ta koma wajan da Daddyn nasu ya tashi wato kusa da ƙafafuwan Rafeeq ta zauna har jikinta yana shafarsa yaji wani irin zirrr har cikin brain ɗinshi. "Kije kiyi breakfast ɗinki mana." Cewar Shaheed yana buɗe wardrobe ɗinshi. Da yanayin damuwa take cewa. "Wane irin breakfast zan iya yi Yaya Shaheed? Wallahi bazan iya ba yadda naga Yaya Rafeeq a cikin wannan yanayin." Rafeeq da idanunsa ke lumshe jin kalamanta ya sake jefa masa wata irin wutar soyayyarta a cikin ransa, ya dinga jin tamkar ya janyota zuwa cikin kirjinsa da yake jin tamkar zai rabe gida biyu. "Zaifi miki kyau dai kije kici karki janyowa kanki wata matsalar, kina gani dai shima harda ulcer da take damunsa." Girgiza kai tayi tana sake maida idanunta kan Rafeeq cike da tausayi take faɗin. "Jiya beci abinci ba ina kallansa." Rai a ɗan ɓace Shaheed yace. "Waike kin fimu damuwa da halin da yake ciki ne? Oya ki tashi ina san na kintsa a ɗakina kinzo kin zauna, sai kwana -kwana nake yi miki dan ki fita kin kasa ganewa." Maimoon ta juya tana kallan Rafeeq tana jin kamar idan har ta bar ɗakin wani abu marar daɗi zai iya samun shi, dan haka ta kawar da kai gefe tana cewa. "Yaya Shaheed ba wanka zakai ba? Taya za'a barshi shi kaɗai anan wajan, kawai kaje kayi ka barni na kula dashi." Baki wangale Shaheed yake kallanta, sai kuma ya juya ya shige bathroom bayan ya ɗauki ƙaton towel. A hankali ya shiga buɗe idanunsa ya ɗora su akan kyakkyawar fuskarta, bata san yana yi ba sakamakon wayarta da take faman dannawa suna chatting da Abdul-Wahaab. Kira ne ya shigo wayar ta ɗan saki murmushi tare da daga wayar  ta kara jikin kunnenta tana cewa. "Wato chatting ɗin beyi maka ba dole sai munyi waya ko?" Rafeeq yaji kirjinsa ya sake yi masa wani irin nauyi, idanunsa suka sake ƙanƙancewa, zuciyarsa ta shiga yi masa zugi. Cikin wata irin murya Maimoon taji yana cewa. "Please get out." Jin yayi magana ne yasa tai saurin waigowa tana kallansa, sai dai idanunsa still a rufe suke. "Yaya Rafeeq magana kakeyi?" Yai mata banza sai lips da ya shiga cizawa da hakorinsa. "A'a bada kai nake ba nida Yaya Rafeeq ne bashi da lafiya." Cewar Maimoon tana sanarwa da Wahaab. Da yake bayajin abinda Wahaab ɗin ke cewa sai dai ita idan tayi magana yaji tace. "Eh shine bashida lafiya ka ganshi nan kwance ana masa ƙarin ruwa." Da salon muryar da yaji tana magana ne yasa shi kasa jurewa sauraranta, dan haka cikin azabar ciwo taji yace. "I said ki tashi ki fita." Tayi saurin kallansa da mamaki take faɗin. "Yaya Rafeeq wai dani kake ne?" Cikin tabbaci ya shiga ɗaga mata kai. Maimoon ta miƙe tsaye tare da ficewa tana turo baki.

Shiru ya ziyarci cikin ɗakin sai kuma yaji duk babu daɗi, ashe har gwara tana wajan yana jin motsinta hankalinsa yafi kwanciya. Yanzu kuwa da ta tafi sai yaji wani irin kunci, tsanar Abdul-Wahaab ta shiga cikin zuciyarsa ta zauna, duk da bai taɓa ganinsa sai da ya hango yanayinsa a cikin idanunsa ya kuma ji cewa Maimoon bata dace dashi ɗin ba. Shaheed ne ya fito yana ware ido ko zai ga Maimoon a cikin ɗakin amma baiganta ba, yaje ya murzawa ƙofar key sannan ya fara shirya jikinsa. Sai da ya kammala komai sannan ya ɗakko wayarsa ya kirata, bugu ɗaya ta ɗauka tana faman ɓata rai yace ta shiryo masa breakfast ta kawo masa ɗaki. "Zansa Lami ta kawo maka." Cike da mamaki Shaheed ke cewa. "Ke mekike yi da bazaki kawo min da kanki ba?" Maimoon ta sake cuno baki kamar tana gabansa take faɗin. "Toh ba Yaya Rafeeq ya koroni ba." Kallon inda Rafeeq ke kwance yayi ganin yadda yake tun ɗazu haka yake yanzu yasa Shaheed cewa. "Shida yake bacci tun ɗazu shine zakice ya koreki? Kinga malama idan bazaki kawo min ba ki barshi idan na shigo naci." Yana kaiwa nan ya katse tare da dire wayar yana jan ɗan ƙaramin tsaki. Rafeeq yana jinsa babu abinda yai masa daɗi irin yadda zata dawo ɗakin, yasa a ransa idan har tazo kawo breakfast ɗin bazai barta ta kuma fita ba bare taje suyi waya da Wahaab. Bakinta da sallama ta turo ƙofar da kafarta hannunta ɗauke da tray idanunta akan gadon da Rafeeq ke kwance. Tunda yaji isowarta shi kuma ya buɗe idonsa, kallanta ya shiga yi sanye take cikin wasu riga da wando Pakistan pink da ratsin white ɗin fulawoyi a jiki, tayi kyau sosai kai kace ita tayi kanta  . Wajan Shaheed ta ƙarasa ta ajiye tray ɗin tana cewa. "Ni duk bansan abinda zakaci ba shi yasa kawai na zubo maka sinasir dan naga kamar shine ka daɗe bakaci ba." Shaheed na duba wasu book's yake cewa. "Kin kyauta kuwa sister dan a Cyprus ina mukaga wani sinasir." Ta juya zata fice Rafeeq ya buɗe baki a hankali ya kirata. "Moon." Tana jinsa amma tayi kamar bataji ba, sai da Shaheed ya kalleshi yana cewa. "Ah ashe ka farka? Maimoon Rafeeq na magana fa." Cak ta tsaya taki juyawa su haɗa ido saboda taji haushin korar da yai mata ɗazu. "Bakiji ba ne?" Shaheed ya faɗa da ɗan fushi ganin taki zuwa. A hankali ta juya ƙarasawa tayi wajanshi tana wani kifta idanuwa. "Zauna." Cewar Rafeeq idanunsa suna kanta. Gefen gadon ta zauna tana wasa da mayafin Pakistan ɗin jikinta. Idanunsa ya mayar ya lumshe, ta kalleshi cike da mamaki ganin bece komai. "Yaya Rafeeq gani fa." Ta faɗa cike da haushi a cikin muryarta, ya ɗan miƙa hannunsa da babu drip a jiki ya riƙo nata, ta kalli hannunwan nasu tana ware ido. "Kiyi zamanki naga kamar ɗazu kinji haushi right?" Cikin gaskiyarta tace dashi. "Sosai ma." Sakar mata hannun yayi yana sauke numfashi, kallosa take yana jinta har tsakiyar zuciyarsa yace. "Idan na mutu zaki damu?" Kafin tayi magana Shaheed yace. "Haba guy ya da wannan maganar kuma? Dan Allah ka dena maganar mutuwa sai munyi aure mun ajiye jikoki." Maganarsa tasa Maimoon tuntsirewa da dariya, yanayin yadda take dariyar cikin farin ciki shine ya haddasawa Rafeeq jin duk wani ciwo a jikinsa ya warke. "Wayaga Yaya Shaheed da jika ah." Ta faɗa tana sake fashewa da wata dariyar. Daga haka kuma sai duk ta manta da ɓacin ranta suka shiga hira duk da cewa Rafeeq baya sanya musu baki. Har ruwan ya ƙare Shaheed ya zare masa sannan ya maidashi ɗakinsa. Maimoon ce ta shiga bathroom ɗinshi ta haɗa masa ruwan wanka mai zafi, sai da ya shiga cikin bathroom ɗin sannan ita kuma ta fice zuwa sashen su...

Ɗaure da milk ɗin towel ya fito a ƙugunsa yana sake sharce ruwan da yake kwance a saman fuskarshi, kai tsaye closet nashi ya nufa ya zuge murfin wardrobe ɗin yana san tantance waɗanda zai sanya. Waɗanda suka kwanta a cikin zuciyarsa ya ɗakko domin ya daɗe beyi irin shigar ba. Gefe bed ya ajiye kafin ya isa wajan mayukansa masu matuƙar kyau da gyara fata, jikinsa ya shafe dasu sannan ya miƙe yasa kayan. Shigar riga da wando yayi na farar shadda wacce aka yi masa ɗinkin zamani masu gajerun hannuwa, ya janyo hularsa zannah bukar baƙa ya ɗorata akansa tare da isa wajan madubi yana gyara botir ɗin gaban rigarsa. Tsayawa kawai ya yi yana zubawa tsari da kuma kamala irin wacce ubangiji Allah ya zuba masa, yasa hannu yanajan dogon karan hancinsa da ya ƙara ƙawata kyaun fuskarsa sai wani buɗe idanuwa yake kamar mai san gano wani abu a cikinsu. Rafeeq Habeeb Gwarzo kenan matashi mai ji da taƙama, uwa uba kuma kyawun da Allah subahanahu wa ta'ala ya zuba mishi. Sai dai abinda yake matuƙar bashi mamaki shine yadda yaga Maimoon Gwaro batayi masa irin soyayyar da yakeji a cikin zuciyarsa, kallansa takeyi tamkar yadda take kallan su Shaheed Gwarzo da suka fito ciki ɗaya. Juyawa ya yi a hankali ya zaro takalmi yasa ya ɗauki car key yafito. Kai tsaye wajan tsaleliyar motarsa ya nufa wacce Alhaji Mustapha Gwarzo ya sissiya musu, tashi black marsandi ta Shaheed kuma white sai ta Maimoon red color yayin da Mubarak sai ya dawo za'a bashi tashi. Yana ƙoƙarin shiga yaji zazzaƙar muryarta mai sauke masa duk wani noti dake ɗaure a jikinsa. Kallonta yake da dukkan nutsuwarsa har ta iso gabansa idanunshi suna zagaye jikinta. Sanye take cikin doguwar riga armless tayi matuƙar karɓar surar jikinta, kanta da hula kamar net ana hangen tarin gashin dake kanta. "Yaya sai ina kuma?" Ya riƙe murfin motar yana faɗin. "Unguwa." Wajansa taje itama ta riƙe murfin motar tana leƙa ciki, yadda kusancinsu yazo har yana jin ƙamshin turaren jikinta yana shigar masa cikin kai ne yasa shi faɗin. "Kina da saƙo ne?" Maimoon ta dago tare da kallansa da manyan idanunta farare tas tace. "Naga kasha kwalliya kamar wanda zashi taɗi, da alamar Auntyn tawa ƴar Nigeria ce, ko itace wacce naganku tare?" Cikin haɗe rai Rafeeq yake kallanta yana ƙoƙarin shiga cikin motar ya zauna yake faɗin. "Idan itace menene?" Maimoon ta samu kanta da haɗe rai, cikin yatsina fuska take faɗin. "Batai min ba tun lokacin da na ganku tare, haba Yaya duk macen da zaka aura karka bari idanunta su buɗe da zuwa irin wajajan nan indai ba matarka bace ta aure. Kawai ni yarinyar batai min tun kallan farko dana ganku." Kallanta ya yi sosai yaga dagaske take maganar, sai da ya murza key a jikin motar yake cewa. "Waye ya zaɓar miki Abdul-Wahaab?" Tambayar tazo mata a wani irin yanayi, ta turo baki tana wani kifta idanuwa take cewa. "Wahaab daban ne Yaya Rafeeq, ita kuma waccen daga gani bata da kamun kai." Cikin tsuke fuska ya kalleta zai yi masifa sai kuma yaji ya kasa, yasa hannu zai rufe motar Maimoon ta riƙe tana cewa. "Dan Allah karkaje wajan yarinyar nan baku dace da juna ba sam." Fizgo ƙofar yai ya kalleta yana cewa. "Kema ai baki dace da wanda zaki aura ba, so kowa yaje yaji da matsalarsa bye sai na dawo." Yaja motarsa da ɗan karfi har Maimoon tana saurin yin gefe guda ganin kamar zai mangareta. Har sai da ya fice daga cikin gidan sannan ta juya ta koma ciki tana jin takaici indai har wajan wannan yarinyar zashi, bedroom ta wuce ta ɗauki wayarta tana daddanawa. Rafeeq na fita kai tsaye wani store ya shiga, kayan masarufi yasa aka jidar masa yasa a booth ɗin motarsa sannan ya nufi gidan marayu dake nan cikin ƙwaryar Kano. Daman tun ba yanzu ba Rafeeq yake zuwa kai taimako hakan yasa duk masu gadi da masu kula da gidan suka sanshi, ko baya cikin ƙasar yana turo da kuɗi ayiwa marayu abinda sukafi buƙata. Mutum ne shi da abin hannunshi baya rufe masa ido, yana matuƙar jin daɗi a duk lokacin da yayi irin wannan zuwan, yakan ji duk wata damuwa tashi Allah yana yayewa. Ɓangaren bebaye masu buƙata ta musamman aka fara rakashi, cike da tausayawa ya dinga shafa kawunansu yana sake godewa ubangiji da ya kaishi hannun Alhaji Mustapha Gwarzo, banda haka yasan shima da Allah zai iya kawo gidan nan yayi rayuwa makamanciyar da yaran nan keyi. Sai da aka rakashi ko'ina sannan ya fito ya bada umarnin sauke kayan dake cikin booth tare da yin alƙawarin kawowa yaran da suke under 6years suturar sakawa dan ya lura tayiwa yaran karanci a jikinsu. Yana cikin tuki yaji wayarsa na ringing, janyota yayi daga inda ya ajiye yana dubawa yaga mai kiran nashi, kamar bazai ɗauka ba sai kuma ya daure yai daga batare da yace komai ba. "Jan aji ma da yazo wajanka sai da ya sara maka, uhmm kana ina ne?" Ɗan yatsina fuska yayi kamar tana kallansa yake cewa. "Tuki nakeyi." Yanayin yadda taji yana maganar ne yasa ta gane baya cikin walwala, Zee Leeman ta kuma kashe murya cikin san janyo hankalinsa take cewa. "Ina Ado Bayero mall ko zaka ƙaraso?" Kalaman Maimoon ne ya faɗo masa inda take nuna masa cewar ba ajinshi bane yawan fita da mace zuwa wajan shaƙatawa wacce ba muharramarsa ba. Sai dai kuma shi mutum ne mai yawan san fita outing, yana so yaga yana zagawa cikin duniya dan ya dinga ganin yadda rayuwa take garawa. Karya kan motar yayi yana cewa. "Ganinan zuwa." Katsewa sukayi yana wani rintsa ido gani yake kamar bayajin shawarar ƴar uwar tashi, sai dai kuma in har beje wajan Zeee ɗin ba to babu wani waje da zashi, gida ne kuma ko yaje babu abinda zai yi a can ɗin. Tunda ta hangoshi takejin wani irin farin ciki yana cika mata zuwa, lokaci ɗaya kuma ta miƙe tare da nufowa inda yake. Kallan juna suka tsaya yi Rafeeq ya ɗage mata girarsa guda ɗaya alamar "Lafiya?" Handbag  ɗin dake hannunta ta janyo tare da rungumeta a kirji. "Muje ko?" Ta faɗa tana nuna masa hanyar shiga wajan wasanni, shi yayi canji sannan suka biya suka shiga gurin.

 Kai tsaye wajan zama suka nema suka zauna, Rafeeq yana karaɗe idanuwansa a wajan tamkar wani bako. Zee Leeman da takejin wata irin soyayyarsa tana taso mata takai hannunta tare da riƙo nashi, kallanta yayi sosai kafin ya janye idonsa acikin nata idon yaji tana faɗin. "Na ƙagu naji kace zaka fara zuwa gidan mu dan su san da matsayinka , amma kai sai naga kamar baka shirya aure na ba why?" Ya sauke wani irin numfashi yana zare hannunsa daga cikin nata yake cewa. "Zee har yanzu kin kasa gane inda zuciyata ta dosa, please mubar maganar auran nan yanzu." Cikin yanayin damuwa take sake kallansa, tana so ta gane sonta ne bayayi ko kuwa dai shirya yin aure yanzu ne baiyi ba? Gabaki ɗaya bata gane inda zuciyarsa ta nufa akan alaƙarsu, baya mata wulakanci haka kuma soyayya yake yi mata tamkar yadda saurayi da budurwa keyi. "Kasan ni macce ce  Rafeeq, rayuwata kalilance zan so ace duk wannan zaman da mukeyi da kai ya zama mata da miji ne mu. Dan Allah baby ka shirya ka fara zuwa gidan mu su Abba su san da zamanka." Kallanta yake yi cike da tausayawa, yana jin mugun nauyinta akan yace ba itace a cikin wannan zuciyar ba. Maimoon gwarzo ta riga ta gama cika xuciyarsa da soyayyar ta"Kayi shiru baby kodai baka sona ne?" Ya kalleta da mayun idanunsa masu kama da madara farare tas dasu yake cewa. "Tun farkon haɗuwar mu dake nace ki daina yi min maganar aure saboda bana so kiyi tunanin zan aureki, Zee bana san yaudara a cikin tsari na shi yasa nake ce miki idan har kin samu wani wanda hankalinki ya kwanta dashi toh ki amince masa kiyi auranki. Zuciyata tana cikin wani irin yanayi wanda na rasa ta yadda zan ɓullo masa. Kiyi min addu'a kawai Allah ya cika min buri na." Hawaye suka fara zirarowa daga cikin idanunta, yana kallanta ta gefen ido haka kuma yana jin kukan nata har cikin jininsa saboda shi a rayuwarsa baya kaunar yaga ana kuka nan da nan yake jin tashin hankali. "Kana tunanin idanuwana zasu iya ganin wani bayan kai? Rafeeq idan wata ce a cikin zuciyarka ka gaya min hankalina zai fi kwanciya, idan kuma wani hali ne nawa da baka so ka sanar dani sai na gyara, wallahi zan gyara Rafeeq indai akan farin cikinka ne."wani irin karayewa xuciyar Rafeeq tayi lokaci ɗaya ya Xaiyi da Zainab idan ya fallasa mata sirrin dake cikin xuciyarsa xai iya karya xuciyarta.tun farko bai so wannan kusancin nasu ba,bai so tafiar su ta kawo nan ba duk laifin shaheed gwarzo ne da ya ta cusa masa ita alhalin ba itace aransa ba.haka kuma baya so ya cigaba da boye mata ,idan aka cigaba da tafia a haka xatayi wani tunani daban ne akan wanda ke ransa.

Damke hannunsa yayi yana kallonta da dukkan idanunsa,wani irin bugawa xuciyar zeey keyi a wannan lokacin tana jin bugawar da zuciyarta take har cikin tafin ƙafarta.A hankalin ya kamo hannunta abunda bai tabayi ba tsawon rayuwarsa riqa hannunta ,runtse idonta tayi xuciyarta na bugawa fisge hannunta tayi lokaci ɗaya ta fashe masa da kuka tana girgixa kai take faɗin"dan Allah karkace banice a ranka ba Rafeeq' xan iya mutuwa ka taimakeni karka fadamin dan Allah.

Ta fada tana kara sakin kukan da Rafeeq gwarzo keji har cikin xuciya da ruhi,Dukansu Abu ɗaya suke nema Amman kowane nasa ya banbanta da na dan uwansa,Zainab liman tana sonsa wanda ya lura a shirye take da ta sadaukar da farin cikinta saboda shi,shi kuma maimoon gwarzo ce acikin tashi xuciya shekaru goma sha takwas a baya ,wanda xuciya da gangar jiki basu taba gajia ba.banbancin shine yana son maimoon gwarzo Amman bata ma san yanayi ba,yasan xainab na tsananin sonsa da kaunarsa,sai dai shi kuma ba itace a tashi xuciyar ba dukan su suna cikin matsala.Hannu yasa yana squeezing sumar kansa gefe ɗaya kukan Zainab na hargitsa masa lissafi..Zainab goge hawayenki muyi magana,ya faɗa sounding so very cool cikin muryarsa, tissue ta fiddo acikin handbag nata tana goge hawayen idonta still wasu na kara fitowa...

Kallon Rafeeq Gwarzo takeyi da dukkan natsuwarta, haka zuciyarta na wani irin harbawa tamkar zata fice daga cikin kirjinta dan jikinta yana bata ko menene zai fito daga cikin bakin Rafeeq Gwarzo toh ba alkhairi bane ba a gareta. Cikin husky voice ɗinsa dake sake narkar da duk wata jijiya a jikinta taji yana faɗin. "Tun farko ban so wannan tafiyar tamu ta kawo har nan ba Zainab, shi yasa kika ga ina ta baya-baya da lamarin mu. Nasan kuma idan har muka cigaba da tafiya a haka zan ta cutar dake ne alhalin kuma ba kece a cikin zuciyata ba. Kin san yadda qaddara take Zainab, ina jinki tamkar mun fito ciki ɗaya dake ne dan ban taɓa shawarar yin aure dake ba. Maimoon Gwarzo ce kawai a cikin zuciyata, wacce na fara sonta ne tun kafin tasan  kanta, kuma nima na fara sonta ne tun kafin nasan menene ma soyayya. Na ɗauka soyayyar jini da kuma shakuwar dake tsakanin mu da ita shi nake yi mata, sai da shekaru suka fara ja na fahimci cewar soyayya ce irin ta son kasancewa matsayin inuwa ɗaya. Please Zainab dan Allah karki ɗauki wannan abun dana gaya miki da zafi, nasan Allah zai kawo maki wanda yafini acikin rayuwarki. But ina kaunar Maimoon kauna irin wacce baki da zuciya ba zasu iya bayyanawa ba, babban abin damuwar ma shine ni bata san ma inayi ba, gashi an saka ranar aurenta da wani bani ba, kuma saka wannan ranar auren nata dai-dai yake da tsayawar duk wani numfashina." Hawaye na zuba acikin fuskar Zainab wanda bata damu da ta gogesu ba, domin babu kalmar da bata fito daga bakin Rafeeq Gwarzo wanda bai taɓa mata zuciyarta ba. 'Shin da gaske ba soyayyar aure Rafeeq Gwarzo keyi mata ba tun tsayin lokacin da suke tare? Toh ita wace irin marar mai sa'a ce a cikin duniyar nan? Ya rabbi kasa mafarki nakeyi ba wai gaske ne ba.' Zuciyarta ta ayyana but still hawayen idonta sun kasa tsayawa, ga wani irin mugun sanyi mai kamar alamun zazzaɓi dataji yana rufeta wanda har haƙoranta suna karo da junansu. Ganin yanayinta ya tsorata Rafeeq, nan take ya ruɗe har bai san lokacin da ya ɗora hannayensa ya dafa kafaɗarta yana cewa. "Ki natsu dan Allah Zainab." Cikin wata irin murya da bai taɓa jinta ba tace. "Ka kaini gida Rafeeq... Please ka kaini gidan mu dan Allah." Ta faɗa da wani yanayi a cikin muryarta. Dakyar ta iya takawa zuwa wajen motarsa duk da yaso ya taimaketa ya riqata amman taki amince masa yayi hakan. Tunda suka ɗauki hanya babu wanda yayi magana kowanne da abinda yake sakawa a cikin zuciyarshi. Yadda Zee ɗin take ta share hawaye ne ya sanya Rafeeq kai hannu jikin radion motar ya kunna dala  pm ya bari inda yaji sun saka wakar uwar gida ran gida. Suna ƙarasawa yai parking a ƙofar gidan su, bece komai ba dan yaga kamar bata san yana yi mata magana yanzu. Hannu tasa ta buɗe motar, a fusace ta kalleshi ganin yaki magana ta kura masa ido da wani yanayi a saman fuskarta. "Nagode Rafeeq, sai dai ina so kasan da cewa. Alaƙata da kai ba irin wacce za'a ce an rabu bace, zan kasance tare da kai har zuwa lokacin da naga ka samu abinda kake so. Ina fatan zaka kai min gaisuwa a wajan Maimoon?" Jinjina mata kai kawai ya yi dan ba zai iya cewa da ita komai ba dan yana jin duk wani furuci dake fitowa daga bakinta na dauriya ne kawai. Da gudu yaga ta shiga gidan ya samu kanshi da ɗora goshinsa jikin sityarin motar yana faman furta kalmar Innalillahi wa'inna ilaihir rajiun dan baya kaunar yaga ya zama silar rashin farin cikin kowane ɗan Adam. Jikinsa babu wani kuzari haka ya tayar da motar, kai tsaye gida ya wuce yana mamakin yadda suka rabu da Zainab. Tunda ya doshi wajan parking yake jin wani irin faduwar gaba yana jin kamar ana matse masa zuciya waje ɗaya, yaci gaba da hailala a cikin ransa. Yana gama parking ɗin ya fito, har zai wuce apartment ɗinsu yaji yana san zuwa cikin gidan. Yana zuwa ya murɗa handle na entrance ɗin babban parlorn idanunsa suka sauka akan Maimoon, tana tsaye kusa da Aunty tana kara wasu  weeding gown  a jikinta. Da wani irin farin ciki ta kalli hanyar ganin shi yasa ta saurin sakin murmushi tana faɗin. "Yaya Rafeeq tayani zaɓe da white   ɗin nan da gold wacce zan ɗauka?" Kallanta yake da dukan nutsuwarsa, duk da ba wai sanyawa tayi a jikinta ba sosai yaga tayi masa kyau. Rigar ya karɓa yana sake karawa a jikinta, cike da murmushi Aunty tace. "Ayya wallahi daman Abdul-wahaab ɗaukarki ya yi kukaje wajan rigunan ki ka zabi wacce kike so, dan dai kince bazaki bishi bane ba." Cak Rafeeq ya tsaya jin cewa rigunan Wahaab ne ya aiko ta ɗauka, cikin wani yanayi yayi cilli da rigar gefe kafin ya juya zai fita. "Yaya karka tafi please ka tsaya ka zabar min." Maimoon tayi maganar cikin shagwaɓa wacce tasa Rafeeq jin wani irin yanayi a jikinsa. Cikin yatsina fuska ya juyo tare da kallan kayan yace. "Gaskiya basu min ba shi yasa ban ɗauka miki ba." Zaro ido sukayi Auntyn tace. "Haba Yaya Rafeeq aikuwa bridals gowns ɗin nan sunyi mugun kyau, kuma masu tsada ne." Dawowa ya yi yana nuna rigunan cikin nuna fushi yake cewa. "Yanzu dan Allah wannan rigar zaki saka a gaban mutane kiyi yawo a ciki? Na tabbar a wajan Party ɗin harda kattan maza zaku gayyato, dubi rigar fa kamar ta arna, gata nan irin ta turawa ce kirji a waje, shima wanda zai aurekin bashi da kishi da har zai kawo miki irin wannan rigunan yace kisa." Duka mamaki ya kusa kashe su, ya sake juyawa ya fice daga parlorn, cike da tashin hankali ya koma sashen su tare da yin wurgi da hular kansa. Lallai akwai babbar matsala, Maimoon shirye-shiryen bikin ta kawai takeyi hankali kwance, yayin da shi kuma yake ta faman dako na muguwar kaunarta. Taya zai bayyana mata sirrinsa? Kodai yaje ya sanar da Daddy ayi wacce za'a yi tunda shi na gida ne yasan dole a bashi auranta. Kansa yaji yana wani irin sarawa, ya shiga cire kayan jikinsa da suka fara jiƙewa da gumi, dole ya samarwa zuciyarsa mafita ta hanyar samun Maimoon tun kafin ya rasa ta duka. Bathroom ya shiga, jikinsa ya sakarwa ruwa yana jin zuciyarsa tana yi masa ciwo. Yana fitowa ya tarar da wayarsa tana ringing, a hankali ya kai hannunsa ya janyota yana dubawa. Zeee  ce besan me yasa take kiransa ba bayan yanzu suka rabu, shi yanzu gaba ɗaya baya san duk wani abinda zai sashi yin magana ta fatar baki dan haka ya maida wayar kan mirror yaci gaba da goge jikinsa yana jin wani bakin ciki a ransa. Fridge ya nufa ya ɗakko bottle water  mai sanyi, ji yake idan besha ba zuciyarsa zata iya konewa duk kuwa da yasan illar da shan ruwan sanyin zai janyo masa, idan har yasha asthma ɗinshi zata iya tashi kuma Daddy yaja masa kunne kamar yadda likitoci suka ce ya dena amfani da duk wani abu mai sanyi. Jikinsa yana wani irin rawa ya buɗe zai sha yaji an buɗe ƙofar, da sauri ya kalli hanyar, Shaheed ne suka haɗa ido ya bi shi da wani kallo yana cewa. "Kamaka nayi ko kuma me?" Cikin basarwa Rafeeq ya ƙarasa buɗe murfin ruwan yana cewa. "Bafa sha zanyi ba." Shaheed ya yi murmushi tare da cewa. "Bansan me yasa aka bar fridge ɗin nan a wajanka ba, kuma bansan me yasa ake kunna maka shi ba. Anyway Zeeee ce tace tana ta kiranka baka daga ba shine nace bari nazo naga ko lafiya?" Rafeeq ya furzar da iska daga bakinsa yana dafe goshi yake cewa. "Ina wanka naji ringing, yanzu na fito ban duba ba."ganin Shaheed ya Xauna a dakin nasa ya fiddo wayarsa yana dannawa yasa ya dora bottle water 

Kan fridge ta gefen ido shaheed ya kalli Rafeeq da ganga ya Xauna cikin dakin yasan ruwan yake so yasha,komawa yayi kan bed yayi ya zauna ya jawo pillow ya dora kansa sama.ka Kirata dan Allah tanata damuna, Shaheed gwarzo ya faɗa yana kallon Rafeeq."idan na Kirata nace mata me?"yanxu fa na baro wajenta duk ba kai ka jamin wannan matsalar ba,Rafeeq ya faɗa da dan daga murya .hoton yarda Maimoon gwarzo ke farin ciki tana daga gown din Aurenta na dawo masa,da mamaki Shaheed ke faɗin."ban san me kake faɗa ba kayi min da Yaren da xan gane, Please ka fita dan Allah bana son ganin kowa kusa Dani."Rafeeq ya faɗa sounding so very harsh cikin muryarsa baki Shaheed gwarzo ya buɗe yana kallonta.bai taba ganin Rafeeq haka ba."Toh Meya hadasa da Zainab,batareda Shaheed yayi magana ba yabar masa dakin.pillow ya dannawa fuskarsa sai da yaji Asmath dinsa tana kokarin tashi sannan ya cire pillow gamida wurgi dashi gefe ta hakan ma,

Kasa fisgo numfashinsa ya kasayi,dakin yaji yana juya masa,inheler dinsa yake kokarin daukowa kan mirror ya kasa anan kasa ya xube yana jin numfashinsa na wani irin fisga,Turo kofar room din akayi Shaheed ne ya manta car key dinsa ya dawo ya dauka ganin Rafeeq cikin wannan halin yayi mugun daga hankalinsa da gudu ya nufesa yana kiran sunansa da karfi...da sauri Shaheed ya tallabo kansa ya saka inheler din cikin hancinsa, kaja numfashi Rafeeq sunfi minti goma a haka kafin numfashinsa ya dawo sai dai duk  ya gama galabaita, Shaheed ya dafe kansa yana kallon rafeeq wanda ke kwance kan bed idonsa a rufe suke Amman ba barci yake ba,wai menene damuwarka dan Allah?"kashe kanka xakayi tunda muka dawo kaxama haka.idan baxaka iya faɗamin ba ka fadawa daddy ko maimoon,bance dole sai ka faɗamin damuwarka ba mr.Rafeeq gwarzo,

Abu dayane bazan iya dauka ba shine Rasaka,

Da haka Shaheed ya fice daga room din ransa a bace da alamar Rafeeq' 

Ya bata masa rai,yana fita ya daga waya ya kira Zainab yana da tabbacin xaiji damuwar Rafeeq a wajenta,tana dagawa yake faɗin."dan Allah xan iya zuwa gidanku akwai maganar da xamuyi,da tashin hankali Zainab ke faɗin."meya faru?"wani abu ya samu Rafeeq ne.

Babu ko daya Zainab sai nazo da haka ya kashe wayar mota ya dauka zuwa gidansu Zainab liman dake unguwar....

Unguwar sharaɗa dake  ja'in can ya nufa. Tun kafin ya gama yin parking ya kirata yace gashi a bakin gate. Sanye cikin doguwar riga ta atamfa orange da ratsin coffee brown a jiki, ta yafa ɗan karamin vail wanda ya dace da shigar jikinta. A hankali ta isa inda yake tsaye jikin mota ya zuba hannayensa duka cikin aljihun gefe da gefe na rigar. "Shaheed Allah yasa dai lafiya dan gabaki ɗaya hankali na ya tashi." Kallanta ya yi yana tsuke baki, gyara tsayuwar yai tare da shafa kyakkyawan gemunsa da yake ta faman sheƙi. Sai da ya ja numfashi ya sauke kafin yace. "Ba gaisuwa?" Zee  ta ɗan janyo murmushi wanda iyakarsa zaman leɓenta tace. "Sorry Shaheed ina yini..?" Amsa mata yai yana lasar lips ɗinshi da ya fara bushewa yake faɗin. "Ko ke fa, daman tambayarki nake so nayi, dan Allah Zee ki gaya min gaskiya meke damun Rafeeq? Yace min ɗazu kuka rabu but na ganshi cikin tsananin damuwa dan har asthma ɗinshi sai da ta tashi." Wani irin zaro ido Zee tayi tana dafe kirjinta da taji ya buga da wani irin mugun karfi. Cike da tashin hankali take kallan Shaheed tana faɗin. "Shi me yace maka?" Shaheed yai mata wani kallo yana cewa. "Da ya yi min bayani bazan zo wajan ki na tambayeki ba, just tell me Zee meke damun ɗan uwana?" Ruwan hawaye ne ya fara taruwa cikin idanunta, sai dai bata bari sun sakko ba gashi bata san a gane halin da zuciyar ta ke ciki. "Kinyi shiru Zee ko ba zaki gaya min ba?" Ta wani rintsa ido tana jin zuciyarta na bugawa, bazata iya cewa Rafeeq baya santa ba. Haka kuma ba zata iya tona asirin zuciyar Rafeeq ba tunda shi be bayyana ba, ita kawai ya sanarwa cewa yana son Maimoon. "Bansan menene damuwarsa ba, nima naga baya cikin walwala da jin daɗi lokacin da muna tare. Koda muka rabu ma yana cikin damuwa shi yasa na kirashi dan naji amma yaki ɗagawa shine dalilin kiran da kaga nayi maka ina tambayarka ko yana gida? Kace bari kaje ka duba." Shaheed ya shafa sumar kansa  yake faɗin . "We have to figure out Zee, Ina tausayin Rafeeq abubuwa sun masa yawa, wallahi bana son kuma yazo ya dinga ganin ko dan iyayensa basa raye ne yasa duka waɗannan problem ɗin sukai masa yawa. Yana da heart problem ga ulcer sannan uwa uba asthma ɗin nan. Dan Allah Zee kiyi iya yinki wajan ganin kin cire masa tunani da kuma yawan shiga damuwa. Ya kamata ma ku fara maganar aure dashi, ko ke baki shirya ba?" Wani irin murmushi Zee ta saki wanda bayada alaka da farin ciki.tamka anyi mata  dukan kawo wuƙa dan yadda zuciyarta takeyi kaɗai azaba ce. Taya zata sanar da Shaheed cewar ba ita Rafeeq yake so ba? Ya zata sanar dashi cewar ba ita Rafeeq yake so ya aura ba? Taya zata gaya masa cewar Maimoon ƙanwarsa, jininsa ita Rafeeq ke so yake kuma san ya aure ta? Yarinyar da kwarjininta kaɗai ya hanashi bayyana mata sirrin dake ransa. "Idan kina yin shiru Zee zuciyata babu abinda bata rayawa. Ki fito ki gaya min menene abinda yake faruwa? Dan naga alamar kinsan wani abu game dashi." Kallanshi tayi da sauri kuma ta janye ganin idanunsa na neman sanya ta fallasa abinda ba huruminta ba. "Sai dai idan kana ganin babu damuwa ka tafi dani wajansa ƙila ya iya gaya min." Wani irin buɗe idanu Shaheed yai yana faɗin. "Kai a'a Zee Daddy na nan, idan yaga kinje wajan Rafeeq har ya tabbatar da cewa ke budurwarsa ce zai iya fassaraki ko ya saki a wani matsayi marar daɗi. Kawai dai zanyi ƙoƙarin ganin kunyi waya dashi a yau. Sai ki bugi cikinsa da irin salonku na masoya." Ran Zee ya fara ɓaci da murya marar daɗi tace. "Mubar wannan maganar please." Ya jinjina kai tare da cewa. "Shikenan ni zan wuce." Ta ɗan matsa baya daga wajan motar tana cewa. "Agaida Maimoon." Yana murmushi jin an faɗi ƴar uwarsa yace zataji, ya shiga motar ya bar gurin. Juyawa itama tayi jiki babu kwari ta shiga gida. Tana shiga parlor ta tarar da Ammie ɗinsu ta fito daga ɗaki, harara ta zabga mata cikin ɓacin rai take cewa. "Kin fita wajan Rafeeq ɗin ne? Wai ni Zainab yaushe zaki yi hankali ne? Duk samarinki masu son auranki kinƙi basu fuska kin biyewa wancan yaron da ba shiryawa yayi ba ko? Toh bari kiji na gaya miki, tun wuri ki rabu dashi ki kama dahir, ga Salis nan babu irin nacin da baya yi akan ki bashi dama kinƙi. Last warning Zainab, kodai kice Rafeeq ya turo manyansa, ko kuma ki fita daga cikin rayuwarsa bana san sakarci." Tana kaiwa nan tabar wajan, Zee ta lumshe ido tana jin wani mugun tashin hankali. Ɗaki ta shiga da gudu ta isa wajan madubi jikinta yana wani irin rawa, kallan fuskarta tayi hawayen da take ɓoyewa suka shiga zirarowa saman fuskarta, kanta ta shiga kaɗawa side by side a fili take faɗin. "Wane cikas gareni da ba zaka iya aure na ba Rafeeq? Me yasa dole zuciyar ka sai Maimoon wacce ba ta san ma kana yi mata soyayya ba? Ina sanka Rafeeq domin ka riga da ka zama zuciya ta (Albi), ka so ni please Rafeeq kar ka barni cikin tashin hankalin rayuwa." Kamar daga sama taji ana cewa. "San maso wani ƙoshin wahala, kina cikin gararin rayuwa Zeeee" Da sauri ta waigo tana zare idanunta da suka yi jawur saboda kuka, ganin Sofia Yayar ta yasa ta juyawa ta fara ninke veil ɗin da ta ciro a kafaɗarta. Itama Yaya Sofia cikin rashin damuwa da ƙin kulawar da Zee ta bata yasa taci gaba da cewa. "Shi so dama haka yake idan bakai dace ba kamar dai yadda baki dace ba Zainab. Kina san Rafeeq amma shi bake ce a cikin tsarin sa ba, sai kiyi haƙuri ki kuma yi addu'a Allah ya kawo miki nagari mai sanki." Zee ta juyo kallan Yaya Sofia tayi cikin zafin rai take faɗin. "Kina so kice shi ba alkairi na bane? Yaya Sofia idan ba zaki min addu'a Allah ya bani Rafeeq Gwarzo ba kawai kiyi shiru kici gaba da zubamin ido." Sofia ta nufi wardrobe tana cewa. "Allah ya kyauta." Daga haka taci gaba da abinda ya shigo da ita ɗakin, yayin da Zee ta koma kan gado tana ci gaba da hawaye. Sai wajan karfe takwas na dare sannan ya iya fitowa daga side ɗinsu. Sanye yake cikin jallabiya hannunsa riƙe da wayarsa ya nufi cikin gidan. Dai-dai inda zaka shiga entrance ɗin gidan cikin baranda yaji muryarta da alama waya take yi da Abdul-Wahaab, ji ya yi gabaki ɗaya zuciyarsa ta wani hargitse saboda babu abinda ya tsana a duniyar nan irin yaga Maimoon tana waya da Abdul-Wahaab, gaba ɗaya sai ya waniji duk ya ruɗe. Tafiya yaci gaba da yi har ya isa wajan ƙofar shiga, yana ƙoƙarin murɗa handle yaji tayi masa magana abinda bai zata ba. "Yaya Rafeeq." Cak ya tsaya kafin ya ƙarasa buɗewa ya shige ciki dan idan ya tsaya tabbas zai iya yi mata abinda batayi tsammani ba. Maimoon ta rintsa ido Yaya Rafeeq akwai wulakanci ta rasa me yasa har ita wani lokacin baya saurarawa a cikin izzarsa. Kai tsaye kitchen ya shiga ya ɗauki electric kettle, kayan dafa black tea ya zuba a ciki ya jona sannan ya janyo kwai guda biyu yasa cikin tukunya yana dafawa kafin ya koma parlor ya zauna. Yana canza Channel zuwa ta resetlling ta shigo parlorn murmushi ɗauke a saman fuskarta. Wajan da yaje ta nufa, gabaki ɗaya ƙamshin khumran jikinta ya kusa hargitse masa kai, yai saurin miƙewa ya nufi kitchen. Bayansa tabi cikin shagwaɓe fuska tana masa magana. "Haba Yaya wai me nayi maka ne? Gabaki ɗaya ka canza min Allah zan gayawa Daddy, Yaya ku nake gani naji daɗi a rayuwa ta amma kai sai wani shareni kakeyi kuma bansan menayi maka ba." Maimoon ta ƙarasa maganar cikin yanayi na son fashewa da kuka. Sai da ya kashe kettle ɗin sannan ya dawo kusa da ita ya juya mata bayansa tare da durƙusawa alamar ta hau. Zaro ido Maimoon tayi tana ja da baya cike da mamakinsa take faɗin. "Yaya me zanyi haka?" Ɗan murmushi ya saki wanda iyakarshi saman leɓensa, ba tare da ya kalleta ba yace. "Goyaki zanyi yadda zaki gane cewa bana wulakantaki." Ya miƙe tsaya tare da matsawa dab da ita har numfashinsu yana bugar musu fuskar juna, ta sake turo lips tana kuma haɗe rai. Kallanta yake yi da dukkan nutsuwarsa yana jin tamkar ya shigar da ita cikin kirjinsa sai dai basu saba irin wannan wasan ba. Yatsunsa biyu yasa tare da ɗago haɓarta sukai kallan cikin ido, ta sake turo baki cikin yanayin shagwaɓa da ta gama zame mata jiki. Yadda tayi ba ƙaramin sake tayarwa da Rafeeq hankali tayi ba, cikin sauri ya janye hannusa yana komawa ya buɗe tukunyar da yake dafa kwan yana faɗin. "Ban san me kike so a waje na ba Moon." Cikin kitchen ɗin ta sake binshi tana leƙa tukunyar da yake tsaye a wajan, yatsina fuska ta shiga yi tana taɓe baki take faɗin. "Yaya maimakon ka soya kawai sai ka wani dafa? Ni bana son dafaffan ƙwai, ko zanci sai dai gwaiduwa." Yana tsamewa yasa cikin ɗan bowl mai ɗauke da ruwan sanyi yake cewa. "Dama ni bake na dafawa ba." Maimoon ta ware idanu tana kallansa, a jikinsa yaji cewar shi take kallo dan haka ya ɗago a hankali ya zuba mata sexy idanunsa cikin nata da suke farare kal. Ganinta kawai cikin kitchen tare dashi yasa shi jin tamkar a cikin gidan auran su suke tare. Da sauri ya juya, kofi ya ɗaƙƙo yaje ya zuba tea ɗin ya suba zuma a ciki, bowl ɗin ƙwansa ya ɗauka ya nufi hanyar fita daga kitchen yana cewa ta taho masa da gishiri. Yana gaba tana bayansa ganin zai fita dan ta ɗauka a parlorn zai zauna tace. "Yaya Rafeeq." Maimakon ya amsa sai ya juya yana mika mata hannu alamar ta bashi robar gishirin. Bayanta ta mayar da hannunta tana sake kura masa ido. Tafiya yaci gaba da yi tana binsa har suka isa part ɗin su, gab da zai shiga nashi yace da ita. "Bani kije ki kwanta dare ya yi." Da wata murya tace "Magana fa zamu yi Yaya." Kamar yace ba zai yi ba sai kuma ya shiga ciki, akan soofa ta zauna tana janyo bowl ɗin kwan nashi ta fara ɓare masa. "Yaya magana zamu yi daku kai da Yaya Shaheed but kaine kawai nake samu free Ya Shaheed tunda kuka dawo ƙasar nan Allah ya zuba masa yawo.." Wayar sa ce ta shiga ruri Maimoon dake kusa da wayar tasa hannu ta janyota. 'My Zeeee  Shine sunan da yake maƙale a wayar, haka kawai ta samu zuciyarta dajin babu daɗi kawai ta zubawa sunan ido. Tashi yayi yaje wajanta tare da karɓe wayarsa, ganin mai kiran yasa shi kallan Maimoon yana cewa. "Kije ki kwanta gobe sai muyi maganar idan Shaheed ɗin ya dawo." Jikinta na wani irin tsuma irin na takaicin nan taci gaba da ɓare masa, bata kalleshi ba tace. "Kayi wayarka ni ina ruwa na daku. Zan jira ka gama muyi maganar." Har wayar ta katse bai samu ya ɗaga ba, sake kira akai yaje ya karɓi bowl ɗin daga saman cinyarta yana cewa. "Kije kar Aunty taga bakya nan, idan na kammala uzuri na zanzo sai muyi maganar." Afusace ta miƙe ganin yadda yake ta wani korarta daga ɗakin. Zagaye shi tayi zata fice kawai taji ya riƙo mata hannunta, ta sake tsuke fuska tana san ƙwace hannunta ya wani janyota zuwa right side ɗinshi bayanta na jikin kirjinsa tana jin bugun numfashinsa a gefen wuyanta. Hakan yasa taji ta shiga cikin wani mugun yanayi, husky voice ɗinshi ta daki cikin kunnenta yana cewa. "Sorry." Yana kaiwa nan yaja hannunta ya zaunar da ita cikin soofa shi kuma ya daga kiran. "Hello." Zee ta lumshe ido lokacin da muryarsa ta ziyarci cikin kunnuwanta. "Ina Maimoon?" Yaji ta jeho masa wannan tambayar, inda Maimoon ɗin take ya kalla yaga tana ci gaba da ɓare masa ƙwan yace. "Lafiya lau." Zeee taji wani irin zafi a zuciyarta sai kace ba ita ta tambaya ba ya bata amsa. "Ance baka jin daɗi duk soyayyar Maimoon din ce?" Hannu yasa yana shafa kyakkyawar fuskarsa tare dajan dogon hancinsa da ya ƙarawa fuskar tashi mugun kyau yace da ita. "Yeah." Ya faɗa mata iya gaskiyarsa. Wani irin kishi ya tasowa Zee ta daure duk da yadda zuciyarta ke zafi tana faɗin........

"Mubishi a hankali har Allah ya kawo mishi wacce yake so tunda suma sauran duk sune suka kawo masoyan su da kansu." Da wani kallo Yakumbo ke kallan Daddy, cikin ɓacin rai take faɗin. "Sai kai ta wani cewa abishi a hankali, jaririne shi?" Daddy ya sake murmusawa yana wani kwantar da kai yake faɗin. "Kinsan maraya dole sai an bishi a sannu ba kamar yadda zaka tanƙwara sauran ba." Baki sake Yakumbo ke kallanshi wani haushi yana cika ta "Rafeeq ɗin ne maraya? Waye zai kalli yaron can yace yayi rashin uwa bare kuma uba?" Daddy ganin kamar ba zata fahimce shi ba yasa shi cewa. "Shikenan sai a tambayeshi aji idan yana da wacce yake so, idan babu sai a duba masa." Yakumbo ta sake taɓe baki tana cewa. "Ai ni wannan yaron ma idan ya yi auran bansani ba koshi zai zama matar, gaba ɗaya sullutu ne ga shegen faɗin ran jaraba." Girgiza kai kawai Daddy yai cikin san kawar da zancen Rafeeq yace da ita. "Gobe iyayen Abdul-Wahaab zasu kawo kayan lefe already Auntyn su ta bada aikin snacks, juice kuma gasu can a store tace za'a soya kaji ne ko naman rago oho dai sai kuma abinci da za a yi, toh a ganinki sai kuma meye za'a ƙara? Ko kuma meye ba'a yi ba?" Ta wani haɗe rai "Yo sai da matarka ta gama tsara komai sannan za'a nemi shawarata? Ai ta riga ta gama komai sai dai tukuici kawai da zaka ajiye musu." Ran Daddy ya ɗan ɓaci sai dai ko a fuskarsa bai nuna ba ya riga yasan Yakumbo da san girma da yasan maganar da yai zata canza mata manufa ba zai yi ba."Shikenan za a ɗora, kamar naira nawa kenan?" Ya faɗa yana san bata damar da take buƙata. Sai da ta kawar da fuska sannan tace ta wani hura hanci kafin tace. "Ahhh iya ƙarfin ka, sai ka duba kaga yanayin su dangin yaro, idan masu kwari ne sai ka basu da daraja, idan kuma gasu nan ne dai to sai ka basu ashirin ma tayi." Daddy ya jinjina kai daga nan sukaci gaba da hirar yadda abubuwan zasu kasance. Rafeeq na fita daga parlorn yaga Haneefa tsaye da alama shi take jira ya fito, sau ɗaya ya kalleta ya ɗauke kai yana nufar sashen su. "Yaya Rafeeq baka ganni bane ba?" Cewar Haneefa tana turo baki kamar zatai masa kuka. "Hanee na ganki mana me ya faru?" Ta wani matso kusa dashi har suna jin kusancin juna, wasa ta shiga yi da ƙasan rigar ta bata iya ce masa komai ba saboda wani mugun kwarjini da yake yi mata. Ganin kamar bata da alamar magana yasa shi tafiyarsa, ta wani buga ƙafafuwanta tana turo baki cikin muryar shagwaɓa yaji tace. "Yaya Rafeeq Maimoon." Ko jiran ƙarshen maganar beyi ba ya juyo da wani yanayi a fuskarsa yaga tana shagwaɓe fuska. "Bata nan ba abokin hira please Yaya nazo muyi hirar da kai?" Dawowa yai har gabanta yana wani haɗe rai tare da kai fuskarsa wajan ta ta kamar zai kai mata sumba, a gigice ta wani rintsa ido tana damƙe hannuwanta wani fitsari na taruwa a cikin mararta wanda ƙiris ya rage ya zuba kawai taji yace. "Jeki ki kwanta kafin kisa Yakumbo tayi min wata fassara akan ki." Da sauri ta kalleshi tana sake kallan kyakkyawan lips ɗin shi. Kafin tayi magana taga ya juya ya nufi side ɗin

Su. Bubbuga ƙafa tayi tana yatsina fuska, juyawa tayi zata koma ciki taji muryar Yaya Shaheed yana mata magana. "Menene Hanee?" Ta sake yatsina fuska cikin shagwaɓa wace gabaki ɗaya Yakumbo ce ta maida ita dan bata san ɓacin ran Haneefa ko kaɗan, sosai ta shagwaɓa ta. Cikin turo baki take faɗin. "Yaya Shaheed ba Ya Rafeeq ne ba ni bansan me yasa yake da shariya ba, ko magana fa sai yaga dama yake min." Dariya Shaheed yai shidai Rafeeq duk wanda zai zo gidan nan sai anyi korafi  akan shariyarsa, sai dai fa mutum ne shi mai matukar mutunci da girmama mutane, uwa uba abun hannunsa baya rufe masa ido yana da kyauta sosai  irin wacce ake so. "Toh Hanee sai ki hakura ai kinsan halin Yayan naku." Sake turo baki tayi. "Maimoon bata nan gidan ya sake yi min girma Yaya Shaheed." Bayan kansa ya shafa da murmushi a fuskarsa yake faɗin. "Ki kunna kallo mana sai ya ɗebe miki kewa, nima dan dai free call zanyi yau da na shigo na tayaki hirar." Haneefa ta rausayar da kai tana kallon wayar hannun Shaheed, kamar zatai magana sai kuma ta juya tare da shigewa masaukin su. Yakumbo ce ta shigo ɗakin, kallan Haneefa tayi wacce ke faman haɗe rai tana wani rufe ido Yakumbo tace. "Ke kuma meye hakan? Waye ya taɓaki?" Hafeefa ta shiga juya ido tana turo baki take faɗin. "Yaya Rafeeq ne." Ran Yakumbo ya ɓaci jin tace Rafeeq ne yasa ranta ɓaci. Da kulawa ta isa wajan Haneefa, kafaɗarta ta riƙo cike da soyayya take tambayarta. "Meyayi miki dan nasan da wannan shiru-shirun nashi yake yiwa mutane rashin mutuncin da yake so. Sanar min yanzu naje na sameshi har ɗaki." Da wani kallo Haneefa ke bin Yakumbo ta sake turo baki Yakumbo tasa hannu ta buge bakin cikin masifa take cewa. "Ina tambayarki zaki tsaya kina zumɓuro min baki, Toh ma wani shegen ne yace kije wajan Rafeeq ɗin da har yai miki abinda ya ɓata miki rai? Idan na sake ganinki tare da shi sai ranki yayi mugun ɓaci." Yakumbo na gama faɗa ta mike tana gyara wajan kwanciyarta wato kan rug dan bata san hawa gado ko a can gidan ta. "Kika ce na dena kulashi? Haba yakumbo  dan uwana ne  fa." Wani kallo Yakumbo ta sake wurgawa Haneefa tana faɗin. "Nafiki sanin hakan, kuma bawai mantawa nayi ba bare ki tuna min. Rafeeq ɗin ne bana son kina shige masa karki sake janyo min raini a wajan sa." Hawaye ne suka shiga yawo a saman fuskar Haneefa, da muryar kuka take cewa. "Yakumbo nida nake cewa zaku haɗa mu aure dashi? Ina son Yaya Rafeeq da ga...." Ai bata ƙarasa ba Yakumbo ta jefa mata pillow a fuskarta wanda yasa ta haɗiye sauran maganar da take yi. Kuka Haneefa ta saki tana faɗawa kan gado, Yakumbo taja tsaki tana sake gyara shimfiɗarta sai masifa take. "Kiyi kukan jini indai Rafeeq ne ina raye ba zaki aure shi ba, ko meye abin so a wajan mutum mai shigen faɗin rai? Kiyi kukan babu lallashinki da zanyi." Yakumbo ta faɗa so pissed up ta nufi makunnin fitilar ɗakin ta kashe ta duka tayi kwanciyarta tabar Haneefa cikin kunnar zucci dan har ta fara tunanin da gaske Yakumbo ta daina sonta tunda har zata iya yi mata iyaka da soyayyar Rafeeq Gwarzo. A hankali shesshekar kukan Haneefa ke tashi a dakin, shiru Yakumbo tayi duk da ba baccin take ba, a hankali kukan autarta tata ke wani taɓata, ko kaɗan bata son ɓacin ran Haneefa. Kai tsaye ta miƙe tsaye ta lalubi makunnin fitilar haske ya gama gauraye ko'ina, kai tsaye Yakumbo ta zauna gefen bed ganin haka yasa Haneefa ta wani kwantar da kanta kan cinyar Yakumbon hawaye na rolling cikin fuskarta tana sauke ajiyar zuciya a hankali. Yakumbo na shafa kanta a hankali cikin sanyi murya ta kira sunanta ba tare da Haneefa ta amsawa Yakumbo ba kawai runtse ido tayi. A hankali Yakumbo ta nisa kafin tace. "Nifa ba wai ƙinki nake da Rafeeq ba, a'a Haneefa idan ke kina sonsa ke kin san wacece a tasa zuciyar? Ko kina tunanin bashi da wacce yake so?" Da sauri Haneefa ta miƙe zaune ta wani rike hannayen Yakumbo tana faɗin. "Yakumbo bayan auren ni nasan zai soni, da gaske ina sonsa  Yakumbo idan ban aureshi ba zan iya mutuwa. Nidai kiyiwa daddy magana idan ba haka ba zan iya mutuwa ko na shiga duniya kowa ma ya huta." Da sauri Yakumbo ta rufe mata baki da hannunta tana wani zaro ido take faɗin. "Duk zuri'ar Gwarzo babu mai yawan bariki karma na ƙara jin wannan maganar ta sake fitowa daga bakin ki Haneefa. Ki goge hawayenki zanyi magana da shi baban nashi nasan zaiyi farin ciki da hakan. Shi kuma Rafeeq dole ya yadda ya aureki inhar yana son albarkar mu." Wani irin murmushi Haneefa tayi ta wani rungume Yakumbo jikinta, cikin jin daɗi take faɗin. "Dan haka nake matukar kaunarki Yakumbo, Allah yasa tare dake zamu mutu ga kabarina ga naki." Murmushi Yakumbo tayi tana faɗin. "Ki kwanta kiyi bacci mai daɗi gobe zamuyi magana da Baban ku Insha Allahu." Sai da yakumbo ta tabbatar Haneefa ta koma ta kwanta sa'annan itama ta koma makwancinta, amman a can ƙasan ranta damuwa ce fal aranta, ko kaɗan bata son Haneefa ta shiga cikin damuwa zata tsaya da kafafunta har sai ta tabbatar da auren Rafeeq da Haneefa ya tabbata. Ya kirata yakai sau goma amma har lokacin waya takeyi, nan take zuciyarsa ta bashi amsar waya takeyi kuma da Abdul-wahab. Haɗa kansa yayi a bango yana jin zuciyarsa na wani irin tafasa, a daren bai samu yin wani bacci ba. Suna dawowa Shaheed kawai ya faɗawa cewa zaije Zaria amma yace kar ya faɗawa kowa dan a yau zai dawo. Fatan sauka lafiya ya yi masa ko cikin gida bai shiga ba kusan ƙarfe 7:00am motarsa tabar cikin harabar gidansu dan ko kaɗan bai son haɗuwa da Yakumbo ta cika sakawa mutum ido da magana akan abunda bai shafeta ba, ga kuma ƴarta a gefe da ya lura tana ƙoƙarin shiga rayuwarsa karfi da yaji wanda shi kuma baya buƙatar hakan. Yau tunda safe ta tashi da wata irin murna cikin fuskarta jin kawai Yakumbo zatayi maganar aurensu da Rafeeq Gwarzo. Zaune take a parlor ta kurawa ƙofar shigowa parlourn ido da alamar akwai wanda takeso ta gani ya shigo...

Gabaki ɗaya taji ta kasa nutsuwa a cikin ɗakin, wayar da yake yi ta kasa barinta cikin nutsuwarta. A fusace Maimoon ta aje masa bowl ɗin akan center table ɗin dake tsakiyyar room ɗin cike da jin haushinsa ta nufi hanyar barin parlorn, lokaci ɗaya Rafeeq ya fisgota ta faɗo cikin jikinsa gabaki ɗaya. Jinta cikin jikinsa kawai yasa ta buɗe ido tana kallonsa cikin tashin hankali. Duk yadda take ƙoƙarin kwatar jikinta Rafeeq ya hana dan ya riƙeta sosai ta yadda ba zata iya ba, still yaki kashe wayar da yake yi da Zeee. Da wani yanayi cikin muryar Zeee ɗin haka tana jin wani abu na danne mata zuciya take faɗin. "Rafeeq hankalinka yana tare da kai kuwa?" Ta faɗa da rawar murya. Sai ƙoƙarin saita kansa yake ta yadda Zeee ba zata gane komai ba amma ya kasa, saboda jin kawai Maimoon Gwarzo acikin jikinsa baiki su dawwama a hakan ba har zuwa lokacin da Ubangiji zai dakatar da numfashinsu. "Yaya ka sakeni wallahi zan maka ihu." Maimoon ta faɗa ciki muryar kuka. Tamkar a mafarki Zeee  taji muryar Maimoon ta cikin wayar, da mugun shock da mamaki take ayyana 'Kenan suna tare?' wata zuciyar ta faɗa mata tana jin hawaye na cika mata idonta. Kashe wayar tayi duka a hankali Rafeeq ya kalli gaban wayar yana cije leɓe kafin ya maida hankalinsa wajan Maimoon da ta wani haɗe rai, still tana zaune kan cinyoyinsa. "Ba kince zamuyi magana ba? meyasa zaki tafi? haka kurum kin sa budurwarta taji muryarki ta kashe wayar." Maimoon tana san fisge jikinta take faɗin. "Ni bana sonta wallahi ka canza wata tun wuri dan bazaka aureta ba indai wacce nagani agaban motar kace." Maimoon ta faɗa sounding so very serious cikin muryarta. Rafeeq ya zuba mata idanunsa zuciyarsa na mugun bugawa, zai yi magana da wata irin rigima tabar jikinsa. Kai tsaye ta fice daga parlorn kwantar da kansa yayi cikin soofa tare da lumshe fararen idanunsa da suka daɗe da canza launi. Hannu ya kai ya naɗe jallabiyar jikinsa yana jin wurin ya canza saboda kawai zaman Maimoon akan cinyoyinsa. Yana cikin wannan yanayin kira ya shigo wayarsa, dakyar ya ɗauki wayar ya katse tare da ajewa. Kai tsaye ɗakin baccinsa ya nufa riƙe da marasa yana sake cije baki. Duk da yasan illar da ruwan sanyi keyi masa haka ya tsaya cikin shower ruwa na sauka a kansa. Yafi minti ashirin cikin toilet haka ya fito daure da towel ɗin a kugunsa yana jin sanyi na shiga cikin jikinsa sosai dan har wani kaɗawa jikinsa yake yi. Mayukkan da yake using ya shiga shafawa yana gamawa ya buɗe closet ɗinsa ya fiddo pyjamas ɗinsa ya saka sannan ya kashe ac dan yasan idan Shaheed Gwarzo ya leƙo ɗakinsa yaji da ac zai canyesa da faɗa. Kai tsaye bed ya nufa ya kwanta ya jawo duvert ya rufe jikinsa. Kiran wayar Maimoon yayi amma ya jita busy, nan take yaji wani irin bakin ciki ya rufe masa zuciya kuma yasan da Abdul-wahab take wayar. Saƙo ya tura mata akan ta ɗauki wayarsa magana zasu yi, amma har kusan minti talatin yana jiranta sannan Maimoon ta kirashi. A fusace Rafeeq ke mata magana. "Saboda kin gama raina min hankali shine sai yanzu zaki wani kirani ko?" Za tayi magana ya kashe wayarsa duka. Tabbas Maimoon tana kona masa zuciya tun kafin ta tafasa. Rasa inda zai tsoma ransa yayi gashi ya kira Zainab ya kai sau biyar bata ɗauka ba. Har kusan karfe 12 idonsa biyu ya kasa bacci, kwan da ya dafa ma ya barshi a parlor baici ba. Washe gari suna breakfast dukan su a cikin dinning area, Aunty ta kalli Daddy da murmushi cikin fuskarta take faɗin. "Daddy jibi ne fa za'a kawo lefen Maimoon, shin wani shirye-shirye ya dace ayi? Saboda bamu san wane tsari kayi ba ta ɓangarenka." Da murmushi cikin fuskar Daddy ya wani kalli Maimoon yace. "Eyeeeh yarinyata zata girma kwanan nan." Da wata irin kunyar daddy Maimoon ta wani ɓoye fuskarta a bayan Rafeeq daman tana kusa dashi. Wani irin fat-fat ƙirjin Rafeeq ɗin ya shiga yi, Daddy ya kalli Aunty yana faɗin. "Gobe insha Allahu Yakumbo zata zo sai ku tsara komai tare, da dai har tace bazata zoba sai an fara bikin na dai samu na lallaɓata ta yadda, gobe driver zaije ya ɗakko ta." Da murmushi cikin fuskar Aunty take faɗin. "Allah ya kaimu ya kuma kawota lafiya." Daddy ya amsa da "Ameen." Sannan ya kalli Shaheed da Rafeeq yana faɗin. "Ku kuma banji kunce komai ba, me zaku bawa auta ta a matsayin gifts na aurenta? Dan something very speacial mukeso ko Auta?" Daddy ya faɗa sounding so very happy cikin muryarsa. Ɗagawa Daddyn kai kawai tayi cike da jin kunya. Da sauri Shaheed ke faɗin. "Toh wai mu mezamu bata Daddy? duk abinda zata buƙata kayi mata me kuma ya rage?" Da sauri Maimoon tace. "Wallahi sai kun bayar ban yadda ba." Wani irin kallo Rafeeq keyi mata da sauri ta matsa daga bayansa ta turo baki tana faɗin. "Daddy ka ganshi ko? Jifa yadda yake wani hararata." Miƙewa Rafeeq ya yi fuska babu walwala ya bar cikin parlorn ba tare da yace komai ba. Duk suka bishi da kallo, Maimoon ta buɗe hannunwa tana faɗin. "Sarkin zuciya sai kaga wanda zai wani bika ya lallasheka." Aunty tayi murmushi tana faɗin. "Ba'a shiga tsakanin ku ai." Da sauri shaheed ya karɓe zancen yana faɗin. "Wanda ya shiga ma zaiji kunya." Tana zaune a ɗaki tana duba handout saboda za su yi test gobe, dan haka gobe tunda safe zata koma Zaria, can kuma sai ta tuna da Rafeeq bai yi lunch ba har wurin 3 na rana  Miƙewa tayi tsaye ƙananun kaya ne ajikinta ta ɗora rigar kimono a saman kayan ta fito. Babu kowa a parlorn daman kuma Aunty ta fita wata kawarta ta haihu shine taje yi mata barka. Ɗibar masa abincin tayi ta jera komai akan tray ta nufi ɓangaren su. Babu kowa a parlorn sai karar ac wani irin sanyi ke fitowa daga cikin parlor, ta aje abincin ta girgiza kai ta ɗauki remote ta kashe ac ɗin duka. Wallahi ko kaɗan Yaya Rafeeq baya jin magana. Ɗan tsaki taja tana nufar hanyar bedroom ɗinsa, knocking tayi kusan minti ɗaya jin shiru yasa ta tura kai ta shiga. Kallo ɗaya ya yi mata ya wani ɗauke kai tare mai da hankalinsa kan wayarsa. "Yaya ga abincinka na kawo maka ka taso kaci." idonsa na kan waya ya wani taɓe baki yana faɗin. "Aka ce maki ina jin yunwa ne?" Ta wani harareshi ba tare da ya ganta ba take faɗin. "Tun karin safe fa baka zo kaci komai ba, wai meyasa kake wasa da lafiyar ka ne?" Jin yaki cewa komai ne yasa ta juya tabar ƙofar, bata jimaba ta shigo da tray ɗin ta ɗauki plate ta zuba shinkafa da miya sai kuma naman rago da coslow ta wani haɗe rai ta saka spoon ta jujjuwa gefe ɗaya ta nufi bakinsa da ita, kallon idonta ya shiga yi sai kuma ya wani ɗauke kai. "Yaya ka karbi abincin nan kaci tun kafin na tara maka jama'a." Ta faɗa babu alamar wasa cikin fuskarta. Saboda baya son magana yasa shi buɗe bakin ta shiga feeding ɗinsa tamkar wani ƙaramin yaro. Shi kanshi bai san yana jin yunwa ba sai da ta fara basshi abincin, sai da ya kusa canyewa sannan ya kauda kai yace mata ya koshi. Plate ɗin ta aje agefe ya jawo tissue ya shiga goge bakinsa ba tare da ya kalleta ba yake faɗin. "Me kikeso a matsayin gifts ɗin da zan bayar na aurenki dan naga har wani daɗi ke shiga cikin kanki wai ke zaki bar rayuwarmu ko?" Ya faɗa yana wani haɗe fuska. Lokaci ɗaya Maimoon gwarzo ta saƙalo hannayenta ta wuyansa tana leƙen fuskarshi take faɗin. "Yaya zan tambaye ka, wai meyasa baka son Abdul-wahab? meyayi maka? kowa na gidan nan yana sonshi banda kai why?." Ji ya yi zuciyarsa na masa zafi jin kalamanta kafin yace. "Kawai dai beyi min ba, kuma ina jin har abada ba zai yi min ba." Ya faɗa yana kallon cikin idanunta. Idan tace maganar Rafeeq Gwarzo bata taɓa ta ba tayi karya. Ba tare da ta ƙara magana ba ta ɗauki tray ɗin tabar masa ɗakin. Ɗan tsaki yaja ya koma yayi kwanciyyarsa. Har washegari da zata koma Zaria bata nemi Rafeeq ba daman tayi sallama da kowa ban dashi, shima da yaji a bakin Shaheed cewar ta wuce yasha mamaki dan bai taɓa tunanin zata iya tafiya ba tare da tayi masa sallama ba. Sai kusan la'asar Yakumbo ta iso tare da driver da kuma ƴarta Haneefa. Kowa yazo ya yiwa Yakumbo sannu da zuwa amma ban da Rafeeq, ita kuma Haneefa burinta kawai ta sanya Rafeeq Gwarzo a cikin idanunta, saboda shi tazo garin Kano saboda shi ta biyo Yakumbo suka zo. Kasa daurewa Haneefa tayi ta kalli Aunty dake serving ɗinsu cikin dinning area tana  faɗin. "Aunty wai Yaya Rafeeq fa?" Da murmushi Aunty ke faɗin. "Tun safe bamu haɗu ba, maybe yana ɗaki ko kuma baya gidan." Yakumbo ta taɓe baki tana faɗin. "Oh har yau bakin halin nashi yana nan? Allah ya kyauta." Murmushi kawai Aunty tayi. Sai kusan magrib ya shigo gidan duk yau bai zauna cikin gidan ba saboda wani irin faɗi da gidan yayi masa ganin babu Maimoon a cikin sa. Koda ta sauka ta turo masa sako akan sun isa lafiya har drivern da ya kawota ya taho, shareta yayi ba tare da ya mayar mata da reply ba. Da fara'a sosai cikin fuskar Haneefa ta nufi Rafeeq Gwarzo tamkar zata rungumeshi sai kuma ta fasa ta mai da hannunta baya, da murmushi a fuskarta take faɗin. "Yaya Rafeeq sannu da zuwa." Da ɗan murmushi Rafeeq ke faɗin. "Sannu Haneefa saukar yaushe?" Tace, "Tun dazu muka shigo baka gidan." Daga haka ya nufi Yakumbo ya zauna kan rug yana gaisheta, wani kallo ta riƙa yi masa tana cewa. "Nidai ka rainani Rafeeq idan Mustapha ne yazo zakaki zuwa ka gaisheshi?" Lokaci ɗaya ya haɗe rai abunda ke hadashi da Yakumbo kenan zagi, shi kuma daman can jininsa bai haɗu da ita ba. Hakuri kawai ya bata ya miƙe yabar musu parlorn, tamkar Haneefa zatayi kuka take faɗin. "Meyasa zaki yi masa haka? Kinga kin sa ya tafi bancin kin san ya tsani hayaniya." Haneefa ta faɗa cike da takaici, wani mugun kallo Yakumbon keyi mata tana faɗin. "Sannu uwata, nace sannu kinji? Toh shi ubana ne da zan riƙa wani lallaɓashi? daman duk Mustapha ya sangartashi shi yasa yake kallon mutane a sama-sama." Ganin Yakumbo zata juyewa Haneefa tamkar ita tayi mata laifin yasa tabar wajen tamkar zata yi kuka. Da daddare Daddy ya samu Yakumbo suka gaisa anan kuma take faɗa masa irin kallon hadarin kajin da Rafeeq keyi mata. Murmushi Daddy yayi duk dan a zauna lafiya ya fiddo waya ya shiga kiran layin Rafeeq sai da ta kusa katsewa sannan ya ɗauka, muryarsa tamkar mai mura haka Daddy yaji muryar dan haka yace "Lafiyarka kuwa? anya babu mura a tare da kai Rafeeq?" Da sauri Rafeeq yace "No daddy." "Owk ka sameni a parlor." Daga haka ya kashe wayar Ita dai baki Yakumbo ta buɗe tana kallon Daddy take faɗin. "Dole Rafeeq ya sangarce haba, yanzu saboda Allah dan yana mura zaka wani damu sai kace ƙaramin yaro ne yake murar?" Murmushi Daddy ya yi yana kallon Yayar tashi yake faɗin. "Kin san fa matsalarsa Yakumbo dole sai ana lallaɓa shi." Da sallama ya shigo parlorn Daddy ya samu wuri ya zauna yana gaishe da Daddyn da respect hakama ya sake gaida Yakumbo. Da kulawa Daddyn ke faɗin. "Meya haɗaka da Yakumbo?" Ya wani haɗe rai yana faɗin. "Daddy kafa san halinta." Dakuwa Yakumbo ta shiga yi masa, murmushi yayi yana kallon Rafeeq da kulawa cikin harshen turanci yake ce dashi ya riƙa lallaɓa ta haka take sai hakuri baya ganin tana zaune dasu Shaheed lafiya lau. Rafeeq zai yi magana Daddy yayi saurin dakatar dashi. "Oya tell her sorry." Tamkar Rafeeq bayaso ya wani dawo gaban Yakumbo ya wani riƙe hannunta da murmushi acikin fuskarsa yake bata hakuri. Taɓe baki kawai tayi ta maida kallonta wurin daddy tana faɗin. "Nidai ga shawara ka haɗe yaran nan duka kayi masu aure, Shaheed yana da wacce zai aura dama, shi kuma wannan banga mai yake jira ba." Da sauri Rafeeq ya miƙe yabar musu parlorn, cikin ɗaga murya Yakumbo ke faɗin. "Sai mun tashi tsaye akan yaron na kilama aljana ce ta aureshi bamu sani ba." Murmushi kawai Daddy ya yi yana cewa....

Da mamaki Yakumbo ke mata wani irin kallo tana bin ƙofar da ta zubawa ido kamar mai nazarin wani abun, bata ga komai ba a hanyar hakan yasa ta kiran sunanta da kulawa. "Haneefa." Ba tare da ta ɗauke ido daga bakin ƙofar ba ta amsawa Yakumbo "Na'am." Mamaki ne ya kama Yakumbo, anya yarinyar nan lafiyarta ƙalau kuwa? Wannan fa duk ba ɗabi'unta bane amma taga tunda suka zo gidan nan ta fara canzawa komai nata juyewa yake yana komawa kalar mamaki. "Ki tashi daga parlorn nan kije kiyi kwanciyarki kin zauna kina tunani." Yakumbo ta faɗa tana ƙoƙarin shiga kitchen dan haɗo ruwan tea tasha.Haneefa ta shiga turo baki ita kam bazata iya kwanciya ba sai taga shigowar Rafeeq Gwarzo da take jin bugun zuciyarta yana sake canzawa saboda wata soyayyarsa da take shigar ta a hankali. Aunty ce ta fito daga wajan Daddy zata nufi kitchen taga Haneefa kamar gunki ta zubawa hanyar shigowa parlorn idanuwa, mamaki ya kama Aunty cike da kulawa take faɗin. "Haneefa tunanin me kike haka?" Haneefa ta ɗan juya gani take kamar an gano abinda yake damunta, rausayar da kai tayi gefe tana gaida Aunty ta amsa da kulawa kafin tace. "Gidan ne yayi min girma Aunty saboda rashin Maimoon." Aunty na wucewa kitchen take cewa. "Aikuwa bata nan wai test gareta shine ta koma makarantar." Bata jira me Haneefa zata faɗa ba tabar wajan. Yakumbo ta tarar tana zuba tea cike da girmamawa kamar yadda Daddy ke bawa Yakumbon girma itama ta gaishe da ita tana cewa. "Yakumbo maimakon ki kirani na haɗa miki? Kawo a ƙarasa kije parlor kiyi zamanki." Aunty ta fara ƙoƙarin karɓar mug ɗin Amma Yakumbo ta janye tana cewa. "A'a kibarshi ai na gama haɗawa, ga Lami can ma ta fara shirya kayan karin ni da yake kinsan ba jira nake yi ba da safe." Ta ƙarasa maganar tana buɗe fridge ta ɗakko bread kai tsaye ta dawo parlor tana sake kallon Haneefa da duk ta rasa nutsuwarta. 

Yana tuƙi yana shafa haɓarsa dake ɗauke da wani ƙawataccen (beard) bakin gashi da ya sake ƙawata kyawun hlittar fuskarshi, tunani ne fal a cikin zuciyarshi na yadda zai kawo karshen alaƙar maganar auran Maimoon Gwarzo da Abdul-Wahaab wanda za a yi shi kwana nan, amma ya rasa mafitar da zata hana ayi shi gashi har yau za'a kawo kayan auranta yana ji kuma yana gani ba zai iya hanawa ba. Babbar damuwarsa a wannan lamarin itace Maimoon ɗin wani irin kallo takeyi mishi irin wanda take yiwa Shaheed Gwarzo da Moobarak Gwarzo, abin nufi da kallon anan shine babu aure a tsakanin su tana mishi kallon sun haramta wajan yin soyayya irin ta aure. Banda haka Rafeeq Gwarzo namiji ne da ba kowacce mace zata iya gani bace ta kyale saboda tsarin halitta da ubangiji ya bashi. Kai ya shiga juyawa yana jin zuciyarsa na wani irin nauyi, duk da cewa gudu yake yi mai cike da nutsuwa da babu wanda zai zageshi ko ya aibatashi, amma shi gani yake yi tamkar baya saurin. Ƙaguwa ce cike a zuciyarsa na san ganin Moon Yana ganin kamar sunyi watanni basu haɗu da juna ba. Wayarsa ce ta fara ringing ya ɗan ja ƙaramin tsaki dan shi a yanzu baya san ana damunsa, gani yake komai yai masa zafi a cikin duniyar. Gudun motar ya ɗan rage sannan ya zaro wayar daga cikin aljihun gaban rigarsa yana duba sunan mai kiran. Zeeeee ce, Rafeeq ya ɗan cije leɓe yana sake yatsina fuska, baya buƙatar kiran kowa idan ba na Maimoon ba kuma yasan ba kiranshi zatai ba sai dai ta kira Wahaab tunda shine zabin zuciyarta. Kamar anyi masa duka haka ya kara wayar jikin kunnansa yana riƙe da sitiyarin motar da ɗan karfi saboda wani irin nauyi da yaji kansa nayi, yaji muryarta tana cewa. "An tashi lafiya?" Yace, "Uhmmm na tashi." Zee  ta sake jan pillow ta rungume a jikinta idanun ta a lumshe babu abinda take hangowa sai kyakkyawar fuskar Rafeeq, cikin nuna kulawa tace. "Naji kamar baka ma gida, kana ina da sassafe haka?" Sai da yaja numfashi yana wani lumshe idanuwa ya sauke sannan yace da ita. "Ina hanyar zuwa zaria." Gaban Zee ne ya wani irin bugawa dan tasan tabbas Rafeeq wajan Maimoon zaije a wannan lokacin duk da bata da tabbacin ta koma makaranta. Shin takoma ne dama ko kuwa dai ba wajanta zai je ba? Shin wai me yasa Rafeeq Gwarzo ya sadaukar da duk wani lokaci nashi da jin daɗinsa, walwalarsa duka a wajan wacce bata ma san yanayi mata wata kalar soyayya ba? Anya babu bakin ciki a cikin wannan lamarin? Ita ya kamata Rafeeq Gwarzo yaiwa wannan kulawar da nuna tsantsar soyayya tunda tana sonshi ta kuma damu dashi ya sani, sai dai ya kasa bata muhimmancin da take buƙatar samu a wajansa bare har ya mallaka mata komai nashi kamar yadda ya miƙawa wacce take shirin fara yin rayuwa mai daɗi tare da wani ba shi ba. "Lafiya dai ko?" Zee ta daure tare da jefa masa wannan tambayar wacce tasan ita kaɗai ce zata raba shirun da sukai na ɗan lokaci. Kuma damƙe sitiyarin yayi zuciyarsa na sake hasaso masa Maimoon Gwarzo a cikin idanunsa. "Zanje na kaiwa Moon wani saƙo ne, kuma kinsan menene Zee?" Bai jira tayi magana ba yaci gaba da cewa. "Yau za a kawo kayan lefenta ina cikin damuwa bansan wanda zan gayawa yadda nake jin zuciya ta ba. Please pray for me ko zan samu sassaucin yadda nake jin raina." Wani irin kishi ya tasowa Zee tana jin duk wata kalma dake fitowa daga bakin Rafeeq nayi mata nauyi cikin zuciyarta. Ita kam yanzu me zata cewa Rafeeq Gwarzo ya gane cewa ya hakura da Maimoon tunda tayi masa nisa? Tasan yanzu idan ta nuna bata bayanshi kila ya dena kulata abinda ita kuma ba zata iya jurewa ba. Cikin dauriya hannunta dafe saman kirjinta take faɗin. "Ka gaya mata sirrin zuciyarka kawai mana Rafeeq, dan wannan shirun da kake yi babu abinda zai ƙara maka sai damuwa tunda kaga dai wani yana shirin mallaketa gaba ɗaya." Ɗan shiru yayi yana cije leɓansa na sama, haka kawai bai san meyasa ba sai yaji maganganun Zee ɗin suna yi masa rashin daɗi a cikin ranshi. Ya sake jan ajiyar zuciya kamar tana gabansa yake cewa. "Zainab ki gaida mutanen gidan idan na dawo zamu yi waya." Ya faɗa yana datse kiran ba tare da ya jira me zata faɗa ba. Tuki ya cigaba da yi cikin natsuwa yana son kuma ya samu hanyar da zai fallasawa Maimoon Gwarzo cewa yana tsananin kaunarta a yau ɗin nan, sannan ya tabbatar mata da cewa dan shi kawai aka halicceta. Amma wani ɓangaren na zuciyarsa tamabayarsa takeyi shin ta ya ya zai gaya mata? Ya manta ne tana da zaɓin zuciyarta? anya kuwa Rafeeq bakayi zurfi dayawa ba a lamarinka da Maimoon? ji yayi zuciyarsa na qaryewa a hankali, haka kuma yaji tamkar ya juya kan motar ya koma gida ba sai yaje gurinta ba, sai dai yasan idan ya koma gidan damuwace zata qara cika masa zuciya, gara ya lallaɓa yaje ya ganta, fatansa Allah ya buɗe bakinsa a yau ya faɗa mata sirrin dake ransa watakila zata amince ta karbi soyayyarsa fiye da wancan baren dake gefe yana wasa da zuciyarta. 

Tana jin yadda Ayshaa ke ɗan buga pillown da tayi matashi dashi, a hankali ta soma buɗe fararen idanunta wanda basu gaji da yin baccin ba, ta kalli Ayshaa tana ware mata ido tana faɗin. "Kina kallon agogo kuwa? Toh ko tashi dan bai wuce minti talatin ba mu shiga test ɗin kin san kuma halinshi ba kirki ne dashi ba kar ya sa muyi missing wannan gwajin." Miƙewa zaune Maimoon tayi tana ƙara murza idanunta take faɗin. "Kaina ciwo yake min Ayshaa, gashi ko'ina na jikina ciwo yake yi na rasa meke yi min daɗi yau." Ta ƙarasa maganar tana ɗaukar wayarta taga miss calls ɗin Abdul-waahab sai dai bata bi ta kansu ba saboda tasan idan ta kirashi zai tsareta da magana ne har su makara. Da sauri ta aje wayar kai tsaye toilet ta faɗa a gurguje tayi wanka ta shirya cikin ɗinkin doguwar rigar atamfar gillter wacce tayi matuqar yi mata kyau. Duk yadda Ayshaa taso ta tsaya tasha ko da tea ne ƙin tsayawa Maimoon tayi tana faɗin suje kawai idan suka fito sai ta samu abunda zataci. 

Suna cikin rubutu text ɗin saqo ya shigo wayarta amma babu halin ta duba saboda kar ai mata magana ko a korata ma. Dole ta hakura sai da suka gama suka fito suna ɗan maida maganar yadda gwajin yai musu, ta buɗe jakar ta ɗakko wayar daman ta sakata a silent ne shi yasa ma ba'a lura ba sai ita kadai. Da mamaki take duba saƙon tana kuma ware ido. Rafeeq ne ya mata sakon akan cewa yana cikin makarantar su ta fito, sai kuma ga kiransa kusan kira 5 wanda har ta fara hango yanayin fuskar Rafeeq ɗin a wannan lokacin, tasan tabbas yana can ya cika ya yi fam kiris yake jira a taɓoshi. Ta kalli Ayshaa tana faɗin. "Zo muje ku gaisa da Yaya Rafeeq shine yazo tun dazun." Ta sake kallan Ayshaa da fuskar tausayi take faɗin. "Idan muka je dan Allah kiyi masa bayani idan ba haka ba wallahi canyeni zai yi da faɗa saboda ya kira ban ɗauka ba, komai zan faɗa masa ba ganewa zai ba zai yadda ba." Ta faɗa tana mai da hannayenta baya. Murmushi Ayshaa tayi tana faɗin. "Da gaske wannan Yayan naki sonki yake yi sosai, Allah Maimoon soyayya ta musamman yake yi miki ko ki yadda ko karki yadda idan ba haka ba meye na biyoki har Zaria yau? baga waya nan ba me yasa ba zai kiraki ya gaya miki koma meye ba? Yaushe kika baro gida da har za a zo miki ziyara? Idan har kinga irin wannan tana faruwa toh tsantsar kauna ke janyowa wallahi. Gaskiyyar Abdul-Waahab ne da yace Yayanki Rafeeq yana da wata manufa tsakanin ku." Lokaci ɗaya fara'ar dake cikin fuskar Maimoon Gwarzo ta ɗauke gaba ɗaya, cikin yanayi na ɓacin rai take cewa. "Meyasa kika kasa yadda Yaya Rafeeq baya min soyayyar aure Ayshaa? sai dai yana min soyayya ne irin ta ƴan uwantaka kawai, karki manta matsayinsu ɗaya ne da na Yaya Shaheed a wajena. So ki daina ma wannan tunanin naki ki daina biyewa Wahaab kuna ƙoƙarin rugurguza kyakkyawar fahimtar dake tsakanina da Yaya, shima idan munyi aure zai daina zargi ya gane. Shakuwace kawai kuke ganin kamar Yaya Rafeeq yana sona. Karki manta yasan ina da wanda nake so, karewarta ma yau ne za a kai lefen Wahaab gidan mu, please mu tafi karki ɓatamin rai da sanyin safiyar nan." Maimoon taja hannun Ayshaa tana wani haɗe rai dan karma ta ƙara jan maganar, da ita da Abdul-Wahaab ta rasa me yasa suke hango cewar kamar Rafeeq Gwarzo yana yi mata soyayyar aure ba soyayyar Yaya da ƙanwarsa ba. Abun yana bata mamaki tare da ɗaure mata kai, da gaske ita kam bata yiwa Rafeeq Gwarzo soyayyar aure, tana jin matsayinsu ɗaya a zuciyarta kamar yadda takejin matsayin Yayanta Shaheed da Yayanta Moobarak..

Cike da murnar hangoshi suka ƙarasa wajan da yake, sama-sama suka gaisa da Aysha kafin ta nufi hostel dama kuma can jininsu bai wani haɗu da Rafeeq ɗin ba. A tunanin Ayshaa yana cikin mutanen da suka kasance masu mugun ji da kai da wani irin faɗin ran tsiya, wanda idan aka gaisheshi ma dakyar yake iya amsawa mutane babu walwala acikin fuskarsa. Saɓanin Yaya Shaheed da suke wasa da dariya idan ya kawowa Maimoon ɗin ziyara a yawancin lokutta. Ayshaa na wucewa Maimoon ta buɗe gaban motar ta shiga tare da saka hannunta ta rufe motar, bata kalleshi ba tunda ta shiga, hannu kawai ta saka tare da rage sanyin ac motar sannan ta kallesa tana faɗin. "Yaya wannan sanyin ai ya yiwa jikin ka yawa sosai, wai bakaji me likita ya faɗa maka ba ne?" Rafeeq ya share yaki kula maganar da take yi masa, cikin takaici yake cewa. "Please Moon idan zaki zo wajena ki rinƙa zuwa ke ɗaya bana son wannan ƙawar taki tayi ta bin ko'ina na jikin mutum da ido tamkar wata mayya." Ya faɗa mata so pissed up a muryarsa. Maimoon ta langabe kai tana kallon cikin fuskarsa ganin yadda yake wani haɗe rai. A hankali ta kamo hannunsa batareda tunanin komai ba ta riqe cikin nata hannun. Wani irin shock yaji lokaci ɗaya tun daga tsakiyyar kansa har cikin tafin ƙafarsa. Muryarta mai sake rikita masa lissafi yaji tana masa magana. "Yaya ko dai ko dai?" Cewar Maimoon fuskarta ɗauke da fara'a tana son tabbatar da zargin zuciyarta. Da sauri ya kalleta yana wani ƙara haɗe rai tamkar ba'a taɓa halittar dariya acikin fuskarsa ba. Murmushi Maimoon tayi wanda ya kusan narkar da zuciyar Rafeeq Gwarzo. Hannunta ta saka taja gefen kuncinsa fuskantar ɗauke da murmushi tana son jin amsa lokaci ɗaya kuma ta ɗage masa gira, da farin ciki a muryar ta take magana. "Kodai kana son Ayshaa ne Yaya Rafeeq? Naga duk lokacin da kuka haɗu sai ka samu abunda ka kushe a tattare da ita. Kasanfa Yaya a wani ɓangaren ana fara soyayya da tsana da hantara kafin ta rikiɗe zuwa wata irin soyayya mai ban mamaki da burgewa, irin wannan soyayyar Yaya Rafeeq tana burgeni sosai, saboda na sha karanta irinta a novels ɗin Hausa da na Turanci.  Kasan taya soyayyar mu nida Wahaab ta fa?" Saurin katseta ya yi tare da fisge hannunsa daga cikin nata, lokaci ɗaya ya kwantar da kansa cikin seat yana sauke wani irin numfashi mai matukar zafi. Haka kuma numfashinsa yaji yana wani irin sexing, gabaki ɗaya hirarta zafi take ƙara masa, wato ita bama soyayyarsa akanta take ganowa ba, wasu daban itace a ranta. Ganin haka yasa hankalin Maimoon ɗin ya ɗan tashi, hannunta duka biyu ta ɗora akan kirjinsa dake wani irin dokawa ta shiga dannawa tana faɗin. "Innalillahi Yaya breath! breath please." Haka take ta maimata masa kirjinta yana bugawa tana tsoran kar wani abun ya sameshi. Lumshe ido ya yi a hankali har na kusan minti biyu sannan ya samu numfashinsa ya dawo normal ya buɗe fararen idanunsa masu cike da kaunarta da suka fara canja kala suna kuma ƙanƙancewa yake faɗin. "Daga zuwa na babu wani gaisuwa kin fara min zancen da ban tambaye ki ba. Ya kike ya test ɗin? kun gama ne?" Sai da ta ɗan turo baki tana haɗe rai kafin tai magana. "Mun gama koda ka kirani muna class muna yi." Ta faɗa tana jan dogayen pingers ɗin ta. Satar kallonta yayi ta yadda ko ita ba zata gane yana kallanta ba. "Yaushe zaki koma Kano? ba yau bako?" Ta girgiza kai tana faɗin. "Eh ba yau ba Yaya saboda akwai abinda zan ƙarasa zuwa anjima, sai dai zuwa gobe idan Allah ya kaimu." Ɗan shiru ya yi yana faɗin. "Okay zan jiraki zuwa goben sai mu wuce, yanzu zanje na kama hotel Dan ko breakfast ban yi ba yunwa nake ji." Ya faɗa yana kallonta da idanuwanshi da suke ɗauke da wasu sinadarai da kowace mace zata so ganin hubby ɗinta dashi. Wani abu taji yana tsaya mata arai, wani haushi ne ya kamata, akan me Yaya Rafeeq zai jirata har zuwa gobe? Yanzu ya zata yi da Abdul-Wahaab wanda sun riga sun gama tsara cewa gobe zasu tafi tare? yanzu ma haka yana Kaduna gobe zai zo ya ɗauke ta, me zata faɗa masa? Idan kuma ta faɗa masa cewa Rafeeq Gwarzo ne yazo ya ɗauke ta Allah kaɗai yasan irin rikicin da zata ɓallo. Idan kuma ta faɗawa Yaya Rafeeq cewa zata koma tare da Wahaab tasan halin zuciyarsa kuma ciwonsa ma na iya tashi akan hakan saboda abu kaɗan zai ɓata masa rai ciwonsa ya tashi, shi yasa duk familyn Gwarzo ke lallaɓasa, babu wanda baya lallaɓashi kan lalurarsa. "Nima yunwa nake ji Yaya." Ya taɓe baki yana faɗin. "Muje ki rakani na kama ɗaki daga nan sai nayi mana ordern abincin da zamuci." Yai maganar yana ɗagowa daga seat da ya jingina bayansa. "Okay tom ka jirani naje na yiwa Ayshaa sallama sai na nazo mu tafi." Bai ce komai ba amma yanayin fuskarsa ya sake canzawa ta fice daga motar tana murmushi ƙasa-ƙasa dan tasan sunan Ayshaa da ta kira ne ya canza shi. Baki Ayshaa ta buɗe tana kallon Maimoon Gwarzo tana ganin yadda take sakewa Rafeeq Gwarzo jiki tamkar abun ya yi yawa. Aysha ta zauna bakin bed tana kallon Maimoon ɗin da ta ɗauki handbag ɗinta tana cewa. "Wai da gaske binsa zaki yi har hotel? Haba Maimoon ke bakya jin wani iri a ce kinje hotel? Rafeeq bafa muharamminki bane kamar su Yaya Shaheed ya kamata ki dinga tunawa da wannan." Da wani irin mamaki cikin fuskar Maimoon take kallon Ayshaa ɗin tamkar bata fahimci me take faɗa ba. Ɗan murmushi Maimoon ɗin tayi tana faɗin. "Har yau da sauranki baki gama sanin waye Yaya Rafeeq Gwarzo a wajena ba, da gaske babu abunda zai faru ko ɗaki ɗaya zan iya kwana tare dashi saboda Yayana ne babu abunda zai faru da mu na rashin da cewa. Ke baki san har wanka ya yi min lokacin da ina ƙarama ba Ayshaa? So ki daina yi masa irin wannan fassarar dan Allah bana jin daɗi, sannan yana da tsantseni  shigewa mace ba ɗabi'arsa ba ce ba." Daga haka Maimoon ɗin ta fice daga room ɗin ba tare da ta yiwa Ayshaa sallama ba. Baki a sake Ayshaa take kallon Maimoon ɗin har ta fice. Kai tsaye mota ta buɗe ta shiga zuciyarta na ɗan yi mata zafi saboda maganganun Ayshaa akan wannan fitar da zata yi da Rafeeq mutumin da har a jikinsa zata iya yin bacci ba tare da fargabar zai cutar da ita ko kanshi ba. Duk da yaga a yanayin da ta dawo hakan baisa ya tambayeta dalilin sauyawar fuskarta ba yaja mota suka tafi. Cikin gari suka shiga ya kama hotel anan ya yi musu order breakfast, tare sukaci abincin anan kuma ta ɗakko masa hirar Haneefa wacce ta kirata tace sun shigo Kano amma bata gari kuma ni nasan ba saboda kawo lefe na Haneefa ta wanko ƙafa tazo gidan ba, Yaya Rafeeq saboda kai tazo." Cikin rashin damuwa yana sipping tea ɗinsa yake magana. "Oh ai nima saboda ita na bar Kano nazo nan." Dariya Maimoon tayi wacce tayi mata matuqar kyau da yasa Rafeeq ɗauke kai tana buɗe hannuwa take faɗin. "Toh saboda me Yaya?" Ya yatsina fuska yana faɗin. "Tana sakani ciwon kai ne bata gajia da surutu, komai nata bata yinsa da aji ina son mace mai class." Maimoon ta juya ido tana faɗin. "Saboda kai kasan kana da class ba? Aini da Haneefa ta daina kulaka kana wani yarfa ta. Hmmm Yaya Rafeeq zanso naga matar aurenka wallahi dan nasan akwai kallo, za a ga iyayi. Zai buɗe baki yayi magana wayarta ta fara ringing, Abdul-wahab ne mai kiran ta manta ya kirata bata kira ba tun kafin su fito daga class. Wani zufa ta shiga haɗawa na rashin dalili tana jin yadda zuciyarta ke wani irin bugawa saboda rashin kyautawa da tayi. Rafeeq kuwa kallanta kawai yake yana ganin yadda take faman kallon screen ɗin wayar, ganin ta kasa ɗagawa yasa shi jan dogon hancinsa yana faɗin. "Wayake kiranki?" Cike da shagwaɓa tana turo baki tana haɗe girarta take cewa. "Wahaab ne." Nan da nan Rafeeq ya haɗe rai. "Toh me yasa bazaki ɗaga ba?" Maimoon ta ɗago tana kallansa sukai ido hudu, saurin janye nata tayi tana sake shagwaɓa fuska da wata irin murya take cewa "Laifi nayi masa kuma bansan me zance ba yanzun." Wayar ta katse aka sake kira. Rafeeq ya kasa cewa komai saboda takaicinsu, rai a haɗe yace. "Ki ɗaga wayar nan karar ta dameni kuma kisa a hands-free." Zaro masa dararan idanunta tayi masu kama da farin kindirmo wanda baƙar kwayar dake tsakiya wacce ta sake ƙawata idanuwanta suka ƙara ƙawata muhibbatar, ganin yadda yake wani haɗe rai ne yasa ta sunkuyar da kanta tana faɗin. "Yaya sirrin mu nida mijina zaka ji? Ni dai a'a uhm." Ta ƙarasa maganar cike da shagwaɓa har tana jujjuya kai side by side. A wani irin haukace ya kalleta jin ta ambaci Wahaab a matsayin mijinta, wani irin mugun kishi ya taso masa cike da tsawa yake cewa. "Ki ɗaga kona fasa wayar." Kamar zatai kuka dan ba ta gama shirya amsa tambatoyin da Wahaab ɗin zai mata ba, cike da rigima a muryarta take amsa masa bayan ta sanya hands-free ɗin. "Na'am... A'a Honey lokacin fa muna test..." Daga can Wahaab yake faɗin. "Amma da kuka fito me yasa baki kirani ba? Kinsan yadda hankali na ya tashi kuwa?" Kamar yana gabanta haka take buɗe idanuwa tana sake shagwaɓewa abin da yake ƙara hautsina Rafeeq kenan da yake ta faman danne zuciyarsa dan kar yaje ya yi a binda bai kamata ba. "Kayi hakuri abubuwa ne suka hau kaina na manta." Wahaab dake tuƙi yace. "Tun yanzu abubuwa sun fara yi miki yawa ina ga kuma an fara hidimar biki sweetie? kice wayar ma bazamu samu damar yin ta ba ko?" Murmushi ta saki wanda yasa Rafeeq saurin miƙewa tsaye, gurin ya bari dan idan yaci gaba da zama yana jin muryar ƙaton can zuciyarsa zata iya bugawa. Gurin motarsa ya nufa yana zuwa buɗewa yai ya zauna ba tare da ya rufe murfin ba, kansa ya ɗora a jikin sitiyari yana rintsa ido. "Anya ban yi wauta ba na ƙin sanarwa Maimoon halin da nake ciki a kanta ba?" Ya tambayi zuciyarsa dake yi masa wani zafi da raɗaɗi. Shin me yasa yake jin nauyin sanar da ita kaunar da yake mata? Duk lokacin da yazo gaya mata sai yaga kamar zai shiga haƙƙinta tunda tana da zaɓin ranta ya kuma san bashi bane, sosai Rafeeq ɗin yake jin rashin dacewar hanata san abinda take so. Ya shiga cikin zurfin tunani wanda yasa har Maimoon ta buɗe ɗayan side ɗin ta shiga har ta zauna baisan tazo ba. Hannunta yaji ta riƙo nashi tana ɗan matsawa hakan yasa shi ɗagowa, ido suka haɗa ta lumshe masa na ta da wani yanayi mai cike da rigima ya kawar da kai yana zare hannunsa daga nata. "Shine ka taho nan ka barni ko?" Yai shiru ba tare da yace da ita komai ba. "Ina son komawa school Yaya akwai abinda zanyi." Kafin yai magana wayarsa tayi ringing, da kyar ya iya zarota daga cikin aljihu yana dubawa yaga mai kiran, da girmamawa ya ɗaga yana gaishe da shi da respect yake kuma faɗin. "Daddy ina zaria." Da mamaki Alhaji Mustapha Gwarzo yake faɗin. "Zaria kuma Rafeeq, Me ake yi?" Kallon Maimoon yai yana rasa abinda zai gaya masa, jin shiru yasa shi kuma tambayarsa. "Mekaje yi a zaria Rafeeq?" Lumshe ido yai gashi baya san yin karya sai dai dole ya yiwa abin kwaskwarima yadda ba za a gane shi ba kai tsaye. Cikin dauriya yake cewa. "Nazo wajan friend ɗina ne, Amma yanzu muna tare da Moon tace gobe zata dawo gida shine nake tunanin zan jirata sai mu dawo ba sai driver yasha wahala ba." Alhaji Mustapha Gwarzo yake faɗin. "Baka gaya min ba gashi baki sun zo an kawo kayan lefe duk bakwa nan daga kai har Shaheed ɗin. Shikenan Allah ya kaimu goben da rai da, lafiya." Da sauri Rafeeq ya dafe goshi yana jin wani irin kishi jin an kawo lefen, shikenan yasan Maimoon tayi masa nisa ya rasata a lokacin da yafi kowa buƙatar ta. Da kyar ya iya yiwa Daddy sallama ya sake kifa kanshi jikin sitiyari yana cije lips ɗinsa na sama......

(Anya Rafeeq zai kai labari kuwa? Me yasa Maimoon ta kasa gano labarin zuciyar Yayan nata akan fuskar sa? Soyayyar Wahaab ce ta hanata gane ta yayanta ko ya abin yake? Muje zuwa cikin alƙalamin Asmy da Hajja ce)

Kayan jikinsa ya shiga ragewa jin yayi idanuwan Shaheed na yawo akansa, ko kaɗan baya son magana dan wani irin ciwon kai ke damunsa, ji yake tamkar kan zai fita saboda ciwo. "Kashe kanka zaka yi?" Shaheed Gwarzo ya faɗa da damuwa a muryarsa. Girgiza kai Rafeeq ya shiga yi "Babu abunda ya faru wanka nakeso nayi Yayaaaah." Da wata kalar murya da yasa Shaheed ɗin kallonsa sosai, ba zai iya tuna wane lokaci ne da Rafeeq Gwarzo ya kirashi Yaya saboda akwai kusan shekara ɗaya a tsakaninsu. Murmushi Shaheed ɗin ya yi yana shafa sumar kansa still yana kallon cikin fuskar Rafeeq ɗin wanda ya haɗe rai sosai tamkar bashi bane ya yi magana yanzu ba. "Dagaske baka da kirki wasu lokuttan,  gaskiyar Yakumbo ne duk abinda take faɗa akan ka." Ƙara haɗe rai Rafeeq ya yi yana turo bakinsa irin yadda yara keyi ɗin nan. Girgiza kai kawai Shaheed yayi ya nufi ƙofa, juyowa yayi tamkar wanda ya manta wani abu yana riqe da ƙofa yake faɗin. "Ka kula da kanka banda wanka da ruwa mai sanyi." Bai jira me Rafeeq ɗin zai faɗa ba ya yi wucewarsa daman kuma ya san ba magana zai yi ba. Drivern gidan Aunty Bara'atu ne ya kawota har cikin harabar gidansu ya taimaka mata ta fitar da kayanta dake cikin Booth ɗin motar masu aikin gidansu sai sannu da zuwa suke yi mata, ɗaya daga cikin su suka ɗaukar mata bags ɗin ta zuwa cikin gida, ta juya tana yiwa drivern Aunty Bara'atu godiya kafin yaja mota yabar gidan. Hango motar Rafeeq cikin rumfar adana motoci tasan ya dawo kenan, a maimakon ta nufi ɓangaren su sai ta nufi ɓangaren su Rafeeq ɗin. Kasancewar da wuya ka tarar da kofar falonsu a rufe yasa kawai turawa tayi kamar kullum babu jira ai kuwa a buɗe take. Kai tsaye stairs ta nufa zuwa dakunan su na bacci dake jere da na juna, na Shaheed ne a farko sai na Rafeeq sa'annan na Moobarak Gwarzo. Har ta saka hannu zata yi knocking ko mai ta tuno kuma? Sai kawai ta wani ware fararen idanunta kafin ta yamutsa fuskarta gabanta na mugun faduwa dan har taga irin masifar da zai yi mata idan ya ganta. Batareda tayi knocking ɗin ba ta tura ƙofar room ɗin nasa. Tsaye yake gaban mirror dressing bayansa kawai take hangowa bata san me yake yi a tsaye ba. Tattaki tayi zuwa gabansa zuciyarta banda rawa babu abun da takeyi. Rungumeshi tayi ta baya tana kwantar da kanta a bayansa tana zagaye hannayenta a kirjisa, a hankali ta kira sunansa cikin taushin murya. Yasan ita ce kawai keyi masa haka duk cikin zuri'ar Gwarzo. Ji yayi wani abu nayi masa wani irin nauyi a kirjinsa. "Meyasa? meyasa zaki taho uhmm? meyasa kike wasa da zuciyata?" Ya faɗa murya can ƙasa, lokaci ɗaya kuma ya dawo da ita zuwa gabansa. Zata buɗe baki tayi magana kenan  ya shiga jan hannunta, tasan duk lokacin da ya yi mata hakan tom ba ya son magana da ita ne, kuma ba zai yi magana ba. Har kofar ɗaki ya jata ta langabe kai tana kallonsa da fararen idanunta da suka fara tara hawaye. Sai da ya fitar da ita daga cikin bedroom ɗinsa sannan ya rufo ƙofar gamida murza mata key batareda da ya kalli fuskarta ba, yasan kallon fuskarta kawai zai ƙara hargitsa sa. Faɗawa ya yi kan bed yana wani irin jan numfashi, tun tea da yasha da safe babu abunda ke cikin sa, har abinci Aunty ta aiko masa dashi duk da ba shiga cikin gidan yayi ba, ya san Shaheed ne ya faɗa mata dawowarshi. Jikinta ya yi sanyi kiris ya rage ta fashe da kuka kawai ta fice daga side ɗin. Tana shiga parlor da Haneefa ta fara cin karo wacce ke kai da kawo acikin parlon duk da Shaheed ya tabbatar mata da cewar lafiyar Rafeeq ɗin ƙalau iskancinsa ne kawai, amma zuciyarta ta kasa samun natsuwa so take Yakumbo ta kauda kai ta zagaya taje ta gano halin da Rafeeq ɗin ke ciki duk da tasan halinsa bazai kulata ba. Maimoon ta rungume Haneefa gamida mintsinarta ganin tamkar hankalin Haneefa ɗin baya jikinta. Ɗan ihu Haneefa ta saka tana faɗin. "Kefa muguwa ce ta karshe." Dariya Maimoon tayi ta ɗage mata gira tana faɗin. "Lafiya ke kaɗai a parlor tamkar wata maigadi, ina Yakumbo?" Lokaci ɗaya ta jera mata tambayoyin. "Tana daki, kinga daman Yaya Rafeeq ne." Kallonta Maimoon keyi kafin Haneefa ta faɗa mata a yanayin yadda ya shigo gidan. Ɗan tabe baki tayi wasu lokuttan Haneefa na bata haushi wasu lokuttan kuma tana tausaya mata. Kai tsaye ɗakin da Yakumbo take suka nufa dukansu, tun kafin su isa Maimoon ke kwala mata kira. Zama Maimoon tayi tana gaisheda Yakumbo da respect, itama Yakumbo da fara'a ta amsa mata tana tambayarta makaranta kafin ta ɗora da faɗin. Wai ko anyi auren haka zata riqa gantali daga Kano zuwa Zaria shi mijin nata tayi ya ya dashi? Dariya Maimoon tayi tana faɗin. "Muna tare dashi Yakumbo ai yana da gida Zaria acan, so zan zauna idan ya samu lokaci sai yaje mugaisa." Yakumbo ta girgiza kai cike da takaici take faɗin. "Wannan auren babu komai acikinsa sai gantali, ai daga ranar da Haneefa tayi aure toh ta gama boko, sai dai kuma a zauna a gidan miji ai ta ibadah." Murmushi kurum Maimoon tayi kafin Yakumbo ta ɗora da zancen kayan lefenta akan sunyi kyau, tana ta sakawa Abdulwahab albarka, tana kallonta take faɗin. "Amman zuwa anjima zaizo mu gaisa kou?" Murmushi Maimoon tayi cike da jin kunya gamida miqewa tsaye tana fadawa Yakumbon cewa zataje ta watsa ruwa zuwa anjima zata shigo. Tare suka fita da Haneefa. Ɓangaren Aunty ta shiga suka gaisa kafin su nufi ɗakin Maimoon ɗin. Waya ta fitar ta kira daddy ta shaida masa dawowarta, haka ta gwada lambar Abdul-Wahaab har lokacin amma a kashe. Sako ta tura masa akan idan ya buɗe wayar ya kirata ko ya shigo zuwa anjima suyi magana. Bai san Shaheed Gwarzo bai da hankali ba sai yau, taya zai shigo masa da mace har a cikin ɗakin baccinsa? da sauri ya dauko jallabiyyarsa cikin closet ɗinsa ya saka ajikinsa. Wani irin kallo Zeeee take yi masa mai cike da buri kala-kala. "Zainab muje parlor." Ya faɗa yana ɗaukar wayarsa dake kan bed batareda ya kalleta ba. A parlor suka zauna ya kalleta yana faɗin. "Baki faɗa min zaki zoba Zeeee, bakya tunanin wani ya ganki anan   musamman ma daddy mezaki ce?" Ta girgiza masa kai tana faɗin. "Na kasa hakura ne Rafeeq tun jiya baka kirani ba kamar yadda kayi alkawari shi yasa da mukayi waya da Shaheed ya faɗa min an kawo kayan auren Maimoon nace zanzo na yiwa Aunty Allah ya sanya alkhairi sai na ganka." Kasancewar Aunty ta san Zainab ɗin kuma Shaheed yana yawan faɗawa Auntyn cewa budurwar Rafeeq ce. Wani irin kallo Rafeeq yake yi mata dan takaici yama kasa yi mata magana jin wai tazo ne ta yiwa Aunty Allah ya sanya alkhairi kan kayan auren Maimoon Gwarzo. Kenan tana farin ciki da auren da Maimoon ɗin zata yi tabarshi? 

Itace fa mutum ta farko wacce tasan yadda Maimoon Gwarzo take da kusanci a cikin zuciyarsa. Miƙewa tsaye yayi ya nufi kofa ganin haka ta miqe tabi bayansa jikinta har wani irin rawa yake dan ta kamo hannunsa ya yi saurin kaucewa hakan. Cike da kunya ta saukar da kanta ƙasa tarasa gane mai yasa bata iya controlling kanta akan soyayyar Rafeeq Gwarzo. Kusan a tare suka shiga babban parlorn. Maimoon ce da Haneefa a parlorn sai Aunty dake waya, daga Maimoon har Haneefa kallonsu suke yi da wani irin yanayi kwance acikin fuskokinsu. Ganin yadda kallo ya dawo kansu Rafeeq yasa ya yi wani irin rikicewa ji yake tamkar ya koma baya, dan da yaga Shaheed Gwarzo a wannan lokacin yana iya kwada masa mari saboda duk laifinsa ne, banda iskanci idan wajen Aunty Zee ɗin tazo da gaske meyasa ba zai kaita wajenta ba dole sai ya kaita wurinsa. Wani irin sanyi yaji ƙafafunsa sunyi masa. Karasawa suka yi cikin parlorn Zainab ta samu wuri ta zauna daga Haneefa har Maimoon babu wanda ya ce ta zauna. Shima Rafeeq zama yayi kan hannun kujerar da Zainab ɗin ta zauna yana danna wayar hannunsa yana jin yadda idanuwan Maimoon da Haneefa ke yawo akansa. Sai Zainab ɗin ce tayi karfin halin yiwa su Maimoon magana duk da sanin ta girme su dan zata basu shekaru biyu haka ta kada girmanta ta masu magana. Dukansu babu yabo babu fallasa suka gaisheta, wani irin kallo Rafeeq ya juyo yana musu daga Haneefa har Maimoon ɗin daidai lokacin kuma Aunty ta gama wayar da take cike da fara'a take yi musu magana. "Ashe ka dawo?" Ta faɗa tana kallon Rafeeq cike da kulawa, ba tare da ya yi magana ba take kallon Zee Liman dake gaishe da ita. Yana ɗago idanuwansa suka haɗa ido da Maimoon zai janye suka sauka kan fuskar Haneefa yai saurin janyewa, Aunty ya kalla yana cewa. "Ga Zainab nan a nuna mata kayan zata gani." Cike da walwala Aunty ta kalli Haneefa tana cewa. "Yauwa Haneefa sai ki yi musu jagoronci har da Maimoon ɗin tunda itama bata ga kayan ba har yanzu." Sai da ta ɗan yi murmushi sannan tace. "Kai ma Yaya Rafeeq ai baka gani ba sai ku kalla tare ko?" Ya wani haɗe rai ba tare da ya kalli kowa ba yake faɗin. "Bana kallan lefe." Dukkansu babu wanda bai kalleshi da mugun mamaki a fuska ba, Maimoon kuwa turo baki tayi tana cewa. "Amma Yaya ko bakaga na kowa ba ai kaga nawa." Wani kishi ya sake taso masa, ko zai ga kayan lefen kowa a cikin duniyar nan ba zai kalli na Maimoon ba indai ba wanda ya kawo mata bane da sunan zai aure ta. Haushi ne ya sake kamashi wato ita hankalinta ma a kwance yake ko? Wai shin bataga yana fushi da ita bane da har take san ya kalli kayan auranta wanda akan guy ɗin ta wulakanta shi? Mtsww yaja tsaki a karo na farko tare da gyara zamansa da alama ko kulata ma ba zai yi ba. Haneefa ta miƙe tsaye farin ciki ne ya kamata jin Aunty tace harda Rafeeq ɗin za a shiga ganin kayan, ko babu komai zata sake samun kusanci dashi na ɗan wani lokacin. "No Aunty bazan gani ba." Muryar Rafeeq ta bugi kunnuwansu. Ganin ya dage akan ba zai ga kayan ba yasa Aunty cewa to su suje su gani, Zee da Haneefa kawai suka miƙe yayin da Maimoon ta sake turo baki ji take kamar ta fashe da kuka, Yaya Rafeeq baya murna sam da abinda ya shafi bikinta kuma bata san dalili ba. Zee da Hanee suka wuce room ɗin Aunty ta kalli Maimoon tana faɗin. "Ki bisu mana ko har yanzu kunyar bata sake ki ba?" Ta ƙarasa faɗa tana dariya. Bata ce komai ba gabaki ɗaya hankali da tunaninta suna akan Rafeeq da ko kallo bata isheshi ba. Tashi ma ya yi cikin sauri ya nufi kofa dan dama jira yake a yakice masa Zee ya gudu saboda baya san wani dogon bayani a wannan lokacin. Jiki a sanyaye ta bishi, a jikinsa yake jin ana binsa sai dai ko waigowa bai yi ba bare yasan ko waye. "Yaya." Ta kirashi yana gab da shiga part ɗinsu . Gabansa ta ƙarasa hawaye taji suna zubar mata saman kyakkyawar fuskarta wanda bata damu da goge su ba take cewa. "Yaya Rafeeq why? Duk ka tsaneni ko ganina ma baka sanyi, yanzu Yaya ace kayan auran ƙanwar taka ma bazaka gani kasa min albarka ba? Yaya idan kuna min irin wannan a ina zan samu jin daɗi? Babu Mommma a cikin rayuwarmu ,Yaya Mubarak baya nan daga kai sai Yaya Shaheed nake gani naji sanyi da nutsuwa. Kayi hakuri nasan na ɓata maka rai tahowar da nayi . Yaya bazan iya ɓata muku rai ba kai da Wahaab hakan yasa kawai na hau motar haya na dawo Kano, kai Yaya na ne, shi kuma shine zai zama mijina cikin kwanaki kaɗan. Zuciyata tana ganin kodai dan kana ganin ba Mommma  ta haifeni ce ta haifeka ba shi yasa kake kin kula wasu al'ammuran nawa." Kalamanta sun tabasa , da sauri ya kalleta yana wani ware idanuwansa akan fuskarta dake zubar da hawaye. Hannunta ya fisgo yajata suka nufi ciki bai tsaya ba sai a tsakiyar parlor. Hannunta ya saki ya shiga zagaye parlorn yana tunanin abinda zai ce mata saboda takaici. "Moon.!" Ya kirata muryarsa a raunane. Bata amsa ba sai dai ta ɗago ido tana kallonshi still hawaye basu dena zuba ba. "Wace kulawa kike bukata daga waje na? Wace irin kulawa ce bana baki a matsayinki na ƙanwata? Wannan zuwan da nayi Zaria dan waye naje? Moon!" Ya sake faɗar sunan cikin san ƙarin bayani. Maimoon ta kasa cewa komai saboda wani haushin kanta da takeji, gaskiya ya faɗa wane irin kulawa takeso ya bata? Toh amma haka kawai taji tana buƙatar duka wani motsinsa akanta, tana so ya dena fushi akan duk laifin da zata yi masa wanda babban burinta tana so ya shigo cikin harkarta da Abdul-Wahaab har a kaita gidanshi wannan shine burinta da takeso Rafeeq ɗin ya cika mata. "Saboda wancan  saurayin naki shine zaki baroni a zaria ki taho? Wayeshi? And me zai iya yi dan kin biyoni mun dawo gida?" Yayi maganar yana furzar da wani hucin bakin ciki. "Iyakaci yace ya fasa auranki mexai faru idan ya fasa ya faɗa cikin daga murya da zafin rai? Ai bashine kawai namiji a duniya ba, baku dace bama sam idan ya tafi wani ƙwaƙƙwaran zai zo ya aureki." Durkushewa tayi a gurin tana sake fashewa da kuka. Sosai kukan nata yake hargitsa shi, hannu yasa ya riƙo shoulders ɗinta ya maida ita kan sofa ta zauna. "Me yasa kike irin wannan kukan Moon?" Ya faɗa da muryarsa mai sanya kasala, Maimoon ta shiga goge hawayen tana cewa. "Ban ganin kowanne namiji a matsayin mijina irin Abdul-wahab bamalli shine kalar mijin da nakeso Yaaya, please ka gaya min me yasa baka san gani na dashi? Idan wani abun yai maka toh na ari bakinsa ina mai baka hakuri Yaya, wallahi ina jin wani iri akan rashin jituwarka dashi. Taya za a ce wanda zai zama mijina basa shiri da Yayana danake matukar kauna? Ina jin zafin hakan a zuciya ta." Wani irin shock ne ya kamashi tunda ta fara maganar, cak ya yi a wajan ya kasa koda motsi da yatsan kafarsa bare yabar gabanta yadda yaji zuciyarsa na zafi da wani irin kishi. Ya akai ya makara wajan koyar da Maimoon soyayyarsa ta aure? Rashin zaman su tsawon shekaru kusa da juna ya janyo masa wannan giɓin, yanzu ya zai yi ya goge Wahaab daga cikin zuciyarta? Hannu yasa tare da jan kyakkyawan karan hancinsa yana rintsa ido. Kallanta yayi itama shi take kallo kallo da fuskar shagwaɓa wanda yasa Rafeeq saurin ɗauke kai. "Kije wajan bakuwarki." Ya faɗa cikin ɗauke kai. Baya ta juya masa tana turo baki take faɗin. "Yaya wai wannan itace zaka aura? Ni bata min ba wallahi ta fiye buɗewar ido." Kamar jira yake tayi maganar dan ta sosa masa inda yake masa kaikayi yace. "Nima Wahaab beyi min ba, idan kika canza shi nima zakiga canji." Ware ido tayi kamar zatai kuka take faɗin. "Wahaab ba irin ta bane shi yana da kunya." Da alama hirar ta fara yi masa yadda yake so dan ta hakan ne zai juye bakin cikin dake ransa. Wajan tv ya nufa yana cewa. "So hana ganin laifi kenan, shi yasa bakya ganin laifinsa. Zee kuma so ne yake sanyata zuwa duk inda tasan zataji sanyi a ranta." Maimoon ta mike tsaye sanye take cikin riga da skirt na wani pink lace tayi kyau sosai daurin ɗankwalinta ya zauna akanta kamar ɗorawa akai ta nufi ƙofa tana cewa. "Kunfi da cewa da Hanee Yaya, kuma ko babu komai zamuji daɗi idan ka zaɓe ta matsayin matarka, gida bai koshi ba ai ba za'a kai dawa ba." Cikin sauri ya isa wajan ta yana yi mata wani irin kallo, turo baki tayi ganin ya tare hanyar, ji tayi yana cewa. "Keda zaki auri wani a waje gidan ne ya ƙoshi?" Maimoon ta juya ido, "Wahaab shine namijin da xuciyata  ta karbesa a matsayin mijin Aure . ni bana san auran zumunci ma." Gabansa ne yai wani irin bugawa wanda har sai da Maimoon taga canzawar yanayinshi. Kamar yace mata koda ni nace zan aure ki? Sai kuma yaji nauyi dan wani irin kwarjini take yi masa idan yazo furta mata yanayin da zuciyarsa ke ciki.......

Lokaci ɗaya taga duk yanayin Rafeeq ɗin ya canja bata san me Daddy ya faɗa masa a waya ba, lokaci ɗaya ya yiwa motar key. Dukansu zaman shiru suka zauna a motar kowane da abunda ke cin xuciyarsa. A mafi yawancin lokuta idan taga yayi irin wannan shirun takan kyalesa ne da damuwarsa, dan duk yadda tayi dan taji damuwarsa ba faɗa mata zai yi ba. Takan yi mamakin mugun zurfin cikinsa a yawancin lokuta, baya faɗa sai dai wani lokacin tashin ciwon sa yana nuni da cewa yana cikin tsananin damuwa. Yana gama yin parking ta kallesa da dukan idanunta tana kallon tsantsar damuwa acikin fuskarsa wanda tun da ta tashi tayi wayau bata taɓa ganinsa haka ba, hasalima tun da suka dawo baya cikin walwala sosai. Maimoon ta kamo hannunsa ta riƙe cikin nata tana jin ranta duk babu daɗi ganin Rafeeq Gwarzo acikin damuwa. "Please Yaya komai zai yi dai-dai ka daina ɗagawa kanka hankali, naga akwai abinda ke damun ka da gaske, idan ba zaka faɗa min ba kayi ƙoƙari ka sanarwa Yaya Shaheed tunda shi namiji ne  idan wani abu ya sameka bazan taɓa yafewa kaina ba." Ta faɗa tana sakin hannunsa, yana kallonta da  wani yanayi kwance acikin fuskarta wanda ya kusan karya masa da zuciya. Har ta fice daga motar ta rufo masa ƙofar Rafeeq ya kasa furta mata kalma ko guda ɗaya, haka ya riqa sauke wata irin ajiyar zuciya yana jin wani irin ciwo a zuciyarsa  da take yi masa wani irin nauyi, haƙiƙa dan shi kaɗai aka halicce ta, dan shi kaɗai aka halartawa aurenta ba tare da wani ba, duk lokacin da ta ɗaga wayar Wahaab a gabansa yaji tana yi masa magana cikin salon da ko muryarta haramun ne Wahaab ɗin ya jita sai yaji zurciyarsa na wani irin narkewa. Wani sabon ciwo da tsananin kishinta da suka taru suka yi masa tsaye a rai. Wani murmushi ne ya subuce masa idan har wani namiji ne zai Auri Maimoon Gwarzo wanda bashi ba ya tabbatar da mutuwa zai yi. Motar ya yiwa key da wani irin yanayi yabar cikin makarantar, da addu'a da komai ya koma hotel ɗin da ya kama, kayansa ya ɗauka a mota daman yana yawan ajiye extra kaya a mota koda tafiya ta kamashi a irin wannan yanayin sai ya yi amfani dasu. Makulli yasa ya buɗe ƙofar ɗakin bayan ya shiga ya mayar ya rufe. Kai tsaye kayan jikinsa ya rage ya shige toilet dan yin wanka ko zai samu sauqin abinda yakeji a zuciyarsa. Maimoon kuwa koda ta shiga hostel bata tarar da Ayshaa a ɗaki ba sai kawai tayi amfani da key ɗin dake wajenta ta buɗe ɗakin nasu,sai lokacin taji tana jin wata irin gajiya mai haɗe da jin bacci. Kayan jikinta ta rage wanka kawai take bukata a wannan lokacin, wanka tayi daman tayi sallar Azzahar a hotel tare da Rafeeq, tana fitowa ta kalli agogo karfe 3 na rana, aikuwa ko baccin awa ɗaya ne sai tayi tasan zai isheta koda bata samu yin isashe ba kafin a kira sallar la'asar sai ta tashi. Haka akai tana gama shiryawa ta haye bed tayi kwanciyarta bata farka ba kuwa sai da aka kira la'asar ɗin. Sallah tayi sannan ta fara haɗa kayanta dan kar sai taje gida ta tuna ta baro wani abun a school. Bayan sallar isha'i Rafeeq ya yi mata saƙon sai da safe ba tare da ya kira wayarta ba, yana gudun karya kira yaji busy bayan yasan da wanda take yin wayar. Maimoon ta kiranshi taji a kashe, batayi tunanin komai a ranta ba ta ɗauka ko bashi da caji ne shi yasa ya kashe. Shi kuma a ɓangarensa muryarta kawai tana ƙara jefashi cikin wani kalar yanayi marar fassaruwa da wani sabon sonta dake ƙaruwa acikin zuciyarsa. Har kusan ƙarfe goma sha ɗaya na dare suna waya da Abdul-wahab wanda zuwa lokacin Aunty har ta turo mata da hoto da video na kayan lefenta ta gani. Abdul-Wahaab ya yi ƙoƙari sosai harda sarƙar gwal suka saka mata acikin kayan wanda kusan kala ɗari suka zuba na sutura only tradition attires banda ma english wears da da bags   daban. Aunty ta faɗa mata ta kira tayi masa godiya. Saƙo ta fara tura masa na yabo da godiya kafin taga kiran sa. Kalmar farko da ta fito daga bakinsa itace yabon menene ta tura da kuma godiyar menene meya faru? Wani numfashi take saukewa tana jin soyayyar Abdul-Wahaab na yawo a wurare da dama na cikin zuciyarta. Wata godiyar take ƙoƙarin yi masa, da sauri ya dakatar da ita ta hanyar cewa. "Bana so bana so dan Allah ki bari." Yanayin yadda yayi mata maganar yasa ta saki murmushin da yake jin sautinsa har ta cikin wayar, tasan kuma da gaske baya so dan ko kyauta yayi mata ta nuna jin daɗi ko tayi godiya sai ya yi mata rigima. Yanzu ma hirarsu ya canza dan sai da suka yi nisa da zancen da suke a wayar da dabara ta sanar dashi zuwan Rafeeq Gwarzo har take faɗa masa gobema tare zasu wuce kawai yayi tafiyarsa sai su hadu a Kano. Wani irin shiru ne ya ratsa a tsakanin su har ta ɗauka koya kashe wayar ne, ciro wayar tayi ta duba, ga mamakinta bai kashe wayar ba. "Dani dashi waye ya dace kibi? Baki san saboda ke na aje komai nawa na jiraki ba, shine zaki faɗa min cewa shi zaki bi? Wai yaushe ne zaki daina fifita farin cikinsa fiye da nawa?" Ya faɗa da wata irin murya tamkar bata Wahaab ɗin ta ba. "Ki jirani zanzo saboda tun farko baki sanar min ba, sannan kwana nawa ya rage a ɗaura auren mu ki daina ɓata min rai akansa?" Yana faɗin haka ya kashe wayar jiki a sanyayye tabi wayar da kallo kafin ta kara gwada kiran Abdul-Wahaab ɗin taji wayar a kashe, wani irin tsoro taji yana sauka a cikin zuciyarta ita kanta tasan Abdul-Wahaab yana hakuri. Yawancin lokuta akan yadda take nuna masa karfin da Rafeeq yake dashi a wajen ta. Haka bai taɓa faruwa a tsakaninsu ba, ta kalli Ayshaa dake kwance tana chart dan ba bacci take yi ba. Duk Ayshaa taji yadda suka yi da Wahaab a waya sai dai yadda take nunawa tamkar bata ma cikin ɗakin gabaki ɗaya dan ta riga ta aje matsalar Maimoon Gwarzo agefe in dai akan wannan Yayan nata ne mai mugun faɗin ran da isa. "Kina jina baki ce komai ba, dan Allah ki bani shawara Abdul-wahab ya kasa fahimta ta akan Yaya Rafeeq ban san ya zan yi ba yanzu." Buɗe ido Ayshaa tayi tare da ware hannayenta duka biyu take faɗin. "Ban san me zance ba Maimoon, abu ɗaya kawai na sani wallahi kina shiga hakkin Abdul-wahab akan wannan Rafeeq ɗin, ba zan fasa faɗa miki ba, yadda yake nunawa tamkar yafi iko dake akan Abdul-Wahaab. Abu ɗaya na sani karkiyi kuskuren da ba zaki iya gyarawa ba, wannan karon kiyi ƙoƙarin bin maganar Abdul-wahab ki fifita ra'ayinsa akan na Rafeeq Gwarzo tunda ba shi zaki aura ba, idan kina son zaman lafiya tunda har ya gaji yanzu ya nuna miki." Ayshaa ta ƙarasa maganar tana kallon Maimoon ɗin da ita take binta da kallo. Cikin wani yanayi mai cike da tsoro Maimoon ta shiga girgiza kai, tunani ta shiga yi ta ya zata yiwa Yaya Rafeeq wannan shirmen? Tasan idan har tayi duk randa ya gane tofa ba zai sake yadda da ita ba dan zai ce ta koyi karya. Gefen Abdul-Wahaab kuwa taga alamar ya yi fushi sosai, wannan lokacin so yake ya nuna mata karfinsa akan duk wani abu nata tunda shine zai zama miji a gareta kwanannan. Yanzu ya zata yi? Sam shawarar Ayshaa ba tayi mata ba, ta kuma san itama ta faɗa ne dan tana jin haushin halin Rafeeq ɗin. Jin batace komai ba yasa Ayshaa juyawa taci gaba da danna wayarta. Washe gari kuwa tunda wuri Maimoon ta shirya ta fice daga hostel ɗin bayan ta kwashe duk wani abu nata, Ayshaa ma sam ba ta san da fitar ta ba. Tunda ya farka daga bacci yake jin wani irin bugun zuciya, ya janyo wayarsa ya kunna tare da kiran Maimoon. Switch off yaji  yana ta kara gwada kiran still a kashe , tsaki Rafeeq ɗin ya yi tare da shiga bathroom, wanka ya yo sannan ya fito ya janyo kayan shafarsa dake cikin ƴar jakarsa mai matukar kyau. Yana shafawa yana sake kiran wayar Maimoon, wani ɓacin rai ne ya ziyarce shi yana kyautata zaton wajan yin waya da Abdul-Wahaab ne wayartata  ta mutu. Yaja tsaki tare da janyo wata dakakkiyar shaddarsa kalar sky blue yasa, ɗan ƙaramin cum brush ya ɗakko ya shiga gyara ƙawataccen bakin sajan daya ƙawata kyakkyawar halittar fuskarsa, ya yi kyau sosai ya janyo hularsa ya ɗora wacce ta ƙara fito da mutuntakarsa da wani irin kwarjini na musamman. Car key ya ɗauka da jakar ya rufe room ɗin, kai tsaye reciption ya wuce ya basu key ɗin ya wuce mota. Booth ya buɗe ya sanya jakarsa sannan ya buɗe mazaunin driver ya zauna tare da jan motar yabar hotel ɗin, ABU ya wuce yana faman addu'ar Allah yasa wayar Maimoon ta shiga amma still swtich off. Har ya isa cikin ABU ya kasa samunta a waya gashi bashi da lambar Ayshaa saboda yana ganin bashi da wani business da ita, yau kam yayi da ya  sanin rashin ajiye lambar wayar a gurinsa. Har wajan karfe goma na safe Rafeeq bai samu Maimoon ba, ransa ya gama tabbatar masa da cewa tabi Wahaab sun tafi, ransa yana suya yaja motar yabar makarantar yana jin wani irin zafi a ransa saboda ɓacin rai.

 Abdul-Wahaab ma a nashi ɓangaren tunda gari ya waye yake kiran Maimoon amma a kashe wayarta, yayi mamaki sai dai ya ɗauka ko kunnawa ne batayi ba har lokacin. Koda ya iso school ɗin ya sake kiranta bata shiga ba, wayar Ayshaa ya kira bugu biyu ta ɗaga suka gaisa yake tambayarta. "Maimoon fa?" Cike da mamaki Ayshaa ta ware idanu kamar yana ganinta tace. "Wai daman baku tafi ba?" Wahaab ya dafe sitiyari zuciyarsa na masa wani irin suya jiyayi ransa yana tabbatar masa da cewa tabi Rafeeq saboda shine bata san ɓatawa rai. "Hello." Yaji Ayshaa ta yi magana, ya ɗan daure dan yau kam ba ƙaramin ɓata masa rai Maimoon tayi ba. "Ayshaa Yayanta tabi ko?" Ya faɗa muryarsa na rawa. "Gaskiya bazance ba amma dai naga duk babu komai nata a room ɗin nan." Cike da dauriya yace. "Shikenan Ayshaa sai anjima." Ko jiran abinda zata faɗa bai yi ba kawai ya kashe tare da cije lips, tabbas dole ya nunawa Maimoon kuskuran da tayi akan fifita Rafeeq dashi. Shima cikin fushi yaja motarsa yabar makaranta yana jin wani irin haushin Maimoon dan bata ɓata masa rai ba sai akan Rafeeq. Zaune tayi tare da zabga uban tagumi a cikin motar haya, gabaki ɗaya hankalinta ba a kwance yake ba, kawai ta zabi yin hakan ne wato tafiya a motar haya dan gujewa ɓatawa wani a cikin su Rafeeq da Wahaab. Tasan duk wanda yaji cewa da wane ta dawo sai ran wanda bata bi ba ya ɓaci. Tana sauka a Kano kai tsaye napep ta hau ya wuce da ita railway gidan Aunty Bara'atu wato kanwar mahaifiyarta. Da murna suka tarbeta cikin ƙanƙanin lokaci aka ajiye mata abubuwan ci da sha suna ta tsokanarta akan kayan lefen da sukaje suka gano masha Allah Abdul-wahab yayi matukar ƙoƙari. Ɗakin su Khauthar ta shiga, kai tsaye bathroom ta wuce tayi wanka, tana fitowa ta samu kaya marasa nauyi na Khauthar ɗin tasa. Parlorn ta sake dawowa nan fa aka ci gaba da hira sai dai zuciyar Maimoon tana wajan halin da Rafeeq zai shiga idan yaje school bata nan. Tasan Wahaab koyayi fushi idan ta shagwaɓe masa zai hakura ya kuma manta da laifin da tayi masa, amma Yaya Rafeeq ciwon sa kawai take ji dan tasan zai yi wahala bata janyo masa shiga mugun hali ba.

Ikon Allah ne kawai ya shigo dashi cikin  Gwarzo mantion, parking yai tare da rintsa idanuwa yana ɗora goshinsa jikin sitiyarin motar. Maimoon ta gama wulakanta shi ya kamata ya cireta aransa  musamman  yadda ta yarfa shi saboda Wahaab amma ina, sai kawai ji ya yi babu wanda ya sake tsana a cikin rayuwar shi irin Wahaab ɗin. Da kyar ya iya buɗe motar yana ziro ƙafa su Yakumbo da Haneefa tare da Shaheed sun shigo da alama wani wajan suka je. Wani irin daɗi ya kama Haneefa ta fara gyara fuskarta wacce take kunshe da fara'a. Ko kallansu bai sake yi ba ya rufe motar yana dafe da goshi ya nufi side ɗinsu. Cike da ɓacin rai Yakumbo da bata iya shanye fushinta indai akan Rafeeq ne tace. "Toh uban ƴan girman kan jaraba." Cak Rafeeq ya tsaya ba tare da ya waiga ba, wani irin haushi yake ji dan yasan yanzu zatai masa rashin mutuncin da ta saba. "Wato kai dai ba zaka sauya hali ba, tun jiya kabar gidan nan baka dawo ba sai yanzu, tsabar kai ɗin kaine ka ganmu amma bamu isheka kallo ba ko?" Yakumbo na magana tana ƙarasawa gabanshi, idanunsa da ta kalla ganin sun wani juye yasa gabanta bugawa. Baya taja hakan da Shaheed ya gani ne yasa shida Haneefa suka ƙarasa suma dan ganin abinda ya sanya Yakumbo ta razana. "Subahanallahi Rafeeq lafiya? Ina Maimoon ɗin?" Kasa cewa komai Rafeeq yai sai dafa kafaɗar Shaheed da yai yana wani iri a zuciyarsa  cije lips ɗinsa na ƙasa yayi . "Yakumbo ku wuce ciki bari na kaishi ɗakinsa yasha magani." Babu musu Yakumbo tayi gefe Shaheed ya kamo Rafeeq suna fara tafiya, cikin tashin hankali Haneefa zata bisu Yakumbo tasa hannu tare da janyota, harara ta zabga mata tana cewa. "Baki da hankali? Ina zaki bisu?"

"Menene kike so a wajan shi har kike damuwa akan shi?" Tambayar daya jefo mata kenan wanda tasa ta yin murmushi a karan farko tun shigowarta parlorn. Hannunta tasa tare da riƙo nashi a hankali ta zaunar dashi kan soofa tana sake yin murmushi. "Yaya Wahaab fa shine dai-dai ni, saboda yana da hakuri yana shanye duk wani laifi da zanyi masa, ko a Islamiya malamai na cewa miji mai shanye fushin matarsa abun so da tinƙaho ne." Kallonsa take da wani irin rikici da take hangowa acikin idanunsa, tasha jin yadda familyn Gwarzo ke faɗar rikicin Yaya Rafeeq da rigimarsa babu mai irinta. "Zanje naga Zainab kar abarta ita ɗaya." Ta faɗa tana ƙoƙarin miqewa tsaye dan bazata iya tarar rigimarsa a wannan lokacin ba. Har ta fice daga cikin parlon ya kasa motsawa. Lokaci ɗaya kuma ya fashe da wata irin dariya yana girgiza kansa, bai san girman kansa da miskilancinsa ya girmama har haka ba, sai yanzu da ya kasa faɗawa Maimoon Gwarzo Gaskiyar soyayyarta dake wahalar dashi. Soyayyar tace ta kawo shi wannan stage ɗin da ko a mafarki bai taɓa hasasowa kansa hakan ba, yarinyyar da aka haifa a gaban idanunsa ce ya kasa faɗa mata cewa yana sonta, ya kasa furta mata cewa itace muradin zuciyarsa. Bai taɓa tunanin zai rasa kwarin gwiwarsa a gabanta ba, maganganun Moobarak Gwarzo yaji suna dawowa cikin kansa lokaci ɗaya inda yake cewa. "Ban san kalarka ba Yaya, da gaske ban taɓa ganin mai irin miskilancinka ba. Irin wannan miskilancin naka zai iya zama matsala acikin rayuwarka, bana fatan hakan. Please ina so ka canza ka dawo yadda kowa yake rayuwarsa." Da wani irin kallo yake bin Moobarak Gwarzo. "So kake naje na hau titi na ɗauki microphone ina baiwa mutane labari ko? ai yin hakan da zanyi shine karshen surutu." Moobarak zai yi magana Rafeeq ya nuna masa kofa yana faɗin. "Ka fita... ka fita karka sakamin ciwon kai da yamman nan." Fita kawai Moobarak yayi yana rufo masa ƙofar. Hannyensa ya shiga kallo yana sakin murmushin da bai da alaka da farin ciki ko kaɗan, gashi a gabanta ya kasa bayyana abinda ke cikin zuciyarsa, bai san meyasa ganinta ke karya masa zuciya ba. Bai san meyasa ko ya buɗe baki da nufin yayi mata maganar ba sai yaji tayi masa wani irin kwarjini ba. Dariya yayi idan da wani ne ya faɗa masa Maimoon Gwarzo nayi masa kwarjini bazai yadda ba. A haka Zeeeee ta gama ganin lefen da murmushi a fuskarta take kallon Maimoon ɗin wacce tana fitowa wajen Rafeeq ɗakin ta shigo kai tsaye. "Allah ya sanya alkairi sis ya nuna mana lokaci lafiya." Da wide smile akan fuskar Maimoon take faɗawa Zeeeee ɗin ta gode, ta lura da yadda Zeeeee ɗin takeda saurin sabo da mutane, kuma a ɗan zaman da tayi na mintuna a tsakanin su ta lura Zeeeee ɗin bata da wata matsala, amman bata san meyasa wani ɓangaren na zuciyarta take jin sam batayi mata ba, haka kuma da gaske bata son Rafeeq Gwarzo ya aureta har aranta tafi hango soyayyarsa da Haneefa fiye da Zainab ɗin. Anan Zainab ɗin ta faɗa mata tana son ta shiga toilet. Batareda tunanin komai ba suka koma ɗakin Maimoon ta nuna mata ƙofar toilet ɗin, sai da Zainab ɗin ta shiga tayi tunanin kawo mata ruwan sha ganin tun da ta shigo basu bata koda ruwan sha ba ne bayan kuma wannan ba halayyar familyn Gwarzo bane na rashin daraja baki. Fita tayi dan kawo mata ruwan, koda ta fito ganin Maimoon bata cikin ɗakin yasa da sauri ta buɗe handbag ɗin ta, sannan zuciyarta ta riga ta faɗa mata nan ne ɗakin Maimoon ɗin ganin pictures ɗin ta manne a bangon ɗakin. Ƴar ƙaramar Camera ta fitar tana juyata a hannunta wannan shine plan ɗin ta na farko akan alaƙar dake tsakanin Rafeeq da Maimoon. A gaggauce take duba ko wace kusurwa ta cikin room ɗin wanda ta tabbata duk inda ta sakata zata riƙa ɗaukar mata record ɗin komai, Idan tunaninta yazo a lissafi yanzu baifi sauran sati biyu ba bikin Maimoon Gwarzo, ta wajen ac taje ta makala na'urar da sauri ta sauko jin ana ƙoƙarin buɗe ɗakin yasa ta zauna gefen bed gabanta na mugun faduwa. Da murmushi Maimoon ta aje mata ruwan sha da kuma Cup cake mai chocolate. Ruwan kawai Zainab tasha tace mata ta gode ta miƙe tsaye ta ɗauki handbag ɗinta, har ɓangaren Aunty Maimoon ta rakata tayi mata sai anjima anan kuma Zainab ta karbi lambar Maimoon ɗin tace mata ta turo mata da anko idan sun fitar. Tun lokacin da Aunty ta faɗawa Yakumbo Zainab budurwar Rafeeq ce komai dake cikin kan Haneefa ya kwance. Yakumbo taɓe baki tayi tana faɗin. "Oh matan yanzu sam babu kunya a tare da su, to yanzu meye na wani biyo shi har gidan? kunya tamkar Aunty zata nutse da sauri ta faɗawa Yakumbo ai ba wurinsa tazo ba, ana faɗar haka Haneefa ta shige toilet bata sake fitowa ba har sukabar ɗakin. Suna fitowa cikin compound Zainab ta kira wayar Rafeeq, yana ɗagawa ta faɗa masa gata ta fito, murya can ƙasa ya faɗa mata yana zuwa. Ba'a jima ba suka hango Rafeeq ɗin yana tahowa inda Zainab tayi parking motarta har lokacin suna tsaye da Maimoon, daga Zainab har Maimoon kallonsa suke har ya qaraso wajensu, batareda ya kalli Maimoon ba ya buɗewa Zeeeee ɓangaren driver, ɗan sanyi taji aranta ganin yadda ya girmamata a gaban Maimoon Gwarzo. Tana kallonsa take faɗin. "Da yamma ka shigo muyi magana." Ɗaga mata kai yayi ta kalli Maimoon tana yi mata godiya. Murmushi kurum Maimoon ɗin tayi mata dukansu suna a tsaye har motarta ta fita daga gidan. Juyawa Rafeeq yayi ya nufi ɓangarensu batareda ya kalli Maimoon ba. Shi kuwa har addu'a ya rinqayi Allah yasa ta biyoshi sai dai har yayi nisa baiji ta biyo shi ɗin ba tamkar yadda yake tsammani. Batayi mamakin ganin Haneefa a ɗakin ta ba sai dai yadda taga idanunta sunyi ja alamar tayi kuka yasa ta karaso da tashin hankali a muryarta take faɗin. "Hanee meya faru? keda waye?" Cikin rawar murya Haneefa ke faɗin. "Ki faɗa min gaskiya Maimoon da gaske Zainab budurwar Rafeeq ce?" Ɗagawa Haneefa kai kurum tayi alamar ehhhh. Wani irin kuka mai ciwo Haneefa ta fashe dashi tana jin yadda wutar kishi ke rura cikin zuciyarta, Maimoon kam bata da zabi illah na jawo ƴar uwartata jikinta bata san kalmomin da zatayi amfani dasu wajen rarrashinta ba. "Nima a haka na tarar dasu tare Hanee, kuma wallahi nima ba son Zainab ɗin nan nake ba, Amman na kula daga Aunty har Yaya Shaheed duka suna son Zainab ɗin tareda Yaya Rafeeq. Ni dai bana sonta ganin farko bata yi min ba ko kaɗan dan ba kalarsa ba ce, duk da har yanzu na kasa yadda dashi ɗin yana sonta kin san halinsa wani irin bahagon mutum ne. Ki cigaba kawai da lallaɓashi kina haɗashi da Allah wata kila hankalinsa ya dawo kanki nima ban san ya zanyi da Yaya Rafeeq ba Haneefa idan nace miki halinsa baya damuna nayi maki karya. Zan tayaki neman soyayyarsa." Dakyar ta samu ta lallaɓa Haneefa ɗin. Da magrib tana zaune a ɗakin ta kan sallaya tana azkar taji shigowar sako wayarta, tana dubawa taga Abdul-wahaab ne. Da sauri ta shiga dubawa dan ba ƙaramin kewarsa tayi ba. "Ki fito gani cikin compound." Wani irin sanyi taji har acikin ranta, a parlor suka haɗu da Aunty wacce ke kai da kawo daga kitchen zuwa parlor dan har lokacin daddy bai shigo ba, ta faɗa mata Abdul-wahaab ne yazo zataje wajan shi, Aunty tace ta gaishe shi. Farin yadi ne ajikiinsa fari sol wanda baida zane ko kaɗan, kansa babu hula tun kafin ta isa wajensa taji ƙamshin Collections ɗinsa na cika mata hanci. Da murmushi a fuskarta ta gaishesa tana kallon yanayinsa, ya amsa batareda ya kalleta ba, tasan har yanzu fushi yake da ita. Cikin sanyin murya take faɗa masa su qarasa parlon baki, ya girgiza kai yana kallon agogon dake kwance acikin damtsen hannunsa yake faɗin. "Nan ma is okay ba jimawa zanyi ba wucewa zanyi." Yadda yayi maganar sai taji duk babu daɗi da alamar har lokacin ransa a ɓace yake. Ta shagwaɓe fuska cike da rigima take faɗin. "Kawai kace baka da lokaci na shine kawai, gashi nan tun kafin ayi auren ka fara yi min wulakanci, ka fara nuna min halinku na maza." Ta karasa maganar da rikici a muryarta. Runtse ido yayi yana jin kalamanta na taɓa sa, ya buɗe ido yana kallon kyakkyawar fuskarta. "Kin san kinyi min laifi ko? meyasa Maimoon?" Ya faɗa da damuwa a saman fuskarshi. Ta girgiza kai tana faɗin. "Motar haya na shigo ba tare muka zo Kano ba." Yanayin yadda take maganar ya gano gaskiya take faɗa masa. "Muje daga ciki muyi magana kafafuna sun fara yin sanyi kasan kuma bana iya jure tsayuwa.

Bai yi musu ba suka jera suka nufi entrance ɗin shiga gidan. Suna tareda Abdul-wahaab sako ya shigo wayarta kuma saqon daga Rageeq ne. "Ki haɗo min coffee, idan kinzo ki ajemin a parlor karki shigo min ɗaki." Murmushi ta tsinci kanta da yi, saqo itama ta turawa Haneefa akan ta haɗawa Yaya Rafeeq coffee kuma kar ta saka sugar da yawa dan tasan baya shiri da zaki. Kiranta tayi tace ta duba wayarta ta turo mata saƙo yanzu dan batason tayi maganar Rafeeq ɗin a gaban Abdul-wahaab dan bata son ƙara ɓata ransa. Tamkar a mafarki ta shiga duba saqon Maimoon ɗin. Kan gado take a kwance amma  bata san lokacin da ta sauko da kafafunta kasa ba, wani iri farin ciki ta tsinci kanta aciki ba tareda dogon tunani ba kai tsaye kitchen ta nufa cikin mintinan da basu gaza goma ba ta haɗa masa coffee ɗin, doguwar riga ce ajikinta da ɗan ƙaramin mayafin da tayi rolling kanta dashi. Babu kowa a parlorn nasu sai karar Ac. Kai tsaye stairs ta nufa zuwa ɗakunan baccinsu. Kai tsaye ɗakin Rafeeq ɗin ta nufa, aje tray ɗin hannunta tayi ta tura ƙofar, jin ƙarar buɗe ƙofa yasa ya ɗago yana kallon ƙofar duk a tunaninsa Shaheed ne. Tun da ya dawo daga sallar magrib yake kwance a ɗakin, ido biyu yayi da Haneefa dake yi masa wani irin murmushi lokaci ɗaya gabansa ya faɗi aransa yake faɗin Moon ta raina masa wayo. Wato yasa ta kawo masa abu Shine zata bawa wata aikin saboda shi bai isa da ita ba ko? lallai ta raina shi da yawa, wai a hakan ma bai fallasa mata sirrin zuciyarsa ba yasan kila da rainin da zata yi masa ya yi yawa. Haneefa kuwa tunda ta kalleshi taji gabaki ɗaya tana neman rasa nutsuwarta, kirjinta ya shiga bugawa wata irin soyayyarsa tana sake mannewa a cikin ranta. Addu'a ta farayi Allah ubangiji ya bata Rafeeq koda kuwa baya santa ita zata iya zama dashi a duk yadda yake. Laptop ɗinsa ya sake janyowa yana cewa. "Ita wacce nasa aikin tafi karfin tayi min sai ta saki? Ko ban isa da ita ba?" Yai maganar da murya marar sauti wacce ke nuni da ɓacin ran abinda Maimoon tayi masa. Haneefa ta kalleshi karo na biyu da dara-daran idanunta bakinta yana ɗan rawa take cewa. "Ba haka bane Yaya Rafeeq, bako tayi shine dalilin da yasa tace na kawo maka." A firgice ya tashi zaune yana kallon Haneefa zuciyarsa na bugawa yake cewa. "Waye bakon?" Tayi mamakin yadda taji muryarsa a kaurare, tsawa ya daka mata yana sake tambayarta. "Bakya ji ne?" Cikin firgici tace. "Wanda zata aura." Kamar zai fashe saboda bakin ciki ya buga mata wata tsawar. "Get out." Haneefa ta fara murza idanuwa zata saki kuka ya kalleta ganin bata tafi ba, ganin yanayinta yasa shi tunowa da Yakumbo yasan idan ya bari ta fita a haka yanzu zata zo ta sauke masa kwandon rashin mutunci, duk da zuciyarsa na wajan Maimoon da Abdul-Wahaab hakan bai hanashi controlling nutsuwarsa ba yace. "Ku me yasa idan kuna tare da wasu bakwa bawae  mutanen da suke tare daku muhimmanci? Ke a ganinki abinda tayi min ta kyauta? Ta nunawa wani banza can cewa ni ban isa da ita ba ko? Yayi kyau tafi sai da safe." Haneefa ta buɗe baki zatai magana taga ya sakko daga bed ɗin ya shige toilet da alama baya san wani surutu. Babu yadda zatayi dole ta juya tana jin kamar laifin nata ne ita kadai tunda itace ta kawo coffee ɗin......

 ƳAN TAGWAYE BIYAR 2023

ƘASAITATTUN LABARAI MASU DAƊI DA SANYA NISHAƊI, SABON SALO MAI ƊAUKE DA DARRUSA NA RAYUWA UWA UBA ƘASAITATTUN SOYAYYA MAI HUDA JIJIYA.

IYALINA (A'ILATY)

RAFEEQ

MUNƊO

ZAMANIN MU AYAU

FATHIYYA.

  DOMIN SIYAR GUDA BIYAR N1500.

DOMIN SIYAR DAYA N400.

Account Details 

2083371244

Zenith Bank

Aisha m salis

Ga MUTANEN MU NA NIGER 🇳🇪 

Tura ta Nita 

Da sunan

Asma'u Buhari Aliyu

08086207764

SAI KI/KA IS TURA SHAIDAR BIYA TA DAYA DAGA CIKIN NUMBOBIN NAN.

+234 808 620 7764

07065283730

+234 705 124 4211

+234 704 040 2435

#ASMY B ALIYU

#HAJJA CE

#Rafeeq gwarzo

#Abdul-wahaab

#Haneefa

#Zeee

#maimoon gwarzo

[5/4, 9:00 PM] Asmy B Aliyu😘: *RAFEEQ*

*PAID BOOK #400*

NA

*_ASMY B ALIYU_*

DA 

*_HAJJA CE_*

TEAM TAGWAYE..... 

13...

Sai da ya tabbatar da ta fita sannan ya buɗe ƙofar ya fito yana jin wani irin ɓacin rai. Da gaske Maimoon tafi bawa Wahaab muhimmanci akansa, yanzu kenan haka zai zauna ya zuba ido yanaji yana gani ta auri wani ba shi ba? Maimoon ba Alkhairi bace a gareshi? Rintsa ido yayi yana fatan cireta daga ransa ko zai samu sassaucin kishin da yakeji yana shirin kasheshi. Turo baki tayi tana maƙe   kafaɗa ɗaya, murmushi yake yana sake hango lokacin da za a ce ta zama mallakinsa gaba ɗaya, ya ɗan shafi kanshi yana kallanta da idanunsa da suke cike da tsantsar bukatarta yace. "Na ƙagu ranar ɗaurin auran nan tazo nifa, wannan shagwaɓar ina jin haushin barinta babu lallashi na musamman." Buɗe idanuwa tayi cike da mamakin kalamansa, ganin yana ɗage mata gira yasa ta saurin kauda fuska da rigima a muryarta take faɗin. "Nifa bana shagwaɓa sai kace wata baby girl." Wahaab ya sake narkewa da salon yadda take masa, gyara zama yayi yana ciro wayarsa ya hau yi mata video yana cewa. "Bari nayi miki video saboda nasan idan na koma dole zanyi missing shagwaɓar nan." Da saurin ta cusa fuskarta cikin kujera tana sake buga ƙafa tare da cewa ita dai gaskiya ya dena. "Zan so ace wannan rigimar akan bed ɗin mu ake yinta." Ya faɗa yana mikewa tsaye. "Yar rikici na zan wuce tunda nazo da wayo da wayo an lallasheni." Maimoon ta mike tsaye kamar zatai kuka. "Ni bana so ka tafi." Ware ido ya yi, "Toh ya kike so ayi tunda naga yau da gaske rigima za'ai min?" Hannu tasa tare da holding ɗinsu a kirjinta tace. "Ka kwana anan please." Wata iri dariya ce ta kwacewa Abdul-Wahaab ya yi ta yin ta sosai dan ba ƙaramin dariya maganar ta bashi ba. "Hayati a nan zan kwana? So kike a kaini ana yaɗawa a social media. Ko kuma so kike wannan ɗan uwan naku ya sake tsanata?" Duk da tasan da Rafeeq yake amman sai da tace. "Ba wanda zai yi magana, Daddy kuwa murna zai taya ni." Tafiya ya farayi yana zura wayarsa cikin aljihu yake cewa. "Zan kwana wata rana, yanzu dai ki bari mu zama mata da miji komai ma zai zo mana da sauki." Har wajan mota ta rakashi ya buɗe passinger seat, wata leda ya ɗakko yar madaidaiciya ya mika mata tayi masa godiya cike da soyayyarsa. Har ya fice daga gidan tana tsaye sai da mai gadi ya rufe gate sannan ta juya zuwa cikin gidan.sai lokacin ta tuna da Aunty ta faɗa mata ya shigo su gaisa da Yakumbo. Tamkar zatayi kuka haka take ji dan tasan mitar Yakumbo sai tafi kwana biyu tana korafi, duk da a wani ɓangaren taji daɗin yadda ta manta ɗin, dan tasan yakumbo zuba zatayi kamar mai ruɓaɓɓan baki a gaban Abdul-Wahaab ɗin har ta kai ga sakata jin kunyar wata maganar da zata fito daga bakinta. Addu'a take Allah yasa babu Yakumbo a parlon kuma Allah yasa babu wanda ya faɗa mata zuwan Abdul-Wahaab ɗin. Kai tsaye kitchen ta nufa ta tarar da ƴan aiki nata gyaran wuri, ta kalli ɗaya daga cikin ƴan aikin nasu mai suna Suwaiba ta tambayeta Aunty fa? ta faɗa mata tana sashenta. Sanin Aunty a irin wannan yanayin da sun gama aiki wanka take shiga shi yasa bata nufi sashen nata ba, kai tsaye room ɗinta ta nufa, tana tura kofar sukayi ido biyu da Haneefa wacce ke zaune kan soofa gabaki ɗaya yanayinta ya canja. Maimoon ta ƙarasa ciki ta aje ledar da Abdul-Wahaab ya taho mata dashi, sannan ta cire hijab ɗin jikinta tana kallon Haneefa wacce da alamar tunani takeyi dan sai da ta ɗaga murya ta kira sunanta sannan ta ɗago a zabure. Haneefa ta kalli Maimoon, ƴar ajiyar zuciya Haneefa ta sauketa yamutse fuska tana faɗin. "Irin wannan kiran Maimoon Gwarzo ai sai ki fasawa mutum dodon kunne." Maimoon ta girgiza kai tana zama gefen bed take faɗin. "Kin kai masa coffee ɗin kuwa? Dan kin san bayason jira indai Yaya Rafeeq ne." Haneefa ta ɗaga kai da wani yanayi a tattare da muryarta take faɗin. "Na kai masa sai dai dakyar ma idan zaisha, ni kam ban san me zanyi Yaya Rafeeq ya soni ba wallahi. Maimoon ban san me zanyi ba wanda zai burgesa sam." Ta qarasa maganar a hankali cike da karaya. "Hakuri zaki kara yi Haneefa ki ɗauka har aranki cewa haka halinsa yake, da kin saba ba zaki kara wahala ba." Wani murmushi mai ciwo Haneefa tayi tana hango maza masu wani irin class dake binta suna rokon ta basu soyayyarta amman a makance take kallon su, 

RAFEEQ Gwarzo ne kurum takeyiwa wani irin so da take tunanin ko kanta bata yiwa shi."Baya kulani fa taya zan iya jure ɗauke kan da yake min? Anya ba wata ce ta mallake mana zuciya da gangar jikinsa ba?" Maimoon dariya tayi har tana faɗawa kan bed. "Shi yasa nace miki idan kika jurewa halin Yaya Rafeeq tabbas zaki samu soyayyarsa, kawai dai dan ba tare kuke ba kullum shi yasa kike jin bazaki iya ba Hanee but, koma wacece ta shiga zuciyarsa sai ta fito tunda kina son shi. Muci gaba da addu'a Allah ya tabbatar mana da alkairi." Haneefa ta jinjina kai tana sake hasko yanayin yadda suka kare dashi. Washe gari drivern Daddy ya maida Yakumbo garin Gwarzo, acewarta nan da sati ɗaya zata dawo sai dai tabar Haneefa wacce itama already sun samu hutun makaranta. Shirye-shiryen biki akeyi gadan-gadan tun lokacin da Maimoon ta aiko Haneefa wurinsa ya rage mu'amala da Maimoon ɗin ya fara jan baya-baya da dukan lamurranta, a ganinshi hakan shine zai samu sauqin abunda yakeji aransa game da ita, ko cikin gidan ya rage zama. Iyakarsa da safe ya shiga ya gaishe da Daddy idan sun haɗu da Aunty ya gaisheta idan kuma basu haɗu ba shikenan bai takurawa kansa akan lallai-lallai sai ya gaisheta dan tana matar Daddy. Itama Maimoon hidima tayi mata yawa gabaki ɗaya ta rage zuwa dakinsa ta dubashi bare tasan halin da yake ciki. Sai dai kuma a rana tana yi masa kira fiye da goma ta tambayi lafiyarsa ko tace. "Yaya duk yau ban ganka ba. Me zakaci na saka a kawo maka?" Irin wannan tambayoyin take yi masa a waɗansu lokutta. Shi kuwa wataran da gangan yake ganin kiranta ya share, sai dai yasan ko ya shareta nacinta bazai barsa ya zauna lafiya ba dan zatai ta damunsa da waya har sai ya ɗaga taji muryarsa. Shi kuma avoiding ɗinta da yake ya zata shine zai sa ya daina jinta aransa musamman da yasan ta kusa zama matar wani. Sai dai a kwanakin nan ya kula ba ƙaramar azaba yake sha ba na rashinta a kusa dashi. Gabaki ɗaya duniyar ta hargitse masa baya jin daɗinta kwata-kwata. 

Zeeee Liman ta kirashi a waya tace masa Maimoon zata bashi anko ɗinta ya kawo mata dan Allah. Bai ce komai ba ya sauke wayar, tasan haushi yaji, murmushi kurum tayi a lokacin saboda tasan yana cikin tashin hankali. Ana sauran sati ɗaya biki Rafeeq yayi wani irin fita daga hayacinsa, ya sake zama shiru babu inda yake fita yana ɗaki yayi karatu ya shiga media yaga abubuwa duk dan ya samu sassaucin zuciyarsa. Da sassafe sai gashi a ɓangaren daddy lokacin daddy yana zaune a parlornsa yana duba littafin addu'oi ya daga kai yana kallon Rafeeq ɗin kafin ya amsa masa sallamar da ya yi masa, sai da gaban daddy ya faɗi a lokacin ganin irin ramar da Rafeeq ɗin yayi lokaci ɗaya ta ban mamaki. Har kusa da Daddy ya isa ya zauna akan rug gamida tankwashe kafafunsa waje ɗaya. Zuba masa ido daddy yayi batareda ya ce masa komai ba shima, addu'a kurum daddy keyi Allah yasa Rafeeq ɗin ya faɗa masa damuwarsa. Sun kai minti biyu a haka babu wanda yace komai, shi kuma zurciyarsa wani irin bugawa take yana jin yadda yake kokuwa da numfashinsa. Kusan sau uku yana buɗe baki dan ya yiwa daddy magana amman sai ya kasa. muryar Daddyn yaji akansa ya kira sunan sa a hankali. Dagowa yayi yana kallon daddy kafin ya ɗauke idonsa daga cikin na daddy da sauri dan baya iya jure kallon kwayar idon daddy da fuskarsa ma baki ɗayan ta dan wani irin kwarjini daddyn keyi masa. "Akwai abunda kake bukata ne Rafeeq?" Ɗan sosa kai yayi cike da karfin hali yake faɗin. "Daman daddy maganar business ɗinkane dake ƙasar Chaina ko zaka yi min izini na koma companyn ka dake can sai na ci gaba da kulawa dashi." Tun da ya fara magana daddy ke kallonsa, ɗan murmushi daddy yayi yana faɗin ya tashi ya tafi zai yi tunani akai. Duk da RAFEEQ ɗin so yayi a ce a kwanaki biyu ma masu zuwa ya tattara ya tafi, haka yabi umarnin Daddy ya tashi ya bar wajan yana neman hanyar da zai zillewa ganin auran Maimoon da Wahaab Bammali. Ana sauran kwana biyar a sakata a lalle Moobarak Gwarzo ya iso Nigeria. Lokacin Rafeeq na a gida wanda sai yaga dama yake zuwa office, shi ya kira a waya yaje ya ɗakko shi daga air port. "Ka rame da gaske Yaya wata cuta ke damunka haka ne? Amma shine daddy da Yaya Shaheed basu kai ka asibiti aka duba lafiyarka ba? muje gida na dubaka tunda na dawo." Yayi maganar sounding so very serious a muryarsa, daman kuma shi kaɗai ne ya karanci fannin likitanci. Jin surutun Moobarak Gwarzo na saka kanshi na ɗaukar wani irin dumi yasa ya kalli Moobarak ɗin yana faɗin. "Zoka karbi tukin nan ka daina yi min magana haka." Murmushi Moobarak ɗin yayi ya karbi car key ɗin hannun Rafeeq yana jinjina miskilanci irin na Yayan nasu wato Rafeeq Gwarzo. Akai-akai Moobarak na driver yana kallon gefen Rafeeq ɗin wanda ya kwantar da kansa cikin seat ya lumshe ido har suka isa gida. Jin Moobarak yana biyo shi a baya ba tare da ya nufi cikin gidan ba dan gaishe da su Yakumbo yasa ya ɗan juya da mamaki yana kallon Moobarak ɗin. "Nasan meye aranka Yaya, Zan fara duba lafiyarka tukuna sai naje mugaisa." Wannan qaron da mamaki cikin fuskar Rafeeq ɗin yake faɗin. "Wai meke damunka haka? waya faɗa maka bani da lafiya ne? Toh lafiya ta kalau Moobarak karka sakamin wani ciwon kai kaje kayi abinda yake gabaka." Bai san Moobarak da gaske yake ba sai da yaga ya bishi har ɗakin baccinsa. "Ka zauna zamuyi magana Yaya kafin nasan meke damunka." Moobarak Gwarzo ya faɗa da wani irin tone a muryarsa wanda zaka ɗauka shine babba ba Rafeeq ba. "Da gaske akwai abinda ke damunka kana avoiding ɗinsa ne tamkar baka son kowa ya sani, but jikin ka fuskarka komai naka ya nuna haka Yaya tell me meke faruwa da zuciyarka?" Girgiza kai Rafeeq Gwarzo yayi yana kallon Moobarak ɗin, duk cikin su yasan shine mai naci da bin diddigi, zai yi wuya ya barshi muddin baiji damuwarsa ba. Saɓanin Maimoon da Shaheed idan yace baya so zasu barshi ne bazasu takura masa ba. "Kaje kayi wanka ka huta da daddare zamuyi magana." Yadda Moobarak ya tsareshi da ido ne yasa ya wani yamutse fuska ganin kallon da yake masa ya tabbatar alkawari yake so yayi masa. Rafeeq ya mike tsaye da car key a hannunsa yana faɗin. "Fita zanyi idan kana bukatar wani abu ka kirani." Ya faɗa yana nufar kofa. Hakan yasa Moobarak ɗin binsa da ido, yasan yayi haka ne dan ya zille masa. Sai da ya isa kofar gidansu sannan ya ɗaga waya ya kirata, cikin mintunan da basu wuce goma ba sai gashi ta fito, wannan karon babu hijab ajikinta mayafi ne ta yafa sai dai tayi masa kyau sosai cikin shigar atamfar da tayi. Fitowa yayi daga motar ta jingina bayanta da motar tana kallon yadda ya zama wani iri lokaci ɗaya, addu'a take akan Allah yasa shawarar da zata kawo tayi mata amfani itama. Murmushi mai ciwo tayi tana kallonsa tana qara jin wani sabon sonsa fiye da ko yaushe, tana hango irin ramar da yayi duk kuwa akan Maimoon Gwarzo ne da kwata-kwata bata ma san yanayi ba. Ɗan zaman da tayi da Maimoon cikin hidimar bikin nan ta kula da tana matuqar son Abdul-Wahaab wanda zai yi wuya tabarshi. "Maimoon ce koh?" Ta faɗa cikin qaryewar murya tana kallon Rafeeq ɗin yana kallonta da idanunsa da suka faɗa lokaci ɗaya. Ɗan guntun murmushi ya yi. "Na yiwa daddy magana Allah yasa ya amince, Zainab wannan qaron zanyi nisa da gida wanda zai yi wuya na waiwayo, bani da tabbas akan ko zan warke akan zazzafar soyayyar da nake yiwa Moon. Zee akwai ciwo sosai akan abinda kake so amma ka kasa furtawa, kila yin shirun shine mafi alkairi a gareni, but is so painful Zee." Hankali a tashe cikin rawar baki Zeeee tayi saurin katseshi ta hanyar cewa. "Mai kake tunanin zakayi Rafeeq? karka fara gwada min wannan wasan dan Allah. Zaka sameta cikin sauqi ni nayi maka wannan alkawarin. Amman ban sani ba ko zaka bi shawarar da zan baka. Da sauri Rafeeq ke faɗin. "Kwana biyar ya rage ta zama tashi taya zan sameta Zainab?" Ya faɗa da rawar murya. Murmushi samun nasara tayi kafin ta tattaro dukkanin jarumtarta tana faɗin. "Hanya ɗaya ce idan zaka yi." Cikin zumudin son jin hanyar yake cewa. "Faɗa min Zainab kai tsaye dan Allah." With full confidence take cewa. "Ta hanyar yi mata fyade..!" Ai gabaki ɗaya ji yayi kalmar fyaɗe na zauna masa ta wurare daban-daban acikin zuciyarsa. Kallon tabin hankali yake yiwa Zainab ɗin a wannan lokacin, zuciyarsa na zafi yake cewa. "Ƙanwar tawa zan yiwa wannan mummunan aikin? Tabbas ban taɓa tunanin baki da hankali ba sai yau. Toh wallahi da na yi wannan abun ƙara na jure rasata akan na jefa rayuwarta cikin mummunan haɗarin da zai yi wuya ta warke. Tsarkakakkiyar soyayya nake yiwa Moon ba wai wani son zuciya ba. Zainab zan koma gida." Ya faɗa yana kama murfin motar ya buɗe ya shiga ya yiwa motar key. Zainab tana kallonsa yabar gate ɗin gidansu haushi da takaici suka isheta  lokaci ɗaya. Tabbas dole ma ta samu taje gidansu Beeba tun da gashi nan bai qarbi shawarar taba sai kallon marar hankali yake yi mata. Jiki sanyaye ta koma gida a gefe tana tunanin ƙaryar da zata yiwa Ammi dan ta samu fita taje gidan Beeba su sake wani plan ɗin....

Zaune yake akan rug gafda ƙafafun Daddy ya saukar da kansa ƙasa, tun kafin ma yaji me daddy zai faɗa masa yaji zuciyarsa na wani irin rawa, da gaske yasan ko menene zai fito daga bakin Daddyn babu alkhairi acikinsa, hakan yasa duk yadda yaso samun natsuwa kasawa yayi hatta da yatsan kafarsa zufa yakeyi duk kuwa da sanyi ac dake jikin kowace kussurwa ta cikin parlorn. Rafeeq zufa kawai yake haɗawa tun kafin ma yaji me Daddy ya kirawo shi dan ya faɗa masa. "Rafeeq meke damunka haka ne?" Daddy yayi maganar cike da lallashi da kalamai irin na kowanne uba a wajan ɗansa." Dagowa yayi yana kallon Daddyn da idanunsa da suka juye saboda tsabar damuwa. "Soyayyar Maimoon Gwarzo ce Daddy." Rafeeq ɗin ya faɗa acan qasan ransa. Kusan sau uku yana buɗe baki dan ya faɗawa daddy gaskiyar abinda yake damunsa amman ga mamakinsa kalma ko guda ɗaya ta kasa fitowa daga bakinsa. Shiru daddy yayi yana nazarin yaron nasa. Kusan minti biyar babu wanda ya kuma cewa komai a tsakaninsu kafin yaji Daddy na faɗin. "Idan bazaka iya gaya min ba shikenan, sannan kuma Yakumbo tayi maganar a haɗa aurenka da Haneefa sai dai ban sani ba ko a ɓangarenka kana da wacce kakeso, zan baka ɗan lokaci saboda hakkinka ne, na baka nan da sati ɗaya kaje kayi tunanin magana ta, idan kuma kana da wacce kakeso kayi min magana nan da wata biyu masu zuwa zan haɗe aurenka dana ɗan uwanka Shaheed, idan yaso bayan auren sai ka fara shirye-shiryen komawa ƙasar Chaina tareda iyalinka saboda bana so kayi nisa ba tare da muharrama ba, nima haka nafi samun natsuwa Rafeeq idan har kana da iyali a tare dakai." Habawa tunda Daddy ya fara magana yaji dai maganar aurensa da Haneefa, daga nan kuma ya daina fahimtar komai da daddy ke fada masa. Sai da Daddyn ya kira sunan sa da ɗan karfi, a firgice ya ɗaga ido yana kallon Daddy zuciyarsa na sake hargitsewa. "Zaka iya tafiya." Daddy ya faɗa yana kallon Rafeeq ɗin da yanayin da yake hangowa acikin fuskarsa wanda ko kaɗan baya masa daɗi. Tunda ya fito daga parlorn daddy ya kasa fahimtar komai da kowa a cikin duniyar nan. Kai tsaye wajen motarsa ya nufa ga mamakinsa Zeeeee ya samu a wajen tana tsaye tana jiransa. Tunda tasan Rafeeq har kawo yanzu bata taɓa ganinsa a haka ba sai yanzu, wani abu take hangowa a cikin idanunsa wanda bata taɓa ganin kalarsa ba. Matsawa tayi daga jikin motar tana jin yadda kafafunta ke wani irin rawa, gabaki ɗaya tsoro lamarin Rafeeq ya bata, da gaske tsoron lamarinsa takeyi a wannan lokacin. Yau bata fito da motar gidansu ba, da sauri ta nufi gate tamkar zata faɗi ƙasa. Addu'a takeyi Allah ya bata abun hawa da wuri dan bata son ta wuce wannan damar da take da ita. Wani mai napep ne ya sauke wasu a kofar gidan Alhaji Mustapha Gwarzo, suna fita ta shige napep ɗin da sauri tana faɗa masa dan Allah yabi bayan wannan farar motar saboda tasan Rafeeq ba gudu yake da mota ba zai yi wuya ya ɓace musu. 

Fuskar Rafeeq Gwarzo ke yi mata yawo a cikin idanunta tana jin yadda kirijinta ke wani irin bugawa, komai zai faru a yau bazata bari wannan damar ya wuce ta ba. (TAHIR GUEST PLACE) nan motar Rafeeq ɗin ta shiga, da sauri Zee Liman ta ciro 1k daga cikin handbag ɗinta ta miqawa ɗan sahun dake faɗa mata ta tsaya ta karɓi canjinta amma ko saurarensa bata tsaya yi ba. 

Ko wane taku ɗaya da take yana tafiya ne tareda bugun zuciyarta, wannan qaron bata san ya Rafeeq Gwarzo zai qarbi zancenta ba. Sai da ya nufi entrance ɗin shiga wajen sannan tabi bayansa wanda akwai tazara a tsakaninsu. Rafeeq kuwa har ajikiinsa yana jin yadda ake binsa a baya, amman bai da natsuwar tsayawa yaga ko waye saboda bashi da case da mai bibiyar tashi. Key ya ciro ya shiga buɗe hotel room ɗin yana jin yadda jikinsa ke wani irin kaɗawa. Shiga yayi hannu yasa zai rufe ƙofar kawai Zeee ta riqe ƙofar itama tana kallonsa, girgiza masa kai ta shiga yi, mamaki yake taya akayi tazo nan wajan? "Zainab.!" Ya faɗa cike da gajiya a muryarsa. "Na sani Rafeeq baka so na biyo ka ba but magana zamuyi." Ta faɗa tana kallonsa. Sakar mata ƙofar yayi a hankali ko takalmin ƙafarsa bai cire ba, anan ya zube kan Rug bai san kalar tashin hankali irin  wannan ba sai yanzu da zai rasa Maimoon Gwarzo dukanta. Wata dariya ce ta kwace masa wacce bata da alaƙa da farin ciki ko kaɗan. Girgiza kai ya shiga yi tamkar wanda ya sami tabin hankali. Wai kamar shi Daddy aure zai yi masa kuma batareda ma Maimoon Gwarzo da soyayyarta take niyar haukatarwa, da wata daban zai masa auran, meyasa Daddy zai masa hakan?" Ya faɗa yana yarfe hannayensa. Dogayen yatsun hannunsa ya shiga ja. "Banda wurin kowa a zuciyata Daddy karka ɗora min nauyin da bazan iya yi maka alkawarin zan cikashi da farin ciki ba. Da gaske Maimoon Gwarzo ce kawai a zuciyata." Maganganun Rafeeq ɗin ke zauna mata a cikin zuciyarta da wani irin ciwo marar misiltuwa, tana jin yadda hawayen idonta suka kasa tsayawa. Wace irin marar sa'a ce ita? Ganin kamar Rafeeq ɗin baya cikin hankalinsa yasa ta isa gareshi, zube gwiwonta kasa tayi tana ganin yadda hawaye ke gudu akan fuskarsa tamkar an kunna ruwan famfo kuma wai duk adalilin soyayyar da yake yiwa Maimoon Gwarzo yake kukan, ita kam tayama za'a yi taso Maimoon Gwarzo a rayuwarta? yarinyar da ta hanata jin daɗin rayuwarta, yarinyar da ta shigo kai tsaye cikin rayuwarta ba tare da ta sani ba kuma tana juyata yadda taga dama. Wata irin runguma ya yiwa Zeeeee liman a lokacin abunda bai taɓa faruwa ba a tsakanin su. Wani irin shock Zainab ɗin keji a ko'ina na cikin jikinta, tana jin wani irin mugun feeling na soyayyar Rafeeq Gwarzon tana taɓa ko'ina dake cikin jikinta tana jin wani qalar dumi da jikinsa ya ɗauka. Murya a shake jikinsa na mugun rawa yake faɗin. "Zainab bazan iya rasata ba da gaske bazan iya rasata ba, zan iya mutuwa akan hakan." A hankalin take shafa sumar kansa tana faman rintsa ido, wani irin tausayinsu yana qara cika mata zuciya. Sunfi minti biyar a haka tana riqe dashi jin ya dawo dai-dai yasa ta raba jikinta da nashi a hankali. Tana kallon yadda fuskarsa ta zama lokaci ɗaya. "Kana ji kana gani zaka rasata Rafeeq tunda ga shawara na kawo maka cikin sauqi ta hanyar da zaka sameta babu mai tuhumarka amma kaƙi. Babu wanda zai san wannan sirrin fa dagani sai kai Rafeeq bana san wani abun ya sameke dan ba zan yafewa kaina na. Ta faɗa tana riqe da hannunsa. Gabanta na mugun faɗuwa saboda wannan karon idan bai yadda ba batasan me zai faru ba. Tana so ya amince da hakan, dan ta hakan ne zata samu ta ruguza duk wata alaƙa dake tsakaninsa da Maimoon Gwarzo ta hanyar mallakarsa ita kaɗai. Bata da damuwa koda duka familyn Gwarzo zasu san wannan sirrin, koda duka zasu juya masa baya tayi alƙawarin tana tare dashi a duk inda rayuwa zata kaisu. Tasan koda can Rafeeq ba wani damuwa yayi da arzikin mahaifin su Maimoon ba, saboda shima yana da nashi arzikin, yana da qaddarorin da mahaifinsa ya bar masa a matsayin gadonsa, tasan rayuwa bazata yi musu wahala ba koda basa cikin zuri'ar Gwarzo. "Zaka sameta Rafeeq idan kayi yadda na faɗa maka tun farko. Kasan Allah da tuni yanzu ta zama taka kai kaɗai. sauran kwana biyu a ɗaura mata aure zata zama mallakin wani bakai ba saboda zurfin ciki irin naka." Runtse ido yayi wani kishi na cika masa zuciya, yana da kishi sosai har addu'a yake Allah ya rage masa wannan kishin nasa saboda daga ranar da wani ya kai hannu jikin Moon ɗinsa yasan mutuwa kawai zai yi. "Tayaya zan sameta Zainab? kina ganin yadda security suke cike da gidan mu? tsoro nakeji da gaske Zeee kawai mu canza wata hanyar banda wannan." Da wata irin damuwa take masa magana. "Nasani zan taimakeka Rafeeq saboda jin daɗin ka kawai, zaka sameta ka bani dama kawai." Kallon cikin idanunta yake yana son ya yadda da abunda take faɗa masa, da ya bari ya rasata gara ya nemeta ta wannan haramtacciyar hanyar. Miqewa yayi har lokacin zuciyarsa na rawa yake faɗin. "Ki tafi Zainab zanzo gidanku da daddare muyi magana." Wani daɗi ne ya cika zuciyar Zeee ɗin, lokaci ɗaya ta miqe tsaye. Ɗan murmushi tayi tana kallonsa ta saukar da murya tana faɗin. "Da gaske zaka zo na jiraka?" Ɗaga mata kai kurum yayi batareda ya kalleta ba. Acan ƙasan ranta wani mummunan kishi ne ke danne mata zuciya, wai  itace zata baiwa Rafeeq Gwarzo damar yayi tarayya da wata ba ita ba, wannan ranar kawai Zainab tasan komai zai zame mata dai-dai. Wata zuciyar ta faɗa mata hakan. Har bakin ƙofa ya rakata. "Ka kula da kanka dan Allah." Ta faɗa cikin rawar murya dan har lokacin bai gama dawowa dai-dai ba. murmushi kurum yayi harta fice. Anan bakin ƙofa ya zube yana jin yadda kirjinsa ke wani irin harbawa, idan kuma ya tuna da maganganun Daddy sai yaji komai ya kwace masa yana neman rasa kwarin gwiwarsa. Shikam da ya auri Haneefa a wannan yanayin ai ƙara ya auri Zeeee liman yayi maneji da ita a haka, da dai ya auri ƴar wajen Yakumbo. Yana gama parking motarsa acikin Gwarzo mantion ya fitar da wayarsa ya kirata, Haneefa ce ta miqo mata wayar ganin mai kiranta a waya sai da taji wata faduwar gaba wacce bata taɓa jin kalar ta ba, tana ɗagawa yake faɗa mata ta sameshi a part ɗinsu, yana faɗin haka batareda ya jira me zatace ba ya sauke wayarsa yana jin yadda kafafunsa sukayi masa wani irin nauyi na ban mamaki, dakyar ya taka kafafunsa zuwa cikin part ɗinsu. Anan parlor ya zauna ko minti goma bai yi da zama ba Maimoon ta bayyana cikin falon, wani irin kamshinta ne ya fara bayyana masa cewa ta shigo cikin parlorn kafin yaji muryarta a kansa tana faɗin. "Yaayaah!" Muryar tata kuwa har wani shaking takeyi saboda yadda tayi kewarsa. Miƙewa tsaye yayi yana kallonta da wani irin shauƙi wanda ya fito tun daga cikin zuciyarsa. Rungumeshi tayi da sauri kamar wacce akaiwa baki, wani irin bugawa kirjinsa keyi, jinta ajikiinsa ba ƙaramin kokuwa yake da numfashinsa ba wajan dakewa. "I miss You so much Yaya, da gaske nayi kewarka." Ta faɗa muryata na karyewa. "Karki kadamu Moon bakijin wani kalar nauyi da kika yiba?" Ya faɗa da muryar da ya kwana biyu bai yi mata magana dashi ba. Maimoon ta zare jikinta daga cikin nasa ta shiga turo masa kyakkyawan bakinta, a shagwabe take faɗin. "Bani da nauyi fa Yaya sai kace wata ƙatuwa zakace zan kadamu." Dogon hancinta yaja gamida ware mata mayyan idonsa. Murmushi takeyi sosai rabon da yaga wannan murmushin a kyakkyawar fuskar nan an kwana biyu. Numfashi yaja tare da jan karan hancinsa yake faɗin."Kinata min ƙorafi ban miki komai na gudunmawa ba, bansan me zan yi miki ba dan nasan anriga an gama miki komai." Hannunsa ya tura cikin ajihun rigarsa ya fito da wani ɗan qaramin kit ya buɗe. Sarqa ce ta goal da ƴan kunne sai kuma zobe sai wani irin walwali takeyi. Zata yi magana ya juyata ya ɗauki sarqar yana saka mata jikin wuyanta. Hakama ƴan kunnen yaci sa'a ko ƴan kunne bata dashi a lokacin. Bakinta gabaki ɗaya yaki rufawa, hannunta ya kama ya saka mata zoben yana kallonta da wani farin ciki da yake shimfiɗe acikin fuskarta. "Wishing u Allah khair Noor with blessings in ur new home little sis." Ya faɗa yana danne wani mugun abu a cikin wuyansa. Lokaci ɗaya hawaye suka cika idon ta. Rungumesa tayi cikin rawar murya take faɗin. "I love You so much Yaya Rafeeq ɗina, Allah nasan zanyi kewarka sosai." Ɗagota yayi ya sumbaci goshinta yana faɗin. "Duk lokacin da kike bukata ta ina nan kirana kawai zaki yi, oya jeki gida Moon bana son hawayen nan karki karya min zuciya." Ya faɗa yana kallonta. Da wani yanayi akan fuskarsa. Girgiza kai ta shiga yi tana faɗin. "Nagode Yayana." Juyawa tayi tabar parlorn da ido ya bita tana barinsa da fitinannen kamshinta dake sakashi cikin wani yanayi. Maimoon kuwa duk da ba wannane kawai zinarinta ba, tana da wanda aka bata gado na mahaifiyarta, ga kuma wanda Daddy ya siya mata dana cikin kayan lefe, amma wannan da Rafeeq ya bada yafi kowanne muhimmanci a wajanta. Tana tafiya tana kallon zoben da ya saka mata wanda take jinsa har cikin tsokar kwakwalwalta. A parlor ta tarar dasu Haneefa su Yakumbo da Aunty da kuma sauran ƴan uwa da abokan arziƙi. Wajan Haneefa ta nufa cike da farin ciki wanda ake iya hangowa a kyakkyawar fuskarta. Zama tayi cike da zumuɗi take cewa. "Finally mun shirya da Yaya Rafeeq yau, kinga ma har ya bani gudunmawar Aurenah." Abinka da zuciya tuni ran Haneefa ya ɗan sosu, gani take wannan abun da Rafeeq yayi ba daidai bane ba, ita ya kamata ya fifita akan kowa saboda tana sanshi kuma ita zata zama matarsa uwar ƴaƴansa nan ba da jimawa ba. Kallan Maimoon tayi bayan ta lalibo murmushi da farin cikin yaƙe wanda yafi kuka ciwo tace. "Kai amma fa sunyi kyau, lallai Yaya yana ji dake irin wannan uban kuɗi da ya kashe miki." Murmushi Maimoon tayi tana sake shafa wuyanta inda sarƙartake manne, kallan Haneefa tayi bata ce komai ba ta wuce upstairs tana jin wani irin nishaɗi. Tana zuwa ta tarar Wahaab Bammali yana kiranta a waya, da sauri tayi daga, yadda yaji muryarta cikin farin ciki yafi komai yi masa daɗi, cikin zolaya yake cewa. "Duk murnar an saki a lalle ne ko? Irin wannan murna haka Hayati?" Bata san lokacin da wata dariya tazo mata ba, cikin basarwa dan idan ta gaya masa murnar sun shirya da Yaya Rafeeq ne tabbas ba zasu kwana suna walwala ba. "Toh kai kaga laifina a nan?" Wahaab dake kwance a saman lafiyayyan gadonshi na gidanshi wanda zasu zauna shida ita . yayi  wani irin juyi yana rungume pillows, idanunsa ya lumshe yana jin ina ma ace a wannan lokacin suna manne da junansu tabbas da ya shayar da ita garɗin zumar daya tanadar mata. Cike da tsantsar soyayyarta dake sake huda kowacce ƙofa ta jikinsa yake faɗin. "No babu laifi sai ma jin daɗi. Hayati na gaji da gadin gidan nan ji nake kamar na janyo jibi ta dawo gobe kodai a matso da ɗaurin auran nan gobe?" Dariya ce ta sake kwace mata, lallai Wahaab a ƙagare yake ita har ta fara jin tsoro domin tunda satin bikin yazo taji yana Allah-Allah ranar auran su tayi. Cike da shagwaɓa take cewa. "Nifa ɗazu naje na cewa Daddy a ɗaga zuwa next month kuma yace zai je wajan Abban ku gobe suyi shawara." Kamar a gabansa take maganar domin yana daga kwance kawai ya ganshi a zaune yana ware idanuwa. Ji tayi yana cewa, "Amma dai Hayati mafarki kike yi ko? Wane irin next month ana zaune ƙalau. Please kidena min irin wannan wasan Bazan iya dauka ba wallahi." Sake turo baki tayi tana kuma karya murya take cewa. "Kaga fa lokacin mun gama exam yanzu fa ana ɗaura aure ran Saturday Monday zan koma school kaga babu wani isashen lokaci shi yasa na bada shawarar nan ta a ɗaga bikin." Wahaab ya shafa doguwar fuskarshi tare da jan numfashi yake cewa. "A'a a ɗaura ɗin zuwa exam kuma bazai gagara ba insha Allah. Hayati bazan iya jure har wani month ɗin ba bamu kasance a cikin gidan nan ni dake a matsayin mata da miji ba. Idan kuma ba haka ba ni a gobe ma zan iya sawa a ɗaura auran nan saboda naƙagu ki zama mallakina." Murmushin farin ciki ta saki, lallai Wahaab ba ƙaramin so yake mata ba ita kam dole ta sake godewa Allah da ya haɗata dashi. "Yaji tsoro abashi ruwan maɗaci." Yaji ta faɗa da salon tsokana. Ajiyar zuciya ya sauke kafin ya sake kwanciya sukaci gaba da hirarsu irin da masoya masu tsantsar son juna....... 

_#Shawarar Zeee Liman ta shiga dawo masa cikin kansa akan shawarar da take bashi. Girgiza kai ya shiga yi, a fili yake furta "No hakan bazata taɓa faruwa ba_.

_#Abu ɗaya ne ya rage masa wanda zai bashi damar mallakar Maimoon Gwarzo shine ya saceta kawai subar kan idanun duk wani wanda yake da alaka dasu._

_#Tunda ya baro gidansu Zainab Liman yaji alaqar rayuwarsa na juyewa da wani irin yanayi na ban mamaki wanda bai taɓa tsintar kansa a cikin wannan yanayin ba. Shine yanayin namene? A kuma kan meye yakejin sauyin?_

_#Shin Rafeeq Gwarzo zai yi nasarar lalatawa Maimoon Gwarzo rayuwa kamar yadda Zeee Liman ta bashi shawara? ko kuma dai zai bi shawarar zuciyarsa ta hanyar bin shawarar zuciyar na saceta? Toh wai zata so shine ko yaya?_

#Tsakanin Maimoon Gwarzo, Zeee Liman da kuma Haneefa wacece zata yi nasarar auren Rafeeq Gwarzo?

#Anya auren Maimoon Gwarzo da Abdul-wahab Bamalli zai tabbata? Shin Maimoon Gwarzo zata amince tabi Rafeeq Gwarzo zuwa wata duniyar ta daban dan suyi aure subar mahaifar su? Shin zatama amince da soyayyarsa?_

*Tabbas sai dai ku biyo alkamin HAJJA CE da ASMY B ALIYU acikin wannan doguwar tafiyar mai ɗauke da kalubalen rayuwa kala-kala. Muna tabbatar maku da bazakuyi da nasanin wannan tafiyar ba kamar yadda kuka karanta littafan mu a baya kamar Zo gareni, Nida Raheema, Waminal Hub, Albi (zuciya ta), Muhabbatil Qalb, ga kuma Tafiyar Rafeeq a gefe.....

Addu'ar da yake yi ce kurum ta ƙarasa dashi cikin Mustapha Gwarzo mantion, ko parking motar bai yi da kyau ba drivern gidan yazo ya qarbi car key ɗin ganin yanayinsa aransa yake faɗin. "Shi dai wannan yaron abubuwansa kullum babu sauqi sai yayi ta abubuwa tamkar mai jinnu akansa." Rafeeq kam da gaske yana son ya bar Nigeria tsakanin gobe da jibi, kuma shirun daddy ya tabbatar masa da bai amince da wannan tafiyar tasa ba. Ganin yadda aka fara gyaran gidan nasu sannan mutane sun fara kai da kawo acikinsa yasa shi kuma shiga tashin hankali. Kai tsaye part ɗinsu ya nufa tun a hanya ya shiga cire botir ɗin shirt ɗin dake jikinsa yana jin yadda yake haɗa zufa ta ko'ina acikin jikinsa. Addu'a kawai yake Allah yasa Moobarak baya babban parlor dan bazai iya sauraren rigimarsa ba, yanzu yana bukatar zama shi ɗaya. Wata doguwar ajiyar zuciya ya sauke ganin Shaheed ne kawai a parlorn da suits ajikinsa da alamar daga office ya dawo, bottle water ne a hannunsa har ya buɗe marfin zai kafa kai yasha Rafeeq ya shigo cikin parlon, kallonsa yake yana nazarin yanayinsa. Ɗaga masa hannu kawai Rafeeq yayi ya nufi stairs yana kin yadda su haɗa ido da Shaheed ɗin da ya bisa da kallo yana son Rafeeq ɗin ya kallesa. Kusan karo sukaci da Moobarak Gwarzo da ya ware ido yana kallonsa. Tsakiyya suka saka shi kowanne yayi folding hannunsa akan kirjinsa suna kallon Rafeeq Gwarzo. Da wata irin rigima da yake hangowa cikin fuskar kowanensu ya ɗan haɗe rai. "Da gaske yau muna so muji damuwarka Yah Rafeeq, wai shin menene ainahin abinda ke damunka? nasan dai ba matsalar kuɗi bane saboda daddy yana da kuɗi haka kuma kai ma kana dasu muna dasu, and ba matsalar rashin jin daɗi bane dan bakayi kalar wanda ke zama cikin wahala ba, ni nafi tunanin matsalarka kamar akan mace ne dan tun dazun da ka daukoni a Airport nake nazarin hakan a tattare dakai. Maimoon Gwarzo tace ka daina damuwa da ita gabaki ɗaya kabi ka canja mata kamar ba favorite brother ɗinta ba why  Rafeeq?." Shaheed Gwarzo ya ƙarasa maganar da wani yanayi tattare da muryarsa. Dafe kai yayi yana kallonsu da idanunsa da suka daɗe da canza kala. Yana jin yadda kirjinsa ke wani irin bugawa kansa ma wani irin ciwo yake yi masa, hayaniyarsu damunsa takeyi. "Kayi magana dan Allah Yaaya ko za'a samu solution." Moobarak Gwarzo ya faɗa yana kamo hannun Rafeeq Gwarzo yana damkewa cikin nasa hannun, kaunarsu  mai girma ce , wacce basu farata cikin sauqi ba. Shaheed gani yayi idanun Rafeeq ɗin kamar suna juyewa lokaci ɗaya kamar so yake ya faɗi. Da sauri Shaheed ya taroshi jikiinsa yana kiransa a gigice. Kwantar dashi sukayi kan bed Moobarak na tallabe da kansa ya saka masa inhelar suna ƙoƙarin numfashinsa ya dawo daidai. "Ko dai mu kirawo daddy?" Moobarak Gwarzo ya faɗa cikin tashin hankali. Girgiza kai Shaheed Gwarzo ya shiga yi yana faɗin. "Karka kirashi ka ɗaga masa hankali. Ka duba cikin bedside akwai injection ɗin da ake yi masa." Da gudu Moobarak ya ƙarasa wajen, daukosu yayi daya bayan daya yana duba date din dake jikinsu sai da ya tabbatar da suna aiki sa'annan ya haɗa ya yiwa Rafeeq ɗin. Har lokacin suna tare dashi kusan minti goma suka fara jin saukar numfashinsa, Moobarak ya ɗora kansa akan pillow ya kalli Shaheed Gwarzo yana faɗin. "Ya samu bacci Yaya." Ɗaga kai kurum Shaheed yayi kusan tare suka baro cikin room ɗin gamida rufo masa ƙofar. "Wai mema zai kaishi yin soyayyar da zai riqa wahala har haka? nasan kuma wannan yarinyarce wacce kuka yi school tare mema sunanta? meyasa zata yi soyayya dashi idan tasan bazata iya kula dashi yadda ya kamata ba?." Moobarak Gwarzo ya faɗa cikin tsawa da ɓacin rai a muryarsa. "Kayi a hankali Moobarak kar ya tashi." A fusace ya sake cewa. "Akan me zanbi a hankali Yaya? yanzu idan ka bincika ma yaudararsa tayi shi yasa ya shiga cikin wannan yanayin, kasan mata ko kaɗan basu da amana basu da kirki idan suka ga wanda yafi ka, ni wallahi naga ma kokarinsa, bazan iya daukarwa kaina abunda zai hanani jin daɗin rayuwa ba." Ya ɗauki car key akan center table dake tsakiyar parlon ya wani sha toka yana kallon Shaheed Gwarzo dake tsaye yana kallonsa tamkar shine babba yake faɗin. "Muje gidansu Yaya, Idan har na bincika naga taci amanarsa ne, wallahi tallahi sai tayi da nasanin sanin Familyn Gwarzo, sai nasa an ɓatar da duka dangin su." Cikin sauri yace. "Kaifa wata rana baka da hankali, kusan halinku ɗaya da Rafeeq idan kuna ɓacin rai. Waya faɗa maka Zainab ce ta ɓata masa rai? waya faɗa maka Zeeee zata iya cin amanar Rafeeq?" Girgiza kai Shaheed gwarzo yayi cike da rashin yarda da tabbatarwa yake faɗin. "A yadda Zeeeee ke son Rafeeq zai yi wuya ta ɓata masa rai , sam ba matsalar Zeeee bace na faɗa maka haka, mubarshi zuwa dare sai mu lallaɓasa ya faɗa mana idan bai faɗaba muyi masa barazanar zamu haɗashi da daddy, kasan daddy shine babban weakpoint ɗinsa. Ba wai duka Moobarak Gwarzo ya yadda da maganganun Shaheed Gwarzo bane, a'a yayi shiru ne kurum dan yace su jira zuwa dare.

Da yammah sosai Yakumbo ta iso da ƴan uwanta gidan sai qara ciki yake masha Allah kowa ka gani a cikin farin ciki yake. Gabaki ɗaya ranar Maimoon bata saka Rafeeq a idonta ba, ta kirasa kuma da safe bai ɗauka ba, tun safe tana tare da maigyaran jiki a ɓangaren Aunty, har Yaya Shaheed ta kira a waya dan ya haɗasu a wayar ya faɗa mata cewa shi yana office. Haka ta hakura sai bayan magrib da Moobarak ya shigo gaishe da Yakumbo taja hannunsa gefe ta riqe hannunsa tana kallonsa da idanunta tamkar zatayi kuka take faɗin. "Yaaya Rafeeq fa?" Ya ware mata ido yaja dogon hancina, bai faɗa mata gaskiyar abinda ya samu Rafeeq ɗin ba dan yasan zata iya ɗaga hankalinta. "Kin san halinsa baya son mutane ya fita tun da yamma." Da haka ya samu ya kwantar mata da hankali. Suna dawowa sallar isha'i ganin baiga Rafeeq a massalaci ba yasa ya nufi room ɗinsa kai tsaye, sai dai ga mamakinsa baya cikin room ɗin. Wayarsa ya fitar ya kirasa, ringing ɗaya ana biyun ya ɗauka. "Ina ka shiga?" Lokacin Rafeeq Gwarzo yana kwance a hotel room ɗin da ya kama yana jinyar zuciyarsa tamkar yasan abinda Moobarak ɗin ke shirin yi kayansa ya haɗa cikin qaramar bag ɗan idan ya cigaba da kallon Maimoon Gwarzo tana shirin zama matar wani bashi ba zurciyarsa zata iya bugawa shi yasa kawai ya yanke shawarar killace kansa a ɗakin hotel ko zai samu sauqin abunda yakeji aransa. "Kana ina ne Yaya zanzo na sameka?" Girgizawa Moobarak Gwarzo kai ya shiga yi tamkar yana ganinsa a zahiri yake faɗin. "Zan dawo zuwa anjima." Cike da kulawa yace "Amman kasan baka da lafiya koh?" Moobarak ya faɗa cike da ƙaraya a muryarsa. "Nasani zan kiyaye Baraak." Yana kiransa da hakan ne mafi yawancin lokuta. Ajiyar zuciya Moobarak ɗin ya sauke yana faɗin. "Ka kula dan Allah." Ɗaga kai kurum Rafeeq yayi batare da yayi magana ba. Yana sauke wayar kiran Zainab ya shigo wayarsa, har ta katse bai ɗaga ba, kiran da tayi masa ya kai goma amma babu wanda ya ɗaga aciki. Kiran na katsewa ya kashe wayar duka yana jin kansa na sarawa. Har washe gari da za'a saka Maimoon a lalle wayarsa a kashe take, wannan karon shirin zuwa office yayi cikin shigar italyn suite kalar ash wanda suka karɓi jikinsa sosai, aikin da ya fara tarawa kansa na kwana biyu a office ya fara ragewa dan kawai ya samu Maimoon Gwarzo dake cikin zuciyarsa ta fita daga ransa amman ko wane saukan numfashi da yake yi Maimoon Gwarzo ce manne a zuciyarsa. Karshe ma ture files ɗin dake gabansa yayi saboda ya kasa yin aikin, daura kansa yayi akan desk yana ƙoƙarin saita kansa.

Su Moobarak kuwa, ganin Rafeeq bai kwana a gidan ba yasa da safe suna breakfast Shaheed ya kalli Daddyn nasu cikin girmamawa ya kira sunansa. "Daddy." Alhaji Mustapha yana rike da fork yana cin ɗanwake ya kalli Shaheed ɗin alamar yana saurarensa. "Yaya Rafeeq kamar yana cikin damuwa fa, jiya ma ba a gidan nan ya kwana ba baya yiwa kowa magana yanzu sai dai ya keɓanta kansa bamu san menene ba." Shiru Alhaji Mustapha yai yana nazari a cikin zuciyarsa. Tabbas Rafeeq yana da damuwa to amma mecece? Tun randa yace yana son tafiya chaina bayan ya fita yai masa transfer kudi zuwa account ɗinsa duk ya ɗauka ko matsalar ta danganta da rashin kudi. Amma yanzu tunda aka ce bai kwana a gidan ba hankalinsa ya tashi ya fara tunanin meke faruwa? Ko kaɗan baya so yaga abu ya samu Rafeeq yanzun nan zai ce maraya ne ba'a so ana ɓatawa marayu rai. "Kinibabban yaro kawai, toh me aka yi masa? Ni wallahi da aure akai masa kowa ma ya huta, idan wacce zai aura ne babu zan iya taimakawa a haɗashi da Haneefa." Yakumbo tayi maganar  sounding so very serious da sauri Maimoon da Haneefa suka kalli juna farin ciki a fuskar Haneefa ba'a cewa komai. Murmushi Maimoon tayi ganin mafarkinsu zai cika ko babu komai idan Haneefa ta auri Rafeeq kusancinsu ba zai yi nisa ba. "Abari dai aji abinda yake damunsa yakumbo  kar muje mu shiga hakkinsa." Yakumbo ta ware idanuwa tana kallon Alhaji Mustapha take faɗin. "Magana ta kare ba sai an wani biye masa ba, rana da lokaci kawai za'a sanya." Daddy dan a zauna lafiya yasa, shi cewa. "Toh shikenan ai." Daga haka gurin ya kaure da surutu kowa da abinda yake cewa a game da wannan hadin na Rafeeq da Haneefa, duk sunji daɗi ba kamar Maimoon da ta san yadda Hanee ke mutuwar son shi. Koda Daddy ya tashi yayi ta kiran wayar Rafeeq akashe, sai kusan karfe biyu da rabi na rana sannan ya sake kira. Lokacin Rafeeq ya baro office yana jin wani zafi saboda saƙon da ya buɗe yaga Zee ta turo masa. "Daddy ina yini?" Alhaji Mustapha yace. "Kazo gida ina son ganinka yanzu." Tunda yaji yanayin Muryar  Daddy yasan su Moobarak sun kai masa gulma. Tuƙi kawai yake yi zuciyarsa na sake tafasa, idan ya tuna saƙon da Zainab ta turo masa sai yaji me yasa ma bai yi mata tsinannan duka ba a lokacin da ta fara kawo mishi shawarar nan? Mai ta maidashi akan soyayyar da yake yiwa Maimoon? Haushin kansa yakeji da har ya bari Zee ɗin tasan asalin sirrin zuciyarsa gashi har ta fara bashi gurguwar shawara. Da wani irin tashin hankali ya isa Gwarzo mantion, shawarar da Zee ke sake bashi tana sake rugurguza shi harma ya rasa inda zai saka ranshi yaji daɗi. Side ɗinsu ya nufa idanunsa dake ganin dishi-dishi su yake ta rintsewa yana sake buɗewa a hankali. "Yaayaah " Yaji muryar Maimoon daga bayan shi, nan take kirjinsa ya buga yana jin yadda bugun zuciyarsa ya canza. Sake runtse idon yai har zai tsaya yaji me zata ce masa sai kuma ya cigaba da tafiya dan  baiga abinda zai yi mata ba a yanzu. Itama Maimoon ganin yaki tsayawa yasa ta haɗe rai su Haneefa da Zee leeman da sauran matan dake cikin rumfar suna kallanta kamar zasuyi  da dariya ganin yadda takeyi masa magana cike da rigima. Tafiya yaci gaba dayi har ya isa kofa, da sauri ta shige ganin yana shirin rufe ƙofar. Rintsa ido kawai Rafeeq yai jin kusancinsu da juna, ta tsaya a gabansa tana canza fuska. Buɗe idon yai yana wani haɗe rai da kalar da bata taɓa zaton yanayin irin hakan ba. "Yaya Rafeeq ko wani laifin nayi maka ne?" Tayi maganar tana kafe shi da manyan idanuwanta. "Idan wani abu nayi maka da ya sanya kaƙi shiga cikin harkar bikina dan Allah kayi hakuri kuma ka sanar dani ko menene sai na baka hakuri kuma na kiyaye gaba. Komai na bikina baka shiga ba Yaya, duk ka tsame hannunka babu wani abu da kake yi min, ni gaskiya bana jin daɗin hakan Yaya Rafeeq. Yanzu anyi ankon shadda na  ƴan uwa maza da lace na mata ƴan uwa kowa yanayi kai banji kace komai ba. Yaya Shaheed da Yaya Moobarak duk sun min abubuwan gudunmawa kai shiru ko tsintsiya baka siyo kace Moon ga gudunmuwa ta , taya zanji daɗi Yaya Rafeeq?" Ta faɗa hawayen da take ta riƙewa suka fara zirarowa akan tattausan kuncinta da fatar take sheƙi saboda gyara, bata damu da gogewa ba saboda halin da take ciki na ɓacin ran watsi da Rafeeq yayi da lamarinta ba wanda yafi komai yi mata zafi. Zuciyarsa ce ta sake hargitsewa ganin yadda take kuka ya sake rintsa ido. Shin meke damunsa ne? Yanzu me zai ce mata? Meye laifinta tunda bata san mugun son da yakeyi mata ba? Kallanta ya yi itama shi take kallo da sexy idanunta masu cike da rikici, itace ta fara ɗauke nata dan ba zata iya jure yi masa irin wannan kallon ba na cikin idanuwa. Gaba ɗaya magana sai tayi masa mugun wahala a gurin, bakinsa yaji yayi nauyi ya kasa ce mata komai. Room ɗinsa ya nufa da sauri yana sake jin zuciyarsa na san azalzalarsa, shaiɗan ya fara kwaɗaita masa bin shawarar da Zeee Liman ta bashi akan Maimoon ɗin, gashi yanzu da ya ganta sai yaga ta canza ta sake yi fresh sai walwali takeyi da wani ƙamshi na musamman. Kuka ta fashe da shi saboda a rayuwarta tana san taga ƴan uwanta maza suna bata muhimmanci a cikin lamarinta, wannan abubuwan na Rafeeq yana sanya ta tunani kala-kala, komai nashi ya canza cikin ƙanƙanin lokaci. Ta juya zata fita sukai karo da Moobarak, kallanta yai cike da mamaki kafin ya fara kallan cikin parlorn wai ko zaiga wanda ya sanya ta kukan. Ganin babu kowa yasa shi cewa. "Keda waye?" Maimoon ta cije baki. "Ba Yaya Rafeeq bane ba, wallahi ya canza duka Yaya Moobarak yadda kasan ba a cikin family ɗin Gwarzo yake ba." Ta faɗa tana share hawayen. "Ki rabu dashi ai mun gayawa Daddy insha Allah komai yazo karshe zai dena." Up stairs ɗin ta kalla tana sake turo baki, da kyar Moobarak ya lallaɓata ta hakura ta tafi wajan ƙawayenta. Yana shiga room ɗin ya rufe ƙofar tare da jingina bayansa a jiki yana sauke numfashi. Tunawa kawai yake sun kusa rabu sai kuma lokacin da tazo gidan shida ya ganta. Anya akwai abinda yafi ciwo irin na kana son mutum so irin wanda yake yiwa Moon ya kasa faɗa? Yana da tabbacin wannan ciwon yafi kowane ciwo a duniyar nan. Kenan Zeee ma tana cikin wani hali tunda tana sonshi yayin da shi kuma baya santa haka ake rayuwa ko kuwa dai sune aka tsarawa hakan? Tunawa da yai Daddy na jiransa yasa shi saurin rage kayan jikinsa. Wanka yayi ya sake kaya zuwa wani yadi ruwan zuma da akai masa ɗinki mai gajeran hannu, sosai yayi kyau abinka da dama shi ɗin mai kyau ne. Turarukansa dake jere wajan mirror ya fesa sannan ya fito zuwa side ɗin Daddy. Koda ya fito babu wanda ya kalla a cikin compound ɗin, kai tsaye babban parlor ya nufa nan kuma su Yakumbo ne da ƴan uwa dole yaje ya gaishe dasu suna ta yi masa tsiya amma ya share su ya nufi ɗakin Daddy. Knocking yayi kusan sau uku sannan aka buɗe masa, Daddy ne da kanshi wanda da alama daga toilet ya fito. "Shigo daga ciki." Daddy ya faɗa yana bashi hanya. Rafeeq ya shiga yana jin wani mugun tashin hankali dan besan me Daddyn zai ce masa ba......... 

ƳAN TAGWAYE BIYAR 2023

ƘASAITATTUN LABARAI MASU DAƊI DA SANYA NISHAƊI, SABON SALO MAI ƊAUKE DA DARRUSA NA RAYUWA UWA UBA ƘASAITATTUN SOYAYYA MAI HUDA JIJIYA.

IYALINA (A'ILATY)🔥

RAFEEQ🔥

MUNƊO🔥

ZAMANIN MU AYAU🔥

FATHIYYA.🔥

DOMIN SIYAN GUDA BIYAR N1500.

DOMIN SIYAR ƊAYA N400.

Account Details 

2083371244

Zenith Bank

Aisha m salis

Ga MUTANEN MU NA NIGER 🇳🇪 

Tura ta Nita da sunan

Asma'u Buhari Aliyu

08086207764

SAI KI/KA ISAR DA SHAIDAR BIYA TA ƊAYA DAGA CIKIN NUMBOBIN NAN.

08086207764

07065283730

07051244211

07040402435

#Asmy b Aliyu

#Hajja ce

#Rafeeq Gwarzo

#Moobarak Gwarzo

#Team Tagwaye
